Mumbai Traffic Police implement new rules for vehicles parked in no-parking zones sv – News18 Gujarati\nમુંબઇમાં ટ્રાફિકનો નવો નિયમ આવ્યો, ગુજરાતીઓએ ખાસ જાણવો !\nમુંબઇમાં હવેથી નો પાર્કિંગમાં વાહન પાર્ક કરવા પર પાંચ હજારથી લઇને 23 હજાર સુધીનો દંડ લાગશે\nLast Updated : July 06, 2019, 17:03 IST\nVadodara: બરોડા મ્યુઝિયમ ખાતે એન્ટિક વસ્તુઓનું પ્રદર્શન, આ તારીખ સુધી રહેશે ખુલ્લું\nભારતનું સૌથી મોંઘું સ્કૂટર: કિંમત એટલી કે આ બજેટમાં આવી જાય શાનદાર કાર\nહવે મુંબઇમાં પોતાની કાર પાર્ક કરતાં પહેલા પાંચ વખત ચેક કરી લેવું કે આ નો પાર્કિંગ તો નથી ને, જો આવું ન કર્યું તો તમને મોટું નુકશાન થઇ શકે છે. મુંબઇમાં હવેથી નો પાર્કિંગમાં વાહન પાર્ક કરવા પર પાંચ હજારથી લઇને 23 હજાર સુધીનો દંડ લાગી શકે છે. કાર માટે આ દંડ 15000 સુધીનો હોય શકે છે. આ નિયમ રવિવાર એટલે કે7જુલાઇથી લાગુ થશે અને જે પબ્લિક પાર્કિંગ સ્પોટ અને 20 બસ ડિપોના 500 મીટર એરિયામાં લાગુ થશે.\nદંડમાં નોપાર્કિંગની સાથે વાહન ટો કરવાનો પણ ખર્ચ સામેલ હશે, બે પૈડાવાળા વાહનોની વાત કરીએ તો તેમાં 5થી 8300 રૂપિયા દંડ હશે. તો મોટા વાહનોમાં આ 15 હજારથી 23250 રૂપિયા સુધી હશે. નાના વાહનો માટે દંડ 11 હજારથી 17600 રૂપિયા વચ્ચે હશે. તો લાઇટ મોટર વ્હીકલ માટે 10 હજારથી 15100 રૂપિયા દંડ હશે. ત્રણ પૈડા વાહનોમાં 8 હજારથી 12200 રૂપિયા હશે. બીએમસીના રિપોર્ટ પ્રમાણે આ દંડ ન ભર્યો તો દરરોજ લેટ પેમેન્ટ ફી આપવી પડશે.\nઅહીં ક્લિક કરી વાંચોઃ 40 ઇંચનાં LED Smart TV પર રૂ. 12 હજારની છૂટ, બસ2દિવસ બાકી\nજાણકારી પ્રમાણે મુંબઇમાં અંદાજે 30 લાખ વાહન છે. આટલી મોટી સંખ્યામાં વાહનો હોવાને કારણે આ યોજનાને સફળ બનાવવા માટે બીએમસી પોતાના પૂર્વ કર્મચારીઓની સાથે જ ખાનગી એજન્સીઓની મદદ લઇ રહી છે. શરૂઆતના સમયમાં આ યોજના હેવી ટ્રાફિકવાળા વિસ્તાર અને કેટલીક સોસાયટીની આસપાસ\nલાગુ કરવામાં આવશે.\nFirst published: July 06, 2019, 17:03 IST\nTags: No parking, ટ્રાફિક નિયમ, બીએમસી


મંગળવાર, ડિસેમ્બર 11 2018, 17:36 Hrs(IST)\nનવગુજરાત સમય | Publish Date: Aug32018 4:27PM\nનવગુજરાત સમય > ડૉ. કે.એમ.મહેરીયા સિનિયર પિડિયાટ્રિશિયન\nદૂધનો પાવડર દૂધને અતિ ઊંચા તાપમાને ઉકાળી તેનો ભૂકો કરીને બનાવવામાં આવે છે. આમ કરતા દૂધના ગુણકારી તત્વો નાશ પામે છે. આ પાવડર મોંઘા અને પચવામાં ભારે પડે છે. પાવડર આંતરડાની દીવાલને નુકસાન પહોંચાડે છે તેના કારણે બાળકને ઘણીવાર ઝાડા પણ થઈ શકે છે. એલર્જી, વજન ઉતરી જવું અને ન્યુમોનિયા જેવા રોગોને આમંત્રણ આપે છે\nવિશ્વ આખામાં ઓગસ્ટ-૨૦૧૮ માસનો પ્રથમ સપ્તાહ વિશ્વ સ્તનપાન સપ્તાહ તરીકે ઉજવવામાં આવશે. આ સંદર્ભે ‘વર્લ્ડ હેલ્થ એસેમ્બલી’ એ ‘માતાનું દૂધ સર્વશ્રેષ્ઠ છે’ નો સંદેશો સમગ્ર વિશ્વને પાઠવ્યો છે ત્યારે અમેરિકન પ્રમુખ ટ્રમ્પે આનો વિરોધાભાસ ઊભો કરી પાવડર બનાવતી કંપનીઓને પ્રોત્સાહન આપી કરોડો નવજાતશિશુઓના જીવ જોખમમાં મૂકવાનું હીન કાર્ય કર્યું છે.\nમાતાના ધાવણમાં એવા વિશિષ્ટ તત્વો છે જે બાળકના બૃદ્ધિ, વૃદ્ધિ અને વિકાસમાં અત્યંત ઉપયોગી બને છે. ખાસ કરીને ઉત્તમ પ્રકારના પ્રોટીન્સ અને તેના ‘ટોરીન’ જેવા એમાનો એસિડ બાળકના જ્ઞાનતંતુઓના વિકાસમાં મદદરૂપ બને છે. તેમાના દૂધમાં રહેલું ગ્લુકોઝ બાળકને તાત્કાલિક શક્તિ આપે છે. વળી દૂધમાં રહેલા ફેટી એસિડ, ફોસ્ફોલીપીડ, DHA જે ઝડથી વિકસી રહેલા નવજાતશિશુના મગજ માટે અત્યંત ઉપયોગી બને છે.\nઆ ઉપરાંત કુદરતી તાપમાને તૈયાર માતૃધાવણમાં વિટામિન્સ, કેલ્શીયમ, ફોસફરસ અને સૂક્ષ્મતત્વો તેમજ વિવિધ પ્રકારના એન્ટીબોડી હોય છે. જે બાળકને ડાયેરીયા, ન્યૂમોનીયા, સ્કીન ઈન્ફેક્શન અને મેલેરીયા તેમજ મગજના ચેપ સામે ખાસ રક્ષણ આપે છે. આવા અસંખ્ય ગુણોથી ભરપૂર માતાના દૂધમો લાભ તમામ નવજાતશિશુઓને મળવો જોઈએ. કુદરતે ધાત્રી માતાઓને એટલું વિપુલપ્રમાણમાં દૂધ આપે છે કે તે જોડીયા બાળકોને સારી રીતે ધાવણ પૂરૂ પાડી શકે છે અને હવે તો વિશ્વમાં ઘણી માતાઓ ‘Human Milk Bank’ ને દૂધનું ડોનેશન (Milk donation) કરે છે.આવા અમૃત સમાન દૂધ જેને જન્મબાદ અડધા કલાકમાં જ શરૂ કરી દેવું જોઈએ અને ૬ મહિના સુધી ફકત માતાનું જ ધાવણ (Exclusive Breast Feeding) આપવું જોઈએ, અન્ય દૂધ, પાણી, ગ્રાઈપ વૉટર બિલકુલ નહીં આપવા જોઈએ.આનાથી વિપરીત દૂધનો પાવડર છે જેને દૂધને અતિ ઉંચા તાપમાને ઉકાળી તેનો ભૂકો કરીને બનાવવામાં આવે છે. જેમાના ગુણકારી તત્વો નાશ પામે છે. મોંઘા હોય છે, પચવામાં ભારે પડે છે. આ પાવડર આંતરડાની\nદિવાલને નુકશાન પહોંચાડે છે તેના કારણે બાળકને ઘણીવાર ઝાડા થઈ શકે છે. એલર્જી, વજન ઉતરી જવું અને ન્યુમોનિયા જેવા રોગોને આમંત્રણ આપે છે. વિકસતા દેશો, ગરીબ, મધ્યમવર્ગના કુટુંબો માટે શાપ સમાન છે. પાણી ઉમેરી બનાવવાની ઝંઝટ, બોટલો, ૩૦૦થી ૪૦૦ રૂપિયા કિલો, સમયનો બગાડ અને બાળકના મગજને નુકશાન જેવી આડઅસરોથી તેનો સદંતર ત્યાગ અનિવાર્ય છે.\nવિશ્વના લાખો બાળરોગ નિષ્ણાતો, મેડિકલ ગ્રુપ્સ, એનજીઓ, WHO, UNICEF, IMA, IAP સૌ સાથે મળી આ સપ્તાહની ઉજવણી કરે છે, જેમાં ધાત્રી અને સગર્ભા માતાઓને પેમ્ફલેટ, રૂબરૂ વાતચીતો, ટીવી, મીડિયા અને સમાચારપત્તો દ્વારા માતાને ધાવણ આપવાની સાચી રીત તેનાથી થતા ફાયદા (માતાને પણ ગર્ભાશય, અંડકોષ અને બ્રેસ્ટ કેન્સર સામે રક્ષણ મળે છે) સમજાવવામાં આવે છે. તો આવો આપણે સૌ મળી સહકાર સાથે આ પવિત્ર કાર્યમાં મદદરૂપ થઈએ. અત્યંત ગુણકારી માતાનું દૂઘ જેનાથી ઉછરતા બાળકનો IQ-બુદ્ધિઆંક બોટલ કે પાવડરના દૂધથી ઉછરેલા બાળકોની સરખામણીમાં ઘણો ઉંચો રહે છે તે સમજીએ, સમજાવીએ અને\nતમામ નવજાતશિશુને આ હક્ક પ્રદાન કરાવીએ.ઈ.સ. ૧૯૯૧થી શરૂ થયેલી આ ઉજવણીને ૨૭ વર્ષ પુરા થયા છે અને હાલ વિશ્વના ૧૨૦થી વધારે દેશોની ૪૮૮ સ્વેસ્છિક\nસંસ્થાઓ અને લગભગ ૪ લાખથી વધારે વોલન્ટિયર્સ આ કાર્યની સફળતામાં જોડાયેલા છે. ૨૦૧૮ વર્લ્ડ બ્રેસ્ટ ફીડીંગ વીકનું સૂત્ર છે.\nમાતૃધાવણ એટલે ‘મહત્વપૂર્ણ તાત્કાલિન પ્રતિસાદ’\n‘Breast Feeding – A Vital Emergency Response’


વૃશ્ચિક મે ( May ) 2022 માસિક રાશિફળ | Om Sri Sai Jyotish\nવૃશ્ચિક મે ( May ) 2022 માસિક રાશિફળ\nવૃશ્ચિક મે ( May ) 2022 જન્મકુંડળી\nMonthly Scorpio Horoscope (Rashi Bhavishya) in Gujarati based on Vedic Astrology\nવૃશ્ચિક રાશિ રાશિમાં આઠમો જ્યોતિષીય રાશિ છે. આ રાશિ 210-240 ડિગ્રી સુધી ફેલાયેલી છે. વિશાખા (ચોથો તબક્કો), અનુરાધા (4), સિનિયર (4)માં જન્મેલા લોકો વૃશ્ચિક રાશિના છે. આ રાશિનો સ્વામી મંગળ છે. ચંદ્ર વૃશ્ચિક રાશિ પર ગતિ કરે છે ત્યારે જન્મેલા લોકોની રાશિ વૃશ્ચિક રાશિ હોય છે. આ રાશિને "સો, ના, ની, નુ, ને, ના, યા, યી, યુ" કહેવામાં આવે છે.\nઆ મહિને તમારા મિશ્ર પરિણામ આવશે. કરિયરની દ્રષ્ટિએ તમે બીજા અઠવાડિયા સુધી સારો સમય જોશો અને ત્રીજા અઠવાડિયાથી તમારે તમારા પ્રોજેક્ટને પૂર્ણ કરવા માટે ઓવરટાઇમ કામ કરવું પડી શકે છે, અથવા તમને કાર્યક્ષેત્રમાં વધારાની જવાબદારીઓ મળી શકે છે. આ મહિનામાં પદ અથવા સ્થળમાં થોડો ફેરફાર પણ સૂચવવામાં આવે છે. બીજાના કામમાં દખલ ન કરો કારણ કે તેનાથી તેમનું કામ પણ પૂર્ણ થઈ શકે છે.\nઆર્થિક રીતે આ મહિને તમારો સમય સારો રહેશે કારણ કે તમને તમારી આવકમાં વધારો જોવા મળી શકે છે પરંતુ સાથે જ તમે મનોરંજન અથવા બાળકોના સ્વાસ્થ્ય અને લોનની ચુકવણી પર ઘણા પૈસા ખર્ચ કરી શકો છો. આ મહિનો રોકાણ માટે સારો નથી.\nસ્વાસ્થ્યની દ્રષ્ટિએ આ મહિનો સારો રહેશે. તમે સ્વાસ્થ્ય સંબંધી સમસ્યાઓથી સ્વસ્થ થશો અને આ મહિનામાં સ્વાસ્થ્યને લગતી કોઈ મોટી સમસ્યા જણાશે નહીં.\nપરિવારની દ્રષ્ટિએ તમારો સમય સારો રહેશે. તમે તમારા બાળકો અને પરિવારના સભ્યો સાથે વધુ સમય વિતાવશો. તમારા પરિવારના કોઈ સભ્યને સ્વાસ્થ્ય સંબંધી સમસ્યાઓ થઈ શકે છે.\nઆ મહિનામાં ઉદ્યોગપતિઓનો થોડો સામાન્ય વ્યવસાય રહેશે. તમે વધુ રોકાણ કરી શકો છો અને ઓછું વળતર મેળવી શકો છો. તેથી, તમારે આના પર ધ્યાન કેન્દ્રિત કરવાની જરૂર છે અને યોગ્ય સંશોધન વિના રોકાણ કરવાની જરૂર નથી.\nવિદ્યાર્થીઓનો સમય સારો રહેશે. તેમને વડીલો અથવા શિક્ષકોનો થોડો સહયોગ મળશે. તેઓને ઇચ્છિત સંસ્થાઓમાં પ્રવેશ પણ મળશે. જે લોકો સ્પર્ધાત્મક પરીક્ષા લખી રહ્યા છે તેમણે ઇચ્છિત પરિણામ મેળવવા માટે સખત મહેનત કરવાની જરૂર છે અને પ્રયત્નશીલતા છોડશો નહીં.


Published: Feb 10, 2019, 19:49 IST | Dhruva Jetly\nઆંધ્રપ્રદેશ બાદ પીએમ મોદી તામિલનાડુની મુલાકાતે છે. પીએમ મોદીએ તામિલનાડુના તિરુપુરમાં સભાને સંબોધન કર્યું. આ સભા દરમિયાન પીએમ મોદીએ કોંગ્રેસ પર આકરા પ્રહાર કર્યા. ચિદમ્બરમને લઈને પીએમ મોદીએ કોંગ્રેસને આડે હાથ લીધી. પોતાના સંબોધમાં વડાપ્રધાન મોદીએ કહ્યું,'યુપીએ સરકારમાં એક બુદ્ધિમાન મંત્રી તામિલનાડુના હતા. તેઓ રિકાઉન્ટિંગ મિનિસ્ટર હતા. તેમનું માનવું હતું કે તેઓ જ સૌથી વધુ સમજદાર છે. તેમણે એકવાર કહ્યું હતું કે મિડલ ક્લાસ જ મોંઘા આઈસક્રીમ ખાય છે, અને મિનરલ વૉટર પીવે છે. તો મિડલ ક્લાસ કેમ પરેશાન છે. હું તેમને કહીશ કે મિડલ ક્લાસે જ તમને રિજેક્ટ કરી દીધા છે, અને તેઓ આમ કરતા રહે છે.'\nઅમેરિકાથી ઇલાજ કરાવીને પાછા ફરેલા નાણામંત્રી અરૂણ જેટલીએ રવિવારે કોંગ્રેસ પર ભારતીય સંસ્થાઓને નુકસાન પહોંચાડવાનો આરોપ લગાવ્યો. તેમણે કહ્યું કે આ યોગ્ય સમય છે કે દેશને વિનાશ કરનારાઓથી બચાવવો પડશે. જેટલીએ કોંગ્રેસને રાફેલ, સંસદ, ન્યાયતંત્ર, આરબીઆઇ, સીબીઆઇ, સેના અને ચૂંટણીપંચ સહિત તમામ મુદ્દાઓ પર પણ ઘેર્યા. તેમણે કોંગ્રેસ અધ્યક્ષ રાહુલ ગાંધી પર સંસદની કાર્યવાહીમાં સૌથી વધુ વિઘ્નો નાખવાનો આરોપ લગાવ્યો.\nકોંગ્રેસના મહાસચિવ પ્રિયંકા ગાંધીના પતિ રોબર્ટ વાડ્રાની ઈડી પૂછપરછ કરી રહી છે. રવિવારે પણ ઈડી દ્વારા તેમની પૂછપરછ કરાઈ રહી છે. વાડ્રા મની લોન્ડરિંગ કેસમાં આગોતરા જામીન પર છે. જો કે આ દરમિયાન રોબર્ટ વાડ્રાએ કહ્યું છે કે,'સત્યની જ જીત થશે.' રોબર્ટ વાડ્રાએ રવિવારે સવારે એક ટ્વિટ કરીને કહ્યું,'હું ઠીક છું, સારો છું. જે પરિસ્થિતિનો સામનો કરવો પડી રહ્યો છે તે માટે હું બંધાયેલો છું. સત્યની હંમેશા જીત થશે. હાલમાં દેશભરમાંથી જે મિત્રો અને સાથીદારો સમર્થન આપી રહ્યા છે, તેમનો આભાર માનું છું.'\nભારતે અમેરિકા પાસેથી ખરીદેલા ચિનૂક હેલિકોપ્ટર ગુજરાત પહોંચી ચૂક્યા છે. પહેલા હપ્તામાં4ચિનૂક હેલિકોપ્ટર ભારતને મળ્યા છે, જેને કચ્છના મુંદ્રા એરપોર્ટ પર લાવવામાં આવ્યા છે. ભારતે 2015ના વર્ષમાં અમેરિકન કંપની બોઈંગ સાથે 15 ચિનૂક હેલિકોપ્ટર ખરીદવાની ડીલ કરી હતી. જેની પહેલી ખેપ ભારતને મળી ચૂકી છે. કચ્છના મુંદ્રા બંદરે પહોંચેલા આ હેલિકોપ્ટરને ચંદીગઢમાં તૈનાત કરાશે. સિયાચિન અને લદ્દાખ જેવા દુર્ગમ વિસ્તારોમાં માલસામાનની હેરફેર માટે આ હેલિકોપ્ટર ખૂબ જ મદદ રૂપ થશે. 2.5 અરબની આ ડીલમાં 22 અપાચે હેલિકોપ્ટર પણ ભારતને મળવાના છે, જેને ગાઝિયાબાદના હિન્ડન એરબેઝ પર તૈનાત કરવામાં આવશે.\nમેરીકોમ અને બેડમિન્ટન ખેલાડી સાયના નેહવાલ બાદ હવે વધુ એક મહિલા ખેલાડીની બાયોપિક બનવા જઈ રહી છે. આગામી સમયમાં તમે ટેનિસ ક્વીન સાનિયા મિર્ઝાની લાઈફને સિલ્વર સ્ક્રીન પર જોઈ શક્શો. પ્રોડ્યુસર રૉની સ્ક્રૂવાલાએ સાનિયા મિર્ઝાની લાઈફ પર ફિલ્મ બનાવવાની જાહેરાત કરી છે. 'ઉરી' જેવી બ્લોકબસ્ટર ફિલ્મ આપી ચૂકેલા રૉની સ્ક્રૂવાલા હવે સાનિયા મિર્ઝાના જીવનને મોટા પડદા પર ઉતારશે.\nઅબુધાબીમાં એક ઐતિહાસિક નિર્ણય પછી હિંદીને કોર્ટની આધિકારિક ભાષા તરીકે સામેલ કરી લેવામાં આવી છે. આ પહેલા ત્યાં અરબી અને અંગ્રેજી આધિકારિક ભાષાઓ હતી. આ નિર્ણય ન્યાયપ્રક્રિયામાં જટિલતાઓને ઓછી કરવા માટે લેવામાં આવ્યો છે. અબુધાબી ન્યાય વિભાગ (એડીજેડી)એ શનિવારે જણાવ્યું કે તેમણે શ્રમ મામલાઓમાં અરબી અને અંગ્રેજીની સાથે હિંદી ભાષાને સામેલ કરીન કોર્ટની સમક્ષ દાવાઓના નિવેદન માટે ભાષાના માધ્યમનો વિસ્તાર કરી દીધો છે. આ નિર્ણય એ ઉદ્દેશથી લેવામાં આવ્યો છે જેથી હિંદી ભાષી લોકોને કેસની પ્રક્રિયા, તેમના અધિકારો અને કર્તવ્યો વિશે શીખવામાં મદદ મળી શકે છે.\nપાકિસ્તાન સરકારે પૂર્વ વડાપ્રધાન નવાઝ શરીફ અને તેમના પુત્રી-જમાઈ પરથી વિદેશ નહીં જવાનો પ્રતિબંધ હટાવવાનો ઈનકાર કરી દીધો છે. નવાઝ શરીફ અને તેમના પુત્રી-જમાઈનું નામ પાકિસ્તાનની ECL યાદીમાં છે. ECL એવું લિસ્ટ છે, જેમાં દેશના જે નાગરિકોને વિદેશ જવા પર પ્રતિબંધ હોય તેમના નામ સામેલ કરવામાં આવે છે. ગત વર્ષે ઓક્ટોબરમાં શરીફ, તેમના પુત્રી મરિયમ અને જમાઈ મુહમ્મદ સફદરે ગૃહ મંત્રાલયને અરજી કરીને તેમના નામ ECLમાંથી હટાવવા કહ્યું હતું.


દિલ્હી પહોંચી 'ઓકસીજન એકસપ્રેસ'\nહવે દર્દીઓને રાહત થવાની સંભાવના\nનવી દિલ્હી તા. ૨૭ : દેશમાં હાલ કોરોના વાયરસની લહેર નહીં પરંતુ સુનામી જોવા મળી રહી છે. આ મહાસંકટ વચ્ચે દિલ્હી અને મહારાષ્ટ્રમાં સૌથી વધુ કોરોનાનો પ્રકોપ જોવા મળી રહ્યો છે. દિલ્હીમાં હાલ દૈનિક કેસ અને મૃત્યુનો આંકડો ચિંતા વધારી રહ્યા છે. હોસ્પિટલોમાં ઓકિસજન સંકટ જોવા મળી રહ્યું છે. આ બધા વચ્ચે એક રાહતના સમાચાર એ છે કે પ્રાણવાયુ લઈને ઓકિસજન એકસપ્રેસ દિલ્હી પહોંચી ગઈ છે.\nછત્તીસગઢના રાયગઢની જિંદાલ સ્ટીલ પ્લાન્ટથી ઓકિસજનનો પૂરવઠો લઈને આ ઓકિસજન એકસપ્રેસ દિલ્હી કેન્ટોન્મેન્ટ પહોંચી ગઈ. આ ઓકિસજન દિલ્હીની અલગ અલગ હોસ્પિટલોમાં તાકીદે પહોંચાડવામાં આવશે.\nદિલ્હીના સ્વાસ્થ્ય વિભાગે જણાવ્યાં મુજબ છેલ્લા ૨૪ કલાકમાં દિલ્હીમાં કોરોના વાયરસના નવા ૨૦૨૦૧ કેસ નોંધાયા છે. એક જ દિવસમાં ૩૮૦ લોકોએ કોરોનાના કારણે જીવ ગુમાવ્યા છે. હાલ એકિટવ કેસની સંખ્યા ૯૨૩૫૮ છે. જયારે કુલ કેસનો આંકડો ૧૦,૪૭,૯૧૬ પર પહોંચ્યો છે. નવા કેસનો આંકડો ભલે ઓછો જોવા મળ્યો હોય પરંતુ તેની પાછળ રવિવારે થયેલા ઓછા ટેસ્ટિંગની અસર પણ હોઈ શકે છે. આમ છતાં મોતની સંખ્યા અને પોઝિટિવિટી રેટ ચિંતાજનક છે. દિલ્હીમાં પોઝિટિવિટી રેટ ૩૫ ટકાથી વધુ રહ્યો છે. સરેરાશ ૭૫ હજારથી વધુ ટેસ્ટ કરાય છે પરંતુ હાલ ૫૭ હજાર ટેસ્ટ જ કરાયા છે.\nદિલ્હીમાં હજુ પણ ઓકિસજન સંકટ છે. સોમવારે રાતે દિલ્હીમાં ઓકિસજન એકસપ્રેસ પહોંચી જેમાં ચાર ઓકિસજન કન્ટેનર્સ હતા. દિલ્હીની અનેક હોસ્પિટલોમાં હજુ પણ અંતિમ ઘડીએ ઓકિસજન પહોંચે છે. બેડ્સની વાત કરીએ તો સ્થિતિ ખરાબ છે. આજે સવારે સાડા સાત વાગે દિલ્હીની હોસ્પિટલોમાં ફકત ૧૨ આઈસીયુ બેડ ખાલી હતા. જયારે ઓકિસજન બેડની સંખ્યા ફકત ૧૭૨૭ હતી. જો કે હાલમાં જ દિલ્હીમાં સરદાર પટેલ કોવિડ સેન્ટરની શરૂઆત થઈ છે જેમાં ૫૦૦ ઓકિસજન બેડની સુવિધા છે.


તું જિંદગીને એક હદથી વધારે સિરિયસલી ન લે! – ચિંતનની પળે : કૃષ્ણકાંત ઉનડકટ | ચિંતનની પળે : કૃષ્ણકાંત ઉનડકટ\nDecember 18, 2019 Krishnkant Unadkat chintan ni pale 2\nતું જિંદગીને એક હદથી\nવધારે સિરિયસલી ન લે!\nકાલ કરતાં વિચાર જુદો છે, આજ થોડોક પ્યાર જુદો છે,\nસામસામે ફૂલો જ ફેંકેલાં, પણ પછીનો પ્રહાર જુદો છે,\nહું જે સમજુ છું તે અલગ છે ને, તું કહે એનો સાર જુદો છે,\nલોહી નીકળે તો સૌને દેખાડું, પણ અહીં મૂઢમાર જુદો છે.\nજિંદગીને તમે કેટલી સિરિયસલી લો છો? કોઈ તમને આવો સવાલ પૂછે તો તમે શું જવાબ આપો? જિંદગી વિશે દરેક માણસોને સવાલો થતા હોય છે. મારી જિંદગી બરાબર ચાલે છે? જિંદગીને હું ફીલ કરું છું? મારા સંબંધો, મારી કરિયર, મારી હેલ્થ અને મારું કામ બરાબર ચાલે છે? જિંદગી દરેક વખતે આપણી કલ્પના મુજબ જિવાતી નથી. દરેક વખતે જિંદગી આપણી પકડમાં નથી હોતી. જિંદગી ક્યારેક હાથમાંથી સરકી જાય છે. જિંદગી ક્યારેક આપણને સવાલ કરતી રહે છે. જિંદગી સાથે દરરોજ એડજસ્ટ થવું પડતું હોય છે. જિંદગીની મજા જ એ છે કે, એ એકસરખી રહેતી નથી. કાયમ એક જેવી જ રહેતી હોત તો કદાચ જિંદગી જીવવાની મજા પણ ન આવત!\nજિંદગી માત્ર ઉંમરના જુદા-જુદા પડાવ નથી. જિંદગીને તો માણસે અલગ-અલગ તબક્કાઓમાં વહેંચી છે. બચપણ, કિશોરાવસ્થા, યુવાની, પ્રૌઢાવસ્થા અને વૃદ્ધાવસ્થા ઉપર કોઈનો કંટ્રોલ નથી. જુદી-જુદી અવસ્થા તો આવતી અને જતી રહે છે. જિંદગી તો સતત વહેતી જ રહે છે. શ્વાસની સાથે એક-એક ક્ષણ જિંદગીમાં ઉમેરાતી રહે છે. ઉંમરની સાથે માત્ર શરીરમાં જ નહીં, આપણા વિચારોમાં અને આપણી માનસિકતામાં ફેરફારો થતા રહે છે. ઉંમર વધે એમ જિંદગી વધુ સમજાતી જાય છે. જિંદગી વિશે પણ બધાની સમજ એકસરખી હોતી નથી. દરેક પોતાની રીતે જિંદગીને સમજે છે.\nએક ચેસ પ્લેયરની આ વાત છે. નાનો હતો ત્યારથી એને ચેસનો ભારે શોખ. પ્યાદાં એને બહુ ગમતાં. ક્યારેક હારતો તો ક્યારેક જીતતો. એક વખત એ એક ચેમ્પિયનશિપ જીત્યો. તેને સવાલ કરવામાં આવ્યો કે, જીત તમને કેવી લાગે છે? તેણે કહ્યું કે, જીત કેવી લાગે છે તેનો આધાર એના પર છે કે, તમને હાર કેવી લાગે છે. હાર જો સહજ લાગે તો જીત પણ સારી લાગે. ચેસ પર પ્યાદાં મારવાં એ એક વાત છે અને જિંદગીમાં જ્યારે પડકાર આવે ત્યારે એનો સામનો કરવો બીજી વાત છે. નાનો હતો ત્યારે ચેસ રમતો હતો. રાજા, વજીર, હાથી, ઘોડાને ચાલતો હતો. મોટો થયો ત્યારે સમજ પડી કે, જિંદગીમાં પણ તમારે સમજી-વિચારીને ચાલ ચાલવી પડે છે. આપણા જ માણસો ક્યારેક પ્યાદાં બનીને સામે આવી જાય છે. ચેસ તો અમુક ચોકઠાઓ સુધી મર્યાદિત રહે છે. જિંદગી અમર્યાદિત છે. એમાં માત્ર કાળાં-ધોળાં ચોકઠાં નથી હોતાં, જુદા-જુદા રંગનાં ચોકઠાં હોય છે. લાલ, પીળા, લીલા, ગુલાબી અને બીજાં ઘણાં બધાં. આ ચોકઠાઓ પાછા એવાં હોય છે કે, માંડ-માંડ સમજાય ત્યાં એના રંગ જ બદલાઈ જાય છે! જિંદગીની બાજી તો રોજ સવારે નવી મંડાય છે. આપણા જ લોકો રંગ બદલે ત્યારે રંગીન નહીં, પણ ગમગીન બની જવાય છે. જિંદગીની રમતમાં દર વખતે જીતવાની મજા નથી, ક્યારેક હારવાની પણ મજા આવે છે. કોઈને જીતતા જોવાનો પણ એક આનંદ હોય છે.\nએક પતિ-પત્ની હતાં. બંનેને પત્તાં રમવાનો શોખ. પતિ રમતમાં પાવરધો હતો. જોકે, એ ક્યારેક હાથે કરીને હારી જવાય એવું રમતો હતો. પત્નીએ એક વખત કહ્યું કે, તું ઇરાદાપૂર્વક હારે છે ને? પતિએ કહ્યું, હારું છું એવું તો તને લાગે છે, હકીકતે તો હું તને જીતું છું! આપણે જિંદગીમાં હાથે કરીને ઘણું હારતા હોઈએ છીએ. હારીને પણ જીતવાનો આનંદ મળે એવું માત્ર જિંદગીમાં જ બને. દરેક માણસ નાના બાળક સાથે રમતી વખતે ક્યારેક તો ઇરાદાપૂર્વક હાર્યો જ હોય છે. હાથ જોડીને રમાતી રમત ‘ભજિયું’ અથવા તો ‘ટપ માખી મારો’ રમતી વખતે બાળકના હાથ ઇરાદાપૂર્વક મારવા દીધા હોય છે. બાળકના ચહેરા ઉપર જે હાસ્ય ફરી વળે એ જીતથી ક્યાં કમ હોય છે? એવી વખતે હારનો પણ ક્યાં કોઈ ગમ હોય છે? સવાલ એ છે કે, એ જ બાળક મોટું થઈ જાય પછી એ મજા ક્યાં ચાલી જાય છે? સાથોસાથ એ પણ સવાલ છે કે એ મજા કેમ ચાલી જાય છે? આપણે જિંદગીને વધુ સિરિયસલી લેવા માંડીએ છીએ એટલે?\nજિંદગીને ચોક્કસપણે ગંભીરતાથી લેવી જોઈએ. જિંદગીને સાવ રેઢી પણ મૂકી શકાય નહીં. આપણને બસ ગંભીરતાની હદ ખબર હોવી જોઈએ. જિંદગીને જડની જેમ વળગાડી રખાય નહીં. જિંદગીને પણ ‘રિસેસ’ જોઈતી હોય છે. વધારે પડતી ગંભીરતા પણ ગૂંગળામણ સર્જે છે. એક યુવાનની આ વાત છે. એ બહુ જ સિન્સિયર. બચપણથી જ તેણે નક્કી કરી રાખ્યું હતું કે, જિંદગીમાં આટલું તો કરવું જ છે. એ સખત મહેનત કરતો. એનું શિડ્યુલ એકદમ ટાઇટ હતું. ઘડિયાળના કાંટે એ જિંદગી જીવતો. તેની લાઇફમાં એક છોકરી આવી. એ પણ સિન્સિયર હતી. એક દિવસ છોકરીએ તેને પૂછ્યું, તારું કાલનું શિડ્યુલ શું છે? છોકરાએ આખા દિવસનું ટાઇમટેબલ કહી દીધું. છોકરીએ પૂછ્યું, ઓકે. પરમ દિવસે શું કાર્યક્રમ છે? છોકરાએ ફરીથી એ જ કાર્યક્રમ કહ્યો. સવારે આટલા વાગ્યે ઊઠવાનું, યોગા કરવાના, ચા-નાસ્તો, પછી રીડિંગ, ત્યાંથી ઓફિસ, સાંજે જિમ જવાનું, રાતે વાંચવાનું. આ સાંભળીને છોકરીએ માત્ર એટલું જ કહ્યું કે, તો પછી જીવવાનું? આમાં તેં જીવવાનો તો કોઈ સમય જ બાકી નથી રાખ્યો!\nતમારી જિંદગીમાં જીવવાનો સમય કેટલો છે? ઘણાને તો એ પણ ખબર નથી હોતી કે, જીવવું એટલે શું? સવારે ઊગતા સૂરજને જોઈને તમને ખીલવાની અનુભૂતિ થાય તો તમે જીવો છો. પક્ષીના ટહુકા સાંભળીને દિલમાં જરાકેય કલરવ અનુભવાય તો તમે જીવો છો. દરિયાની ભીની રેતી પર ખુલ્લા પગે ચાલીને અસ્તિત્વમાં ટાઢકનો અહેસાસ થાય તો તમે જીવો છો. પોતાની વ્યક્તિનો હાથ હાથમાં લેતી વખતે ધબકારા થોડાકેય વધી જાય તો તમે જીવો છો. કોઈ બાળકને ઠેસ લાગે અને તમારા મોઢામાંથી હાય નીકળી જાય તો તમે જીવો છો. સાયરન મારતી એમ્બ્યુલન્સ નજીકથી પસાર થાય ત્યારે અંદર સૂતેલા અજાણ્યા દર્દીના સ્વાસ્થ્ય માટે પ્રાર્થના થાય તો તમે જીવો છો. કોઈ ગરીબનું પેટ ભરીને તમને ઓડકાર આવે તો તમે જીવો છો. કૂંપળને ફૂટતી જોઈને પ્રકૃતિને વંદન કરવાનું મન થાય તો તમે જીવો છો. ક્યારેક એકલા બેસીને પોતાની સાથે વાત કરવાનું મન થાય તો તમે જીવો છો. કડવી યાદોને ખંખેરી નાખીને ભૂલી જવાય તો તમે જીવો છો. ભૂલ કરનારને માફ કરી દેવાનું મન થાય તો તમે જીવો છો. કંઈક વાંચતી વખતે દિલના એક-બે તાર ઝણઝણી જાય તો તમે જીવો છો. ક્યારેક કોઈ મસ્તીમાં પોતાને પણ ભૂલી જવાય તો તમે જીવો છો. ક્યારેક કોઈની પાછળ ‘મરવાનું’ પણ મન થાય તો તમે જીવો છો.\nઆપણે બહુ બધું પકડી રાખીએ છીએ. આપણે આપણાથી જ છૂટતા નથી. કોઈ આપણું ધાર્યું ન કરે તો આપણને લાગી આવે છે. એને તો મારી કંઈ પડી જ નથી. કોઈને મેસેજ કર્યા પછી જવાબ ન મળે તો પણ આપણે ચિડાઈ જઈએ છીએ. આપણે નાની-નાની વાતોમાં ઇરિટેર થઈ જઈએ છીએ. રોડ પર જતા હોઈએ અને કોઈ હોર્ન મારે તો પણ આપણાં ભવાં તંગ થઈ જાય છે. બધા બેવકૂફ છે. કોઈને કંઈ સમજ જ નથી પડતી! આપણે જાત જાતનાં સ્ટેટમેન્ટ કરી દઈએ છીએ. બે ઘડી માની લઈએ કે, કોઈને કંઈ ખબર નથી પડતી, બધા બેવકૂફ છે. તમે એને સુધારી શકવાના? જેની સાથે કંઈ જ લાગતુંવળગતું ન હોય એનાથી ઇરિટેટ થઈએ ત્યારે આપણે આપણો જ મૂડ બગાડતા હોઈએ છીએ!\nદુનિયા જેવી છે એવી જ રહેવાની છે. તમે એને બદલી નથી શકવાના. આપણે આપણી જિંદગીની ચિંતા કરવાની હોય છે. સુખ અને દુ:ખ, સ્વર્ગ અને નર્ક આપણી અંદર જ છે. આપણે જ આપણું સ્વર્ગ કે નર્ક સર્જી શકીએ. બધી વાતો એટલી બધી સિરિયસલી ન લો કે તમે જ સિરિયસ થઈ જાવ!\nપોતાની જાત પ્રત્યે પણ થોડાક ફ્લેક્સિબલ રહો. ઘણા લોકો એવા પણ હોય છે જે જડ રીતે એવું માને છે કે, મારાથી કંઈ ભૂલ ન થવી જોઈએ. એક યુવાનની આ વાત છે. એનાથી કામમાં એક ભૂલ થઈ ગઈ. તેને થયું કે, મારાથી ભૂલ થઈ? મારાથી ભૂલ થાય જ કેમ? તેના એક મિત્રએ કહ્યું કે, થાય. ભૂલ ક્યારેક થઈ પણ જાય! ભૂલને તું વધુ પડતી ગંભીરતાથી કેમ લે છે? ભૂલને પણ ભૂલતા ન આવડે તો જિંદગી ભારે બની જાય છે. દરેક માણસે થોડોક એ વિચાર કરવો જોઈએ કે, મને મારી જિંદગીમાં હળવાશ લાગે છે ખરી? મને જીવવાની મજા આવે છે ખરી? જો મજા ન આવતી હોય કે હળવાશ ન લાગતી હોય તો માનવું કે, જિંદગીને આપણે જે રીતે સમજવી જોઈએ એ રીતે સમજ્યા નથી! જોકે, એનો પણ અફસોસ કરવાની જરૂર નથી. જિંદગીને આજથી જ જીવવાનું શરૂ કરી દો! જિંદગીની મજા એ પણ છે કે, એ રોજ આપણને આપણી રીતે જીવવાની તક આપે છે! આપણે બસ એ તક ઝડપી લેવાની હોય છે!\nતક બારણું ખખડાવે, પણ દરવાજો તો આપણે જાતે જ ખોલવો પડે. જિંદગી તો રાહ જ જુએ છે, જીવવાનું આપણે શરૂ કરવું પડે. –કેયુ.\n(‘દિવ્ય ભાસ્કર’, ‘કળશ’ પૂર્તિ, તા. 18 ડિસેમ્બર 2019, બુધવાર, ‘ચિંતનની પળે’ કોલમ)\nkhub j saras, hu try karis ke life ne etli badhi pn seriously nai levani, aa article ma mane mari bhulo pn thodi mali, so hu try karis ene dur karvani……


એક વૃદ્ધે પૂછયું, ''હું વિચારોને લીધે દુઃખી છું. પહેલા આમ ન થતું. પણ જ્યારે પોતાની અંદર ધ્યાન આપવા માંડયું ત્યારથી ખૂબ અશાન્તિ જણાવા લાગી. વિચારોની અસંગત વ્યર્થ ગતિથી ગભરાઇ ગયો છું. ચોવીસે કલાકે ચિત્તની અશાન્તિનો ખ્યાલ ચાલુ રહે છે. કોઇ કોઇ વાર તો ગાંડો ન થઇ જાઉં એવીશંકા ઊઠે છે. મને રસ્તો બતાવો ! કહો હું હું શું કરૃં ? શું ન કરૃં ? આ વિચારમાંથી મુકિતનો કોઇ ઉપાય છે.'' ખરેખર, તેઓ વિચારોને લીધે દુઃખી જણાય છે, તેમનું માથું અને આંખો એનાં સાક્ષી છ.ે\nઆચાર્યશ્રી થોડીવાર શાંત રહીને બોલ્યા. એવી એમની ટેવ છે. પ્રાયઃ કાંઇક કહેતાં પહેલાં તેઓ શાંત થાય છ.ે આ મૌનક્ષણોમાં તેઓ સામી વ્યકિતનું નિરીક્ષણ કરતા હોય છે. કદાચ કોઇ આંતરિક સતહ પર તેઓ કાંઇ સંબંધ જોડે છે, પછી બોલે છે. તેઓ ધીરી ધીરે બોલ્યા, ''આ જ્ઞાન શુભ છ.ે વિચારોની વ્યર્થતા જણાય છે. તેમના આવાગમનથી થતી અશાંતિની અનુભૂતિ થાય છે. ઘણં તો એ જાણતા જ નથી. આ જાણ્યા પછી એમાંથી છૂટવાનો પ્રયાસ જરૂર થઇ શકે.''\nસામાન્ય રીતે જ્યાં સુધી માણસ પ્રત્યેક વિચારના પ્રવાહ સાથે ગતિશીલ રહે છે, ત્યાં સુધી તેને વિચારથી ઊભી થતી અશાંતિનો અનુભવ નથી થતો પણ તે થોભીને વિચારોને જુએછે, ત્યારે તેને વિચારોની સતત દોડ અને અશાંતિ પ્રત્યક્ષ થાય છ.ે વિચારોથી મુકિતની દિશામાં આ જરૂરી અનુભૂતિ છે. આપણે થોભીને જોઇએ ત્યારે જ આપણને વિચારોની વ્યર્થતાનો ખ્યાલ આવે છે, ખરે જ જેઓ તેની સાથે દોડતા રહે છે તેઓને એની કયાંથી ખબર પડે ?\nતેથી જ મેં કહ્યું છે કે તમારૃં જ્ઞાન શુભ છે; અને તેથી ગભરાઓ નહીં, પણ ખુશ થાઓ. પણ આટલેથી બંધ ન થશો. વિચારોની પ્રક્રિયા તરફ અત્યન્ત નિર્વૈય કિતક ભાવ કરો-માત્ર દર્શકનો ભાવ ! વિચારો સાથે તમારો સંબંધ માત્ર જોવા પૂરતો જ છે એમ જાણો ! એથી વિશેષ કાંઇ નહીં. જ્યારે વિચારનાં વાદળાં મનને ઘેરી લે અને ગતિશીલ હોય ત્યારે તેને પૂછો, હે વિચાર ! તું કોનો છે ? શું તું મારો છે ?\nતમને જવાબ નહીં મળે. કારણ વિચાર તમારા નથી. તે તમારા અતિથિ છે. તમારા મનને તેણે મુસાફરખાનું બનાવ્યું છે. તેને પોતાના માનવાએ ભૂલ છે. તે ભૂલ વિચારોમાંથી મુકત થવા નથી દેતી. તેમને પોતાના, માનવાથી જે તાદાત્મ્ય ઉભું થાય છે તે તમેને છૂટવા નથી દેતું. આ, જે કેવળ અતિથિ છે., તેજ સ્થાયી નિવાસી બનેછે. વિચારોને નિર્વૈયકિતક ભાવે જોવાથી ક્રમે ક્રમે તેનાથી સંબંધ છૂટે છે.\nજ્યારે કોઇ કામના વિચાર આવે ત્યારે ધ્યાનથી તેના તરફ લક્ષ્ય આપો કે આ વાસના છેકે વિચાર ઉઠે છે ? પછી જુઓ, અને જાણો કે હવે તે પૂર્ણતયા મન આગળ છે, પછી જાણો કે હવે તે વિલીન થાય છે. હવે વિલીન થઇ ચૂકયો છે.\nહવે બીજો વિચાર છે. વિચાર પૂરો થાય છે, વીલીન થઇ રહ્યો છે, વિલીન થયો છે. આ રીતે શાંતિથી ઉદ્વિગ્નતા વિના દર્શકની જેમ સાક્ષી બનીને વિચારોની સતત ધારાનું નિરીક્ષણ કરો. તેમના તરફ કોઇ ભાવ ન રાખો સારો નરસો, કાંઇ નહીં.\nતેમના વિષે કોઇ શુભ-અશુભ નિર્ણય ન કરો. માત્ર જુઓ અને નિરીક્ષણ કરો. આમ શાન્ત પસંદગી વિના નિરીક્ષણ કરવાથી વિચારોની ગતિ ક્ષીણ બને છ.ે અન્તે નિર્વિચાર સમાધિ મળે છે.નિર્વિચાર સમાધિમાંં વિચાર વિલીન થાય છે પણ વિચાર શકિત ઓ છ.ે એ વિચાર-શકિતને જ હું પ્રજ્ઞા કહું છું. વિચાર-શકિતના જાગરણ માટે વિચારમુકત થવું અત્યંત જરૂરી છે.\nહું એ વૃદ્ધને જોઉં છું. સાંભળતાં સાંભળતા જ તેમનું માથું હળવું થયું લાગે છે. તેમની આંખો શાન્ત લાગે છે. તેમણે એક ઉંડો શ્વાસ લીધો. જાણે કોઇ ભાર હળવો થઇ ગયો હોય, અને તેઓએ કોઇ સંકલ્પ કર્યો હોય. છેવટે તેમણે કહ્યું, ''મારા માટે બીજો કોઇ હુકમ છે?''\nઆચાર્યશ્રી બોલ્યા, ''સત્યની ખોજના માર્ગે અથવા પોતાની ખોજના માર્ગે નવા બે સૂત્ર યાદ રાખવા જરૂરી છે. પહેલું: ''પ્રારંભ ભ કરો''! અને બીજું : ''ચાલુ રાખો''! આ બે સ્વર્ણસૂત્રોનું જે અનુગમન કરેછે તે જરૂર જ ગન્તવ્ય સ્થળે પહોંચે છ.ે


Up-Down trend in market before election results,9days after market recovery|સતત9દિવસના ધોવાણ બાદ આજે માર્કેટમાં રિકવરી, સેન્સેક્સ 228 અંકના વધારા સાથે 37,319 પર બંધ\nUp Down trend in market before election results,9days after market recovery\nશેરબજાર / સતત9દિવસના ધોવાણ બાદ આજે માર્કેટમાં રિકવરી, સેન્સેક્સ 228 અંકના વધારા સાથે 37,319 પર બંધ\nયુએસ-ચીન વચ્ચે ચાલી રહેલા ટ્રેડ વોરના પગલે સતત9દિવસ સુધી ભારતીય શેરબજારોમાં ઘટાડો જોવા મળ્યો\nરોકાણકારોને 8.53 લાખ કરોડ રૂપિયાનું નુકસાન થયું, નિફ્ટી વર્ષ 2011 બાદ પ્રથમ વખત 1.2 ટકા ઘટ્યો\nમુંબઈઃ લોકસભાની ચૂંટણીના પરિણામોની અનિશ્ચિતતા પહેલા માર્કેટમાં અપ-ડાઉનનો ટ્રેન્ડ જોવા મળી રહ્યો છે. યુએસ-ચીન વચ્ચે ચાલી રહેલા ટ્રેડ વોરના પગલે સતત9દિવસના ધોવાણ બાદ આજે 10માં દિવસે ભારતીય શેરબજારોમાં તેજી જોવા મળી છે. સેન્સેક્સ 227 અંકના વધારા સાથે 37,318 પર બંધ રહ્યો હતો. જયારે નિફ્ટી 73 અંક વધીને 11,222 પર બંધ થયો હતો. ઉલ્લેખનીય છે કે સોમવારે નિફ્ટી વર્ષ 2011 બાદ પ્રથમ વખત 1.2 ટકા ઘટીને 11,148ની સપાટીએ બંધ રહ્યો હતો.\nમંગળવારે બજારની શરૂઆત સાધારણ વધારા સાથે થયા બાદ થોડી જ વારમાં ઘટાડો જોવા મળ્યો હતો. સેન્સેક્સ 56 અંક ઉપર 37,146.58 પર ખુલ્યો હતો. કારોબાર દરમિયાન તે ઘટીને 135 અંક નીચે આવી ગયો. તે 36,956.10ના નીચેના સ્તરે અને 37,234ના ઉચ્ચ સ્તરે પહોંચ્યો હતો. નિફ્ટીની શરૂઆત3અંકના વધારા સાથે 11,151.65 પર થઈ. કારોબાર દરમિયાન તે 40 અંક ઘટીને 11,108.30 પર આવી ગયો હતો.\nરોકાણકારોને 8.53 લાખ કરોડ રૂપિયાનું નુકસાન થયું\nશેરબજારમાં ઘટાડાનું આજે 10મું સેશન છે. છેલ્લા9સેશન(26 એપ્રિલ-13 મે)માં સેન્સેક્સને 1,914 અંકનું નુકસાન થયું. તેનાથી રોકાણકારોને 8.53 લાખ કરોડ રૂપિયાનું નુકસાન થયું. અમેરિકા-ચીનની વચ્ચે ટ્રેડ વોર અને દેશમાં લોકસભા ચૂંટણીને લઈને અનિશ્ચિતતાઓના માહોલના કારણે વેચાણ થઈ રહ્યું છે.\nરૂપિયો9પૈસા મજબૂત થયો\nડોલરની સરખામણીમાં રૂપિયો 70.43 પર ખુલ્યો. સોમવારે 59 પૈસા ઘટીને 70.51 રૂપિયા પર બંધ થયો હતો. ફોેરેક્સ ડિલર્સના જણાવ્યા પ્રમાણે વિદેશી રોકાણકારોના વેચાણ, ક્રુડની કિંમતોમાં તેજી અને અમેરિકા-ચીનની વચ્ચેના ટ્રેડ વોરના કારણે રૂપિયા પર દબાણ છે.\nજેટનો શેર એનએસઈ પર 121 રૂપિયા સુધી ઘટ્યો\nએનએસઈ પર જેટ એરવેઝનો શેર 13 ટકા ઘટીને 121 રૂપિયા પર આવી ગયો. એરલાઈને સ્ટોક એક્સચેન્જને માહિતી આપી છે કે ડિપ્યુટી સીઈઓ અને સીએફઓ અમિત અગ્રવાલે વ્યક્તિગત કારણોસર સોમવારે રાજીનામું આપ્યું હતું.\nટાટા સ્ટીલના શેરમાં 1.5% ઘટાડો\nસેન્સેક્સના 30માંથી 20 અને નિફ્ટીના 50માંથી 32 શેર નુકસાનમાં રહ્યાં હતા. ટાટા સ્ટીલ અને ઓએનજીસીના શેર 1.5-1.5 ટકા ઘટ્યા હતા. એચસીએલ ટેક અને ઈન્ફોસિસના શેરમાં 1.1 ટકા ઘટાડો આવ્યો.\nસન ફાર્માના શેરમાં4ટકા ઉછાળો\nસનફાર્મા, વેદાંતા, રિલાયન્સ ઈન્ડસ્ટ્રીઝ અને આઈટીસીના શેરમાં ખરીદી થઈ રહી છે. કારોબાર દરમિયાન સન ફાર્મામાં4ટકા અને વેદાંતામાં 2.5 ટકાનો વધારો જોવા મળ્યો હતો.


Two injured News in Gujarati, Latest Two injured news, photos, videos | Zee News Gujarati\nAhmedabad: કાણેટી ગામ ના નિર્માણાધીન અંડરબ્રિજમાં મજૂર દટાતા મોત, બે ઇજાગ્રસ્ત\nઅમદાવાદના શેલા નજીક આવેલા કાણેટી ગામ પાસે બપોરના સુમારે નિર્માણાધીન અંડર બ્રિજ ધરાશાયી થયો હતો. જેમાં ત્રણ વ્યક્તિઓ ઇજાગ્રસ્ત થતા સારવાર અર્થે હોસ્પિટલ ખસેડવામાં આવ્યા હતા. જોકે એક મજુરનું ઘટનાસ્થળે જ મોત નીપજ્યું હતું. જ્યારે અન્ય બે મજૂરોને હોસ્પિટલ માં સારવાર ચાલી રહી છે.\nFeb 26, 2021, 08:29 PM IST\nતારાપુર નજીક અકસ્માતમાં2લોકોનાં ઘટના સ્થળે જ નિપજ્યાં મોત\nઆણંદ જિલ્લામાં અકસ્માતની બે ઘટના બની હતી. જેમાં તારાપુર તાલુકાના ગલિયાણામાં ટ્રકે સામેથી આવી રહેલી ગાડીને ટક્કર મારી હતી. જ્યારે બોરસદના વાસણામાં ડમ્પરે કારને ટક્કર મારી હતી. બંન્ને બનાવમાં કુલ ત્રણ વ્યક્તિઓનાં ઘટના સ્થળે જ મોત નિપજ્યા હતા. જ્યારે બે મહિલા સહિત કુલ6વ્યક્તિઓનાં શરીર અને માથાના ભાગે ઘા પડ્યા હતા. આ બંન્ને બનાવો અંગે પોલીસ દ્વારા ટ્રક અને ડમ્પરનાં ચાલક વિરુદ્ધ ગુનો નોંધીને કાર્યવાહી હાથ ધરવામાં આવી છે.\nJan 2, 2020, 06:49 PM IST\nરાજકોટના હડમતિયા ગામમાં ફાયરિંગ, એક મહિલા સહિત બે ઈજાગ્રસ્ત\nરાજકોટ-હડમતિયા ગામમાં સામાન્ય બાબતમાં નિવૃત આર્મીમેને લાયસન્સવાળા હથિયાર વડે ફાયરિંગ કર્યુ હતું. ફાયરિંગમાં એક મહિલા સહિત બે ઇજાગ્રસ્ત થયા છે. ત્યારે બંન્ને ઇજાગ્રસ્તોને સારવાર માટે રાજકોટની ખાનગી હોસ્પિટલમાં ખસેડવામાં આવ્યા છે. દારૂના નશામાં પિતરાઇ ભાઇ પર જ ફાયરિંગ કર્યુ હતું.\nપાંથાવાડામાં એક જ પરિવારના ત્રણ સભ્યો પર હિંસક હુમલો, એકનું મોત, બેને ઇજા\nપાંથાવાળાના ભાંડત્રા ગામે રહેતા એક પરિવારના ત્રણ સભ્યો પર અંગત અદાવતમાં એક મહિલા સહિત3લોકોએ હિંસક હુમલો કર્યો હતો. આ ઘટનામાં અજાણ્યા શખ્સો દ્વારા તિક્ષ્ણ હથિયાર વડે હુમલો કરતા પરિવારના ત્રણ સભ્યોમાંથી એક આધેડ વ્યક્તિનું મોત થયું હતું\nApr 20, 2019, 11:13 AM IST\nસુરતના પાંડેસરામાં બ્લાસ્ટ,2ગંભીર રીતે ઘાયલ\nSurat Two injured in LPG cylinder blast in Pandesara Zee 24 Kalak\nDec 17, 2018, 04:05 PM IST


Corona Pandemic Election Commission issues guidelines for Bihar and by election – News18 Gujarati\nElection guidelines: કોરોના કાળમાં ચૂંટણી માટેની ગાઇડલાઇન જાહેર, ફક્ત પાંચ લોકો ડોર ટૂ ડોર પ્રચાર કરી શકશે\nચૂંટણી ગાઇડલાઇન : ઉમેદવાર સહિત ફક્ત પાંચ લોકો ડોર ટૂ ડોર પ્રચારમાં ભાગ લઈ શકશે. ઉમેદવાર ડિપોઝિટની રકમ ઓનલાઇન જમા કરાવી શકશે.\nLast Updated : August 21, 2020, 17:24 IST\nનવી દિલ્હી : ચૂંટણી પંચે (Election Commission) કોરોના કાળમાં ચૂંટણી સંબંધીત માર્ગદર્શિકા (Guidelines)જાહેર કરી છે. હવે ઉમેદવાર સહિત ફક્ત પાંચ લોકો ડોર ટૂ ડોર પ્રચાર (door to door campaign)માં ભાગ લઈ શકશે. ઉમેદવાર ડિપોઝિટની રકમ ઓનલાઇન જમા કરાવી શકશે. જાહેર રેલી કે રોડ શૉની મંજૂરી ગૃહ મંત્રાલય (Home Ministry)અને રાજ્ય સરકારના કોરોના અંગેની માર્ગદર્શિકા પ્રમાણે મળશે. આ ઉપરાંત પણ ચૂંટણી પંચે વિસ્તૃતમાં દિશા-નિર્દેશ જાહેર કર્યા છે.\nચૂંટણી પંચની નવી ગાઇડલાઇન પ્રમાણે હવે ઉમેદવારી પત્ર ભરતી વખતે ઉમેદવાર સાથે ફક્ત બે લોકો અને બે ગાડી લઇ જવાની છૂટ આપવામાં આવશે. મતગણતરી હૉલમાં સાતથી વધારે કાઉન્ટિંગ ડેસ્કની મંજૂરી નહીં મળે. એક વિધાનસભા ક્ષેત્રનું કાઉન્ડિંગ ત્રણથી ચાર હૉલમાં થઈ શકે છે. ચૂંટણી પ્રક્રિયા દરમિયાન સેનિટાઇઝર, ગ્લવ્ઝ, ફેસ શીલ્ડ, માસ્ક, થર્મલ સ્કેનરનો ઉપયોગ કરવાનો રહેશે. ચૂંટણી પંચના જણાવ્યા પ્રમાણે દિવ્યાંગો, 80 વર્ષથી વધારે વયના લોકો તેમજ કોરોના વાયરસને કારણે ફરજમાં રોકાયેલા કર્મીઓને પોસ્ટલ બેલેટની સુવિધા આપવામાં આવશે.\nચૂંટણી અધિકારીઓએ કરેલી ભલામણ પર વિચાર\nચૂંટણી પંચે રાજકીય પક્ષો તરફથી આપવામાં આવેલા વિચારો અને સૂચનો અંગે પણ ચર્ચા કરી હતી. તેમણે રાજ્ય અને કેન્દ્ર સરકારના મુખ્ય ચૂંટણી અધિકારીઓ તરફથી કરવામાં આવેલા સૂચનો અને ભલામણો અંગે પણ ચર્ચા કરી હતી. ચૂંટણી પંચ તરફથી નિવેદનમાં કહેવામાં આવ્યું છે કે, "આ તમામ પર વિચાર-વિમર્શ કર્યા બાદ ચૂંટણી પંચે ત્રણ દિવસમાં વિસ્તૃત દિશા-નિર્દેશ તૈયાર કરવાનો આદેશ કર્યો છે."\n29 નવેમ્બરના રોજ બિહાર વિધાનસભાનો કાર્યકાળ પૂરો થશે\nબિહાર વિધાનસભાનો કાર્યકાળ 29 નવેમ્બરના રોજ પૂર્ણ થઈ રહ્યો છે. આથી ઓક્ટોબર કે નવેમ્બરમાં ગમે ત્યારે ચૂંટણી કરાવવામાં આવે તેવી સંભાવના છે. કોરોના વાયરસ અને વરસાદને પગલે હાલ પેટા ચૂંટણીઓને ટાળી દેવામાં આવી છે. અત્યાર સુધી ચૂંટણીના કોઈ નવા કાર્યક્રમની જાહેરાત નથી કરવામાં આવી.\nગુજરાતમાં આઠ બેઠક પર યોજાશે પેટા ચૂંટણી\nગુજરાતમાં આઠ વિધાનસબા બેઠક પર પેટા ચૂંટણી યોજાશે. રાજ્ય સભાની ચૂંટણી પહેલા કૉંગ્રેસના આઠ ધારાસભ્યોએ રાજીનામું ધરી દેતા આ બેઠકો ખાલી પડી છે. આ બેઠક પર આગામી દિવસોમાં ચૂંટણી જાહેર કરવામાં આવશે. ચૂંટણીને ધ્યાનમાં રાખીને ભાજપ-કૉંગ્રેસે તૈયારી શરૂ કરી દીધી છે. ખાલી પડેલી આઠ બેઠકમાં લીંબડી, કરજણ, ડાંગ, કપરાડા, મોરબી, ગઢડા, ધારી અને અબડાસા બેઠકનો સમાવેશ થાય છે.\nFirst published: August 21, 2020, 17:02 IST\nTags: By election, Coronavirus, Ec, Election commission, બિહાર


બધું દાવ પર લગાવી શકે છે ફાતિમા સના શેખ | Fatima Sana Sheikh hasalot on stake, no other movies - Sambhaav News\nફિલ્મ ‘દંગલ’માં ફાતિમા સના શેખે આમિર ખાનની પુત્રી ગીતા ફોગટનું પાત્ર ભજવ્યું હતું તેની સાથે જ તેની કિસ્મત ચમકી ઊઠી. હવે તે અમિતાભ બચ્ચન અને આમિર ખાન સ્ટારર યશરાજ ફિલ્મ્સની ‘ઠગ્સ ઓફ હિન્દુસ્તાન’માં આમિરની પ્રેમિકાનું પાત્ર ભજવી રહી છે.\nતે એક એવા યોદ્ધાનું પાત્ર ભજવી રહી છે, જે ખૂબ જ મજબૂત છે. તે તલવારબાજી અને તીરંદાજી કરે છે અને આમિરને મનમાં ને મનમાં ચાહે છે. તેની ચાહત એ હદ સુધી વધી ચૂકી છે કે આમિર વગર તે એક ક્ષણ પણ રહી શકતી નથી.\nફિલ્મમાં અલગ પ્રકારનાં એક્શન છે. ફાતિમા જેવી ન્યૂ કમર માટે આમિર અને અમિતાભ જેવા સ્ટાર સાથે કરિયરની શરૂઆતમાં જ કામ કરી લેવું તે ગર્વથી કમ નથી. આમિર સાથે તેની આ સતત બીજી ફિલ્મ છે.\nફાતિમાએ અમિતાભ બચ્ચન સાથે એક અન્ય ફિલ્મ ‘જમાનતઃ જસ્ટિસ ફોર ઓલ’ સાઇન કરી છે. તે એક એવા વકીલની રોમેન્ટિક ફિલ્મ છે, જે દુર્ઘટનામાં પોતાની આંખો ગુમાવી દે છે. ‘ઠગ્સ ઓફ હિન્દુસ્તાન’ નવેમ્બર મહિનામાં રિલીઝ થશે. આ ફિલ્મ મેળવવા માટે ફાતિમાએ ઘણાં રાઉન્ડ ઓડિશન આપ્યાં છે. તે આ વર્ષની સૌથી મોટી ફિલ્મોમાંની એક છે.\nઅમિતાભ અને આમિરના લુકને લઈ લોકોમાં ઉત્સુકતા છે. ફાતિમાએ જે સમર્પણ સાથે કામ કર્યું છે તે જોતાં એવું કહેવાય છે કે તે આમિર ખાનની પાકી મિત્ર છે અને તે કોઈ પણ પાત્ર માટે પોતાનું બધું જ દાવ પર લગાવી શકે છે. ફાતિમાની સુંદરતાનાં અમિતાભ અને આમિર વખાણ કરતા હોય છે. ફાતિમાની કિસ્મત ચમકવા જઈ રહી છે તેમાં કોઈ શક નથી.\nactressdangalmoviesFatimasana sheikhsheikhfatima sana sheikh\nVIDEO: વડોદરામાં યુવતીની છેડતી મામલે જૂથ અથડામણ, લારીઓ અને બાઇકોમાં તોડફોડ\nફિફા ૨૦૧૮ વર્લ્ડકપઃ ૩૨ વર્ષ બાદ પહેલી વાર USની ટીમ ક્વોલિફાય કરવાથી ચૂકી\nતહેવારોમાં મીઠાઈ-ફરસાણના ભાવ ઘટશે\nVIDEO: રાજસ્થાનથી સાઉદી અરબનાં બે નાગરિકોની ધરપકડ


ભારતીય ADRના મુલ્યમાં ૧૨૦ બિલીયન ડોલરનું થયેલું ધોવાણ\nવૈશ્વિક સ્તરની પ્રતિકૂળતાઓના પગલે વિતેલા માર્ચ માસમાં જ એડીઆરના મુલ્યમાં ૫.૬૯ બિલીયન ડોલરનું ગાબડું\nવૈશ્વિક સ્તરે ઉદ્ભવેલી અનેક પ્રતિકૂળતાઓના પગલે વિતેલા ૨૦૧૧ના વર્ષમાં અમેરિકાના શેરબજાર પર નોંધાયેલ ભારતીય કંપનીઓના એડીઆરના (અમેરિકન ડિપોઝીટરી રિસીપ્ટસ) મુલ્યમાંથી ૧૨૦ બિલીયન ડોલરનું ધોવાણ થવા પામ્યું હતું. વિતેલા માર્ચ ૨૦૧૨ દરમિયાન પણ પ્રતિકૂળતાઓના પગલે ભારતીય કંપનીઓના એડીઆરના મુલ્યમાં ૫.૬૯ બિલીયન ડોલરનું ધોવાણ થવા પામ્યું હતું.\nભારતની ૧૫ જેટલી કંપનીઓ દ્વારા અમેરિકાના ન્યુયોર્ક શેરબજાર અને નાસ્ડેક પર એડીઆર રજૂ કરાયેલા છે અને તેની ત્યાંના બજારોમાં જ લે-વેચ થાય છે. વિતેલા ૨૦૧૧ના વર્ષ દરમિયાન યુરોપીયન દેશોની કથળેલી નાણાંકીય હાલત તેમજ અમેરિકાનું અર્થતંત્ર નબળું પડતા વૈશ્વિક સ્તરે ભારે પ્રતિકૂળતાભર્યો માહોલ સર્જાયો હતો. આ માહોલમાં ભારતીય કંપનીઓના એડીઆર પર પણ નકારાત્મક અસર થવા પામી હતી અને એડીઆરના ભાવ તુટીને તળિયાની સપાટીએ ઉતરી આવ્યા હતા. આમ, આ પ્રતિકૂળતાના પગલે ૨૦૧૧ના વર્ષમાં ભારતીય કંપનીઓના એડીઆરના મુલ્યમાંથી ૧૨૦ બિલીયન ડોલરનું ધોવાણ થવા પામ્યું હતું.\nઆ પ્રતિકૂળ પરિસ્થિતિનો માહોલ નવા વર્ષમાં પણ જારી રહ્યો છે. તેમાંય વિતેલા માર્ચ માસ દરમિયાન વૈશ્વિક સ્તરની પ્રતિકૂળતાઓએ માથુ ઉંચકતા આ માસ દરમિયાન પણ એડીઆરના મુલ્યમાં ૫.૬૯ બિલીયન ડોલરનું નુકસાન થવા પામ્યું હતું. માર્ચ માસ દરમિયાન ભારતીય શેરબજારમાં પણ વોલેટાલિટી ભર્યો માહોલ સર્જાતા તેની પણ પ્રતિકૂળ અસર એડીઆર પર જોવા મળી હતી. માર્ચ માસ દરમિયાન ન્યુયોર્ક શેરબજારના ડાઉજોન્સ ઈન્ડેક્સ અને મુંબઈ શેરબજારના સેન્સેક્સમાં બે ટકાનું ગાબડું નોંધાયું હતું.\nઆ સમય દરમિયાન ડબલ્યુએનએસ હોલ્ડિંગના એડીઆરના મુલ્યમાં ૪૭ મિલીયન ડોલર વધતા તે ૫૩૬ મિલીયન ડોલર પહોંચ્યું હતું. જ્યારે જેન પેક્ટના એડીઆર મુલ્યમાં ૪૦ મિલીયન ડોલર વધતા તે ૩.૬૩ બિલીયન ડોલર અને રેનબેક્સના એડીઆર મૂલ્યમાં ૨૫.૬૭ મિલીયન ડોલરનો વધારો થતાં ૩.૬૩ બિલીયન ડોલરે પહોંચ્યું હતું.\nબીજી તરફ તાતા મોટરના એડીઆર મુલ્યમાં ૨.૪૭ મિલીયન ડોલરનો ઘટાડો થતા તે ૮૫.૬ બિલીયન ડોલર, સ્ટરલાઇટનું એડીઆર મુલ્ય ૧.૩ બિલીયન ડોલર ઘટીને ૭.૧૮ બિલીયન ડોલર, આઈસીઆઈસીઆઈ બેંકનું એડીઆર મુલ્ય ૮૩૦ મિલીયન ડોલર ઘટી ૨૦ બિલીયન ડોલર અને એચડીએફસી બેંકના એડીઆર મુલ્યમાં ૧૭૯ મિલીયન ડોલરનો ઘટાડો થતાં તે ૨૬.૬૧ બિલીયન ડોલર પર ઉતરી આવ્યું હતું.


bcci shares picture of dhawan led team india chilling by the pool ahead of sri lanka series kb – News18 Gujarati\nHome » photogallery » sport » BCCI SHARES PICTURE OF DHAWAN LED TEAM INDIA CHILLING BY THE POOL AHEAD OF SRI LANKA SERIES KB\nIndia vs Sri lanka: ધવન સાથે પૂલમાં મસ્તી કરતી જોવા મળી ભારતીય ટીમ, જુઓ તસવીરો\nIndia vs Sri lanka: ભારતીય ટીમ શીખર ધવન (Shikhar Dhawan)ની કેપ્ટનશીપમાં શ્રીલંકાના પ્રવાસ પર છે. ટીમ ઈન્ડિયા 13 જુલાઈથી શ્રીલંકા સામે ટી-20 અને વન-ડે સીરીઝ રમવાની તૈયારી શરૂ કરી છે.\n| July 02, 2021, 17:02 IST\nનવી દિલ્હી. શ્રીલંકાના પ્રવાસ પર ગયેલી ભારતીય ટીમે ગુરુવારે તેનો ફરજિયાત ત્રણ દિવસીય ક્વોરેન્ટાઇન સમયગાળો પૂરો કર્યો. આ પછી તમામ ખેલાડીઓ એક સાથે સ્વિમિંગ પૂલમાં મસ્તી કરતા જોવા મળ્યા હતા. (તસવીર- shikhardofficia)\nશ્રીલંકા પ્રવાસ માટે શિખર ધવનને કેપ્ટન, ભુવનેશ્વર કુમારને ઉપ-કપ્તાન અને મહાન બેટ્સમેન રાહુલ દ્રવિડની કોચ બનાવવામાં આવી છે. બીસીસીઆઈએ આ તસવીર ટ્વિટર પર શેર કરી છે જેમાં તમામ ભારતીય ખેલાડીઓ પૂલમાં એક સાથે જોવા મળે છે (તસવીર- @BCCI)\nઆ તસવીરમાં શિખર ધવન સાથે યુઝવેન્દ્ર ચહલ અને કુલદીપ યાદવ નજરે પડે છે. કુલ્ચાના નામથી ક્રિકેટ જગતની આ પ્રખ્યાત જોડી ફરી એકવાર સાથે મેદાનમાં ઉતરવાની તૈયારી કરી રહી છે. (તસવીર- yuzi_chahal23)\nશ્રીલંકાના પ્રવાસ પર, ટીમ ઇન્ડિયાએ ત્રણ મેચની વનડે શ્રેણી અને તેટલી જ ટી -20 શ્રેણી રમવાની છે. આ પ્રવાસની શરૂઆત 13 મી જુલાઈએ પ્રથમ વનડેથી થશે. (તસવીર- yuzi_chahal23)\nભારતની મુખ્ય ટીમ વિરાટ કોહલીના નેતૃત્વમાં ઇંગ્લેન્ડ પ્રવાસ પર છે. ડબ્લ્યુટીસીની ફાઇનલ હારી ગયેલી ભારતીય ટીમે4ઓગસ્ટથી ઇંગ્લેન્ડ સામે પાંચ ટેસ્ટ મેચની શ્રેણી રમવાની છે.\nશ્રીલંકાની ટીમ હાલમાં ઇંગ્લેન્ડ પ્રવાસ પર ત્રણ મેચની વનડે સિરીઝ રમી રહી છે. શ્રીલંકાની ટીમને પ્રથમ બે વનડે મેચમાં કારમી હારનો સામનો કરવો પડ્યો છે. (AFP)


ઘોર કળિયુગ ! સગા બાપે સગીરાને ગર્ભવતી બનાવી - Daily Gujarati News\nહવસખોરે સતત7કલાક સુધી દુષ્કર્મ ગુજાર્યું : જામનગરના ગાંધીનગર વિસ્તારનો ચોંકાવનારો બનાવ સામે આવ્યો : નરાધમ પિતા વિરૂદ્ધ જનેતાએ ફરિયાદ નોંધાવતા ધરપકડ કરતી પોલીસ\nજામનગર:-જામનગરમાં ગાંધીનગર વિસ્તારમાં એક નરાધમ પિતાએ જ માસુમ પુત્રી પર બળાત્કાર ગુજારી ગર્ભવતી બનાવી દેતા ચકચાર જાગી છે. પિતાની આ નરાધમતા અંગે માસુમની માતાએ પોતાના જ પતિ સામે સીટી બી ડીવીજન પોલીસમાં ફરિયાદ પોલીસે આરોપીની ધરપકડ કરી છે. બીજી તરફ સાડા છ માસનો ગર્ભ હોવાથી સગીરાએ બાળકને જન્મ આપવો જ પડસે તેવી કુદરતી સ્થિતિ નિર્માણ પામી છે. પોલીસે સગીરાનો કબજો સંભાળી મેડીકલ પરીક્ષણ સહિતની વિધિ પાર પાડી હતી.\nજામનગર સહીત જિલ્લાભરમાં સનસનાટી મચાવનાર બનાવની વિગત મુજબ,શહેરના ગાંધીનગર વિસ્તારમાં રહેતા એક પરિવારમાં અઘટિત બનવા પામી છે. છ-સાત મહિના પૂર્વે આ પરિવારની માસુમ સગીરા એકલી હતી ત્યારે સવારના આઠ વાગ્યાથી જ તેણીના જ નરાધમ પિતાએ સગ્ગી પુત્રીને હવસનો શિકાર બનાવી, ગર્ભવતી બનાવી હતી. આ બનાવ અંગે આજે સગીરાની માતાએ નરાધમ પતી સામે સીટી બી ડીવીજન પોલીસમાં ફરિયાદ નોંધાવી હતી. જેમાં છ સાત મહિના સગીરાની એકલતાનો નરાધમ પતિએ લાભ લઇ પરાણે શારીરિક સંબંધ બાંધી સતત સાત કલાક સુધી બળાત્કાર ગુજાર્યો હતો. આ ઘટના સામે આવતા જ પોલીસે નારાધમ પિતાને પકડી પાડવા કાર્યવાહી હાથ ધરી આરોપીને દબોચી લીધો છે, આ બનાવે ભારે ચકચાર જગાવી છે.


April 16, 2013 – "દાદીમા ની પોટલી"….\nસત્વગુણ જ જીવનમૂલ્ય …\nવૈધ ત્રણ પ્રકારના, ઉત્તમ, મધ્યમ અને નિષ્કૃષ્ટ. જે વૈધ આવીને નાડી તપાસીને ‘દવા લેજો હોં !’ એમ કહીને ચાલ્યો જાય, તે નિષ્કૃષ્ટ વૈધ. દર્દીએ દવા લીધી કે નહિ એની પરવા એ નથી કરતો. જે વૈદ્ય દર્દી ને દવા લેવા સારું કેટલુંય કરી સમજાવે, જે મીઠા શબ્દોમાં કહેકે ‘ભાઈ, દવા ન લઈએ તો દરદ મટે કેમ કરી ને ! તમે તો ડાહ્યા છો ને, ખાઓ તો. લો, હું પોતે તૈયાર કરી આપું છું, ખાઈ જાઓ !’ એ માધ્યમ પ્રકારનો વૈદ્ય. અને જે વૈદ્ય દરદી કોઈ રીતે દવા ખાતો નથી એ જોઈ છાતી પર ચડી બેસીને પરાણે દવા ગળે ઉતારી દે એ ઉત્તમ વૈદ્ય.\nવૈદ્યની પેઠે આચાર્યો પણ ત્રણ પ્રકારના : ધર્મોપદેશ આપ્યા પછી શિષ્યોની જે કશી ખબર રાખે નહિ તે આચાર્ય નિષ્કૃષ્ટ. જે શિષ્યોના કલ્યાણ સારું તેમને બરાબર સમજાવે, કે જેથી તેઓ ઉપદેશને મનમાં ધારણ કરી શકે, કેટલોય આગ્રહ કરે, પ્રેમ દર્શાવે એ માધ્યમ પ્રકારના આચાર્ય. અને શિષ્યો જ્યારે કોઈ રીતે સાંભળતા નથી એમ જોઇને કોઈ આચાર્ય બળ પણ વાપરે તેને કહેવાય ઉત્તમ આચાર્ય.’\nઆચાર્યનું કામ બહુ કઠણ. ઈશ્વરના સાક્ષાત આદેશ વિના લોકોને ઉપદેશ આપી શકાય નહિ. જો આદેશ મળ્યા વગર ઉપદેશ આપો તો માણસો સાંભળે નહિ, એ ઉપદેશમાં જરાય શક્તિ ન હોય. પ્રથમ સાધના કરવી જોઈએ.\nસત્વ, રજસ અને તમસ એમ ત્રણ ગુણો છે. સત્વગુણી માણસ પોતાની ભક્તિ ખાનગીમાં કરે છે. … થોડો ભાત અને શાક જેવા સાડા ખોરાકથી એ શરીરને ટકાવી રાખે છે. એના ખોરાકમાં કે પોશાકમાં મોજશોખને સ્થાન નથી. એના ઘરમાં રાચરચીલાના ઠાઠમાઠ નથી. અને ખુશામત કરીને એ કદી આગળ વધવા ચાહતો નથી.\nસત્વગુણ ઈશ્વર તરફ લઇ જાય છે.\n‘એક ધનવાન માણસ વનને રસ્તે થઈને જતો હતો. એટલામાં ત્રણ લૂંટારૂઓએ આવીને તેને ઘેરી લઇ તેનું સર્વસ્વ લૂંટી લીધું. બધું લૂંટી લીધા પછી એક લૂંટારો કહે છે કે ‘હવે આને જીવતો શું કામ રાખવો ? એને મારી નાંખો.’ એમ કહીને તેને કાપી નાંખવા ગયો. ત્યાં બીજો લૂંટારૂ બોલ્યો કે ‘ઠાર મારી નાંખવાની કોઈ જરૂર નથી. એને મુશ્કેટાટ બાંધીને અહીં જ મૂકી જઈએ. એટલે એ પોલીસમાં ખબર આપી શકશે નહિ.’ એમ કહીને એને સજ્જડ બાંધી મૂકીને લૂંટારૂઓ ચાલ્યા ગયા.\n‘થોડી વાર પછી ત્રીજો લૂંટારો પાછો આવ્યો. આવીને કહ્યું કે, ‘અરે ભાઈ, તમને બહુ જ દુઃખ થાય છે, ખરું ને ? ચાલો હું તમારું બંધન છોડી નાખું છું.’ એમ કહીને દોરડાં છોડી નાખ્યાં. અને પછી એ માણસની સાથે રહીને તેને જંગલમાંથી રસ્તો દેખાડતો ચાલવા લાગ્યો અને મોટા રસ્તા પર લાવીને તેને મૂકી દીધો. અને કહ્યું કે, ‘આ રસ્તે – રસ્તે તમે ચાલ્યા જાઓ, એટલે તમે અનાયસે તમારે ઘેર પહોંચી જશો.’ પેલા માણસે કહ્યું, ‘ ભાઈ, આપ પણ મારે ઘેર પધારો, આપે મારા પર કેટલો ઉપકાર કર્યો ! આપ અમારે ઘેર આવશો તો અમને કેટલો આનંદ થશે.’ લૂંટારો કહે, ‘ના જી, મારાથી ત્યાં અવાય નહિ; પોલીસ પકડે.’ એમ કહીને એ લુંટારો રસ્તો બતાવીને ચાલ્યો ગયો.\n‘પહેલો લૂંટારો તમો ગુણ, કે જેણે કહ્યું કે ‘આને રાખવો શું કામ, મારી નાખો !’ તમોગુણથી વિનાશ થાય. બીજો લૂંટારો રજોગુણ. રજોગુણથી માણસ સંસારમાં બદ્ધ થાય, અનેક કામકાજમાં ગૂંચાય. રજોગુણ ઇશ્વરને ભુલાવી દે. માત્ર સત્વગુણ જ ઈશ્વરનો માર્ગ દેખાડી દે. દયા, ધર્મ, ભક્તિ વગેરે બધાં સત્વગુણથી થાય. સત્વગુણ જાણે કે સીડીનું છેલ્લું પગથિયું, ત્યાર પછી જ અગાસી. માણસનું સ્વધામ છે પરબ્રહ્મ. ત્રિગુણાતીત થયા વિના બ્રહ્મજ્ઞાન થાય નહિ.\nPosted on April 16, 2013 April 16, 2013 Categories 'દાદીમાનું ચિંતન જગત', ટૂંકીવાર્તા-બોધકથાઓ - પ્રેરકવાતો, વીણેલા મોતી2 Comments on સત્વગુણ જ જીવનમૂલ્ય …


Posted on 2:07 pm March 25, 2022 Author Krishna PatelComments Off on વેબસીરીઝ્ની આ અભિનેત્રીનો ડ્રેસને જોઈને લોકોને યાદ આવી માછલીની જાળ, બ્રા વગરની તસવીરો થઇ વાયરલ, 18+લોકો જ જુએ તસવીરો\nમૉડલ અને સિંગર અંબિકા નાયક ખુબ હોટ અને બોલ્ડ અભિનેત્રીઓમાંની એક છે.અંબિકા સોશિયલ મીડિયા પર પણ ખુબ સક્રિય રહે છે અને પોતાની દિલકશ અદાઓની તસવીરો શેર કરતી રહે છે.ચાહકો પણ તેની નવી નવી તસવીરોની આતુરતાથી રાહ જોવે છે.\nA post shared by Ambika Nayak (@kayan.a)\nમુંબઈમાં જન્મેલી અંબિકાએ વર્ષ 2020માં કાયન નામનું પોતાનું મ્યુઝિક શરૂ કર્યું હતું.અંબિકાને બેંગ્લોરમાં કરવામાં આવેલા વીએચ 1 સુપરસોનિક ઇન્ટરનેશનલ એક્ટ બોનોબોથી પરિચિત કરવામાં આવી હતી. અંબિકા બોલીવુડની મોડલ રહી ચુકી છે અને તે ઘણી બ્રાન્ડ્સ માટે મોડેલિંગ પણ કરી છે.\nઅંબિકાએ પોતાના શોખને પ્રોફેશન બનાવતા મ્યુઝિકમાં પોતાની કારકિર્દી શરૂ કરી હતી અને પોતાનું પહેલું ગીત પ્લીઝ રિલીઝ કર્યું હતું. લાઈવ પરફોર્મ કરવાની સાથે સાથે અંબીકા એક રેકોર્ડિંગ આર્ટિસ્ટ પણ છે.\nઅભિનેત્રીના સ્વરૂપે અંબિકાએ વર્ષ 2014 માં સન ઓફ અબીશ અને વેબ સિરીઝ હેલો મિનીમાં કામ કર્યું હતું. હેલો મિનીમાં તે વિક્સીના કિરદારમાં જોવા મળી હતી. ગાયકીનું હુનર અંબિકાને વારસામાં મળ્યું છે.\nબાળપણથી જ સંગીતના માહોલમાં રહેતી અંબિકાની માં પણ એક હિન્દુસ્તાની ક્લાસિકલ સિંગર છે અને સંગીત શીખવાડે છે. અંબિકાની કારકિર્દી માત્ર સંગીત સુધી જ સીમિત નથી પણ મોડેલિંગ અને રેમ્પ વોક પણ કરી ચુકી છે.તે સિરીઝમાં કમર્શિયલ એક્ટની સાથે સાથે વોયસ ઓવર સુધીનું કામ કરી ચુકી છે.\nઅંબિકા ઇન્સ્ટા એકાઉન્ટ પર પોતાની એકથી એક હોટ તસવીરો શેર કરીને ઇન્ટરનેટનું તાપમાન વધારતી રહે છે. અમુક સમય પહેલા જ અંબિકાએ ગ્રીન ડ્રેસ પહેરીને તસ્વીર શેર કરી હતી. અંબિકાનો ડ્રેસ જાળી જેવો હતો માટે તેના આંતરવસ્ત્રો સ્પષ્ટ દેખાઈ રહ્યા હતા.\nઆ ડ્રેસ સાથે અંબિકાએ પોતાના વાળ ખુલ્લા રાખ્યા હતા અને કાનમાં ગોલ્ડન ઈયરરિંગ પહેર્યા હતા.સ્મોકી આયસ અને મેકઅપમાં અંબિકા અલગ અલગ પોઝ આપી રહી હતી. તેના આવા ડ્રેસને જોઈને ચાહકોએ તેની તુલના માછલીની જાળ સાથે કરી હતી. ચાહકોને તેનો આ લુક ખુબ પસંદ આવ્યો હતો જો કે અમુક લોકોએ તેને ટ્રોલ પણ કરી હતી.


Now the base number for KYC in digital wallet will not be needed|ડિજિટલ વોલેટમાં KYC માટે હવે આધાર નંબરની જરૂરી નહીં રહે\nNow the base number for KYC in digital wallet will not be needed\nસ્પષ્ટતા / ડિજિટલ વોલેટમાં KYC માટે હવે આધાર નંબરની જરૂરી નહીં રહે\nJul 12, 2019, 09:23 AM IST\nગેજેટ ડેસ્ક. કેન્દ્ર સરકાર દ્વારા આધાર એક્ટમાં સંશોધન બાદ મોબાઈલ વોલેટ કંપનીઓને અમુક રાહતો આપવાના નિર્દેશ આપ્યા છે. કંપનીઓના ગ્રાહકોને મોબાઈલ વોલેટનો ઉપયોગ કરવા માટે આધાર નંબરનો પુરાવો આપવાની જરૂરિયાત રહેશે નહીં.\nદેશમાં અત્યારસુધી મોબાઈલ વોલેટનો ઉપયોગ કરવા માટે ગ્રાહકોએ કેવાયસી પ્રક્રિયામાંથી પસાર થવું પડે છે. જેમાં આધાર કાર્ડ ફરજિયાત હોય છે. આ કંપનીઓ માટે ગ્રાહકોનું મેન્યુઅલી વેરિફાઈ કરવું સરળ નથી હોતું. આવું કરવામાં ખર્ચ વધી જાય છે. હાલ મોબાઈલ વોલેટ કંપનીઓની સમસ્યા સંપૂર્ણપણે દૂર થઈ નથી. તેમણે હવે ગ્રાહકોના આધાર કાર્ડ વેરિફાઈ કરવાની જરૂર રહી નથી. પરંતુ બાદમાં કરાવવું પડશે. આધારનો નવો કાયદો એ સુનિશ્ચિત કરે છે કે, કોઈ વ્યક્તિ પાસે આધાર કાર્ડ ન હોય તો તેને કોઈપણ સેવા માટે ઈનકાર કરી શકાશે નહીં.\nમોબાઈલ વોલેટ કંપનીઓની બચત થશે\nમીડિયા રિપોર્ટ અનુસાર, બેન્કો, મોબાઈલ વોલેટ કંપનીઓ માટે મેન્યુઅલી કેવાયસી પ્રક્રિયા પૂર્ણ કરવાની હોય છે. જેમાં આશરે રૂપિયા 200થી 250નો ખર્ચ થાય છે. કેવાયસી માટે લોજિસ્ટિક્સ અને મેન્યુઅલ વેરિફિકેશન સેન્ટર પણ ખોલવું પડે છે. જે મોબાઈલ વોલેટ કંપનીઓનો કસ્ટમર બેઝ વિશાળ છે. તેમને નવા આધાર કાયદાથી ફાયદો થશે અને વધારાના ખર્ચમાંથી મુક્તિ મળતાં ઘણી બચત પણ થશે.


કલોલમાં એક્ટિવાને અડફેટે લઈ લક્ઝરી દુકાનમાં ઘૂસી, એકનું મોત | In Kalol, Activa was taken by Adfet and broke intoaluxury shop: one killed - Divya Bhaskar\nIn Kalol, Activa Was Taken By Adfet And Broke Into A Luxury Shop: One Killed\nઅકસ્માત:કલોલમાં એક્ટિવાને અડફેટે લઈ લક્ઝરી દુકાનમાં ઘૂસી, એકનું મોત\nપાલિકાના કર્મચારીનું ઘટના સ્થળે મોત, બસનો ચાલક ફરાર\nકલોલમાં સોમવારે સાંજે લક્ઝરી બસની અડફેટે એક્ટિવા ચાલકનું ઘટના સ્થળે મોત થયું હતું. લક્ઝરી ચાલકે કાબૂ ગુમાવતા બસ એક્ટિવાને અડફેટે લઈને પાસે રહેલી દુકાનમાં ઘૂસી ગઈ હતી. અકસ્માતમાં કલોલ નગરપાલિકાના કર્મચારીનું મોત થયું હતું. તેઓના આકસ્મીક મોતને પગલે ત્રણ બાળકોએ પિતાની છત્રછાયા ગુમાવી છે. અકસ્માતમાં લક્ઝરી બસમાં બેઠેલા એક આધેડને ઈજાઓ પહોંચી હતી. અકસ્માત બાદ લક્ઝરીનો ચાલક ફરાર થઈ જતા પોલીસે ગુનો નોંધી કાર્યવાહી હાથધરી છે.\nકલોલની રાજદીપ સોસાયટી ખાતે રહેતાં દિનેશકુમાર મણીલાલ પરમાર (40 વર્ષ) 15 વર્ષથી કલોલ પાલિકાની બાંધકામ શાખામાં નોકરી કરતાં હતા. તેઓ ઘરેથી એક્ટિવા લઈને નીકળ્યા હતા અને તેરસાના પરા બાજુ જતા હતા. ત્યારે કલોલ-માણસા ઓવરબ્રીજ પાસે સોમવારે સાંજે છ વાગ્યાના સુમારે તેઓને અકસ્માત નડ્યો હતો. જેમાં લક્ઝરી ચાલકે સ્ટેરીંગ પરનો કાબૂ ગુમાવતા તેએ પહેલાં એક્ટિવાને અટફેટે લઈને પાસે રહેલી દુકાનમાં ઘૂસી ગઈ હતી.\nઅકસ્મતામાં લક્ઝરી બસના ટાયર ફરીવળતાં દિનેશભાઈનું ઘટના સ્થળે મોત થયું હતું. અકસ્માતને પગલે લોકો એકઠા થઈ જતા લક્ઝરીનો ચાલક ઉતરીને ભાગી ગયો હતો. બીજી તરફ લક્ઝરીમાં બેઠેલા ભીમાસણના મંગાજી ભવાનજી ઠાકોર (52 વર્ષ)ને નાની-મોટી ઈજાઓ પહોંચતા તેઓને સારવાર માટે ખસેડ્યા હતા. અકસ્માતને પગલે કલોલ પોલીસે GJ-18-AV-7255ના ચાલક સામે ગુનો નોંધી કાર્યવાહી હાથધરી હતી.\nમૃતક દિનેશભાઈને પરિવાર પત્ની અને 10 વર્ષ,5વર્ષની બે દીકરીઓ અને3વર્ષનો એક દિકરો છે. ત્યારે તેઓના મોતને પગલે ત્રણ બાળકે પિતાની છત્રછાયા ગુમાવી છે. અકસ્માતની જાણ થતા પાલિકાના કર્મચારીઓ અને કાઉન્સિલર હોસ્પિટલ દોડી આવ્યા હતા.


વિરાટ પર માછલાં ધોયાં ગાવસ્કરે | Sports | Gujarat Mirror\nવિરાટ પર માછલાં ધોયાં ગાવસ્કરે\nભારતીય ટીમનો ઇંગ્લેન્ડ સામેની ટેસ્ટ સિરીઝમાં 1-4થી પરાજય થયો હતો. આ સિરીઝમાં બેટ્સમેન તરીકે વિરાટ કોહલીએ શાનદાર પ્રદર્શન કર્યું પરંતુ ટીમને કેપ્ટન તરીકે જીત અપાવી શક્યો નહોતો. કોહલીની કેપ્ટનશિપ પર હવે સવાલો ઊઠવા શરૂ થઈ ગયા છે અને સૌથી મોટો સવાલ પૂર્વ કેપ્ટન સુનીલ ગાવસ્કરે કર્યો છે. ગાવસ્કરે એક ન્યૂઝ ચેનલને આપેલા ઇન્ટરવ્યૂ મુજબ કોહલીની કેપ્ટનશિપમાં હજુ પણ અનુભવની કમી જોવા મળી રહી છે અને તમાં સુધારો કરવાની ઘણી જરૂરત છે.\nગાવસ્કરે કહ્યું કે, પહેલાં સાઉથ આફ્રિકામાં અને હવે ઇંગ્લેન્ડમાં પરાજય થયો છે. તેના પરથી કોહલીને હજુ ઘણું શીખવાની જરૂરત છે. બોલિંગમાં યોગ્ય સમયે બદલાવ અને ફિલ્ડ પ્લેસમેન્ટ જેવી બાબતો મેચમાં ઘણો ફરક લાવે છે પરંતુ આ સ્માર્ટ નિર્ણય તેની કેપ્ટનશિપમાં જોવા મળ્યા નહોતા. કોહલી બે વર્ષથી કેપ્ટન છે પરંતુ અનુભવની કમી સ્પષ્ટ જોવા મળી રહી છે.\nગાવસ્કરના મતે કોહલીને અત્યાર સુધી ભારતીય વિકેટ્સ પર કેપ્ટનશિપનો અનુભવ છે જ્યાં પરિસ્થિતિ અલગ હોય છે. ભારતીય ટીમને આ વર્ષના અંતે ઓસ્ટ્રેલિયાનો પ્રવાસ ખેડવાનો છે એ જો ત્યાં કોહલી આ પ્રકારની પ્લેઇંગ ઇલેવનમાં બદલાવ કરે તો પછી ટીમ ઈન્ડિયા માટે મોટી મુશ્કેલી ઊભી થઈ શકે છે.


જંગલી ઉંદર સ્ત્રીના ડ્રેસની અંદર ગયો, પછી જે થયું તે આશ્ચર્યજનક હતું – Gujju King\nHome/ajab gajab/જંગલી ઉંદર સ્ત્રીના ડ્રેસની અંદર ગયો, પછી જે થયું તે આશ્ચર્યજનક હતું\ngujju July 3, 2021\tajab gajab Leaveacomment 249 Views\nજંગલી પ્રાણીઓ ફક્ત જંગલમાં સારા લાગે છે. તેથી, આપણે તેના અંગત જીવનમાં દખલ કરવાનું ટાળવું જોઈએ. જો કે, માનવ સ્વભાવ એવો છે કે તે બીજાના અંગત જીવનમાં દખલ કરવાનું પસંદ કરે છે. શરૂઆતમાં, મનુષ્યએ જંગલો કાપીને ત્યાં સ્થાયી થયા. પછી જો હૃદય આથી ભરેલું ન હોય, તો પણ તે જંગલી પ્રાણીઓ પાસે ગયો અને તેમના જીવનમાં દખલ શરૂ કરી દીધી. પરંતુ કેટલીકવાર આમ કરવું મોંઘું પડી શકે છે. જો બધા પછી કોઈ જંગલી પ્રાણી હોય, તો તે જંગલી છે. તે ક્યારે કરશે તે કંઇ કહી શકાય તેમ નથી.\nહવે આ વીડિયો જુઓ જે સોશિયલ મીડિયા પર વાયરલ થઈ રહ્યો છે. આ વિડિઓમાં, પોસમ એનિમલ નામનો જંગલી ઉંદર એક મહિલાની સ્કર્ટની અંદર જાય છે. સ્ત્રીઓ ઉંદરોથી પણ ખૂબ ડરતી હોય છે. જો માઉસ તેમની નજીક આવે છે, તો તેઓ ચીસો પાડે છે. અને જો આ ઉંદર તેના શરીર પર આવે છે, તો પછી તેનું જીવન તેની જેમ દૂર જાય છે. આવી સ્થિતિમાં, કલ્પના કરો કે જો કોઈ જંગલી ઉંદર તમારા કપડામાં પ્રવેશ કરશે તો શું થશે.\nઉંદર દાંત ખૂબ જોખમી છે. તેઓએ કંઈપણ કાપ્યું. પછી કેટલાક ઉંદરોથી રોગ ફેલાવાનું જોખમ પણ છે. તેથી, તેમના કરડવાથી શક્ય તેટલું ટાળવું જોઈએ. ભલે આપણે કેટલું બચી શકીએ, પરંતુ આપણા જીવનના અમુક તબક્કે આપણે ઉંદરોનો સામનો કરવો પડે છે. આ જીવો દેખાવમાં નાનો હોઈ શકે છે પરંતુ તેઓ વડીલોને તેમની વિરોધી વાતોથી ડરાવે છે.\nઆ વિડિઓમાં જોવા મળેલ જંગલી માઉસ એક પોસમ છે. તે જંગલોમાં જોવા મળે છે. તેઓ સામાન્ય રીતે શાંત હોય છે અને કરડતા નથી. પરંતુ જો તેઓ પોતાને વિશે ધમકી અનુભવે છે, તો તે કરડવાથી ખચકાતા નથી. કેટલીક જગ્યાએ તેમને ઓપોસમ પણ કહેવામાં આવે છે. પરંતુ તે એકબીજાથી થોડા અલગ પણ છે. આવા ઉંદરોના સંપર્કમાં આવવાથી ગંભીર રોગો પણ થઈ શકે છે. તેથી તમારે શક્ય તેટલું તેમનાથી દૂર રહેવું જોઈએ.\nપરંતુ કેટલાક લોકોને ભય સાથે રમવાનો શોખ છે. તેઓ અજાણતાં ભયનાં ખેલાડીઓ બની જાય છે. હવે આ મહિલાને લો જે સોશ્યલ મીડિયા પર વાયરલ થઈ રહી છે. આ સ્ત્રીની સામે એક જંગલી ઉંદર આવે છે. આવી સ્થિતિમાં તે પ્રેમથી તેને પોતાની પાસે બોલાવે છે. પરંતુ જલદી માઉસ સ્ત્રીની નજીક આવે છે, તે તેના ડ્રેસમાં પ્રવેશ કરે છે. ઉંદરની આ ક્રિયા જોઈને સ્ત્રી ડરી જાય છે. તે માઉસને બહાર કા toવાનો પ્રયત્ન કરે છે.\nબીજી એક મહિલાએ આ આખી ઘટના તેના કેમેરામાં કેદ કરી છે. હવે આ વીડિયો સોશિયલ મીડિયા પર ખૂબ વાયરલ થઈ રહ્યો છે. આ વીડિયોને ફેઇલઆર્મી નામના પૃષ્ઠ દ્વારા ઇન્સ્ટાગ્રામ પર શેર કરવામાં આવ્યો છે. આ વીડિયોને 50 લાખથી વધુ લોકો જોઈ ચૂક્યા છે. તે જ સમયે, એક લાખ 65 હજારથી વધુ લોકોને તે ગમ્યું છે. તો ચાલો તમારા માટે પણ આ વિડિઓ જોઈએ.\nPrevious 15 વર્ષનું લગ્ન જીવન થયું વેર-વિખેર, આમિર ખાને બીજી વખત લીધા છૂટાછેડા\nNext ફર્સ્ટ ક્લાસ ક્રિકેટ રમતા ખેલાડીઓને પડી જશે બખ્ખાં, BCCI કરશે પગારમાં તોતિંગ વધારો


Gujarat weather forecast in weekend rainfall in state Ambalal Patel – News18 Gujarati\nHome » photogallery » gujarat » MADHYA GUJARAT GUJARAT WEATHER FORECAST IN WEEKEND RAINFALL IN STATE AMBALAL PATEL KP\nGujarat Rain news: હવામાન વિભાગની આગાહી પ્રમાણે આગામી પાંચ દિવસ ભારે વરસાદની આગાહી (rain forecast in end of September) કરવામાં આવી છે\n| September 25, 2021, 08:22 IST\nઅમદાવાદ: ગુજરાતમાં (Guajrat Monson 2021) જુલાઇ અને ઓગસ્ટ મહિનામાં ઓછો વરસાદ થયો હતો. જ્યારે સપ્ટેમ્બરની (Gujarat rainfall in September) શરુઆતથી જ મેઘરાજાએ રાજ્યમાં પાણી પાણી કર્યું છે. ત્યારે હવામાન વિભાગની આગાહી (Gujarat weather forecast) પ્રમાણે આગામી પાંચ દિવસ ભારે વરસાદની આગાહી (rain forecast in end of September) કરવામાં આવી છે. જ્યારે હવામાન શાસ્ત્રી અંબાલાલ પટેલના (Ambalal Patel weather forecast) જણાવ્યા પ્રમાણે, હસ્ત નક્ષત્રમાં તારીથ 27થી5ઓક્ટોબર દરમિયાન રાજ્યના ભાગોમાં ભારે વરસાદી ઝાપટાં રહેવાની શક્યતા છે.\nઅમદાવાદની વાત કરીએ તો, આગામી બે દિવસ ભારે વરસાદની આગાહી છે. આ સાથે 30 સપ્ટેમ્બર સુધી હળવાથી મધ્યમ વરસાદની આગાહી કરવામાં આવી છે. શુક્રવારે 24 કલાકમાં રાજ્યના 151 તાલુકામાં વરસાદ વરસ્યો હતો. સૌથી વધુ જામનગરના જોડિયામાં 8 ઈંચ વરસાદ નોંધાયો હતો. અમીરગઢ અને નખત્રાણામાં4ઈંચ વરસાદ જ્યારે ગણદેવી અને ઉમરપાડામાં 3.5 ઈંચ વરસાદ થયો હતો. જ્યારે ચીખલી, વલસાડ, અંજાર અને કપરાડામાં3ઈંચ વરસાદ વરસ્યો હતો.\nબીજી તરફ હવામાન નિષ્ણાત અંબાલાલ પટેલે આગાહી કરી છે કે, હસ્ત નક્ષત્રમાં ગાજવીજ થાય અને વરસાદ વરસે તો આગલા વર્ષનો કોલ ગણાય છે. હસ્ત નક્ષત્ર તા. 27 સપ્ટેમ્બરે સવારે બેસે છે. આથી હસ્ત નક્ષત્રમાં તા.27થી5ઓક્ટોબર દરમિયાન રાજ્યના ભાગોમાં ભારે વરસાદી ઝાપટાં રહેવાની શક્યતા છે. આ સાથે મહારાષ્ટ્રના દક્ષિણ ભાગ, મધ્યપ્રદેશના ભાગ, ગુજરાતના ઉત્તર, પૂર્વીય ભાગો અને રાજસ્થાનના ભાગોમાં સારો વરસાદ થવાની શક્યતા રહેશે. આ ઉપરાંત તેમણે જણાવ્યુ કે, હાથીયો વરસે તો ઘઉંનો પાક સારો થાય તેમ ગણાય છે. કહેવાય છે કે જો વરસે હાથીયો તો મોતીએ પુરાય સાથીયો. હાથીયો ગાજે તો તીડ ભાગી જાય.


વેલેન્ટાઈન-ડેની રાતે મુંબઈની ૧૯ વર્ષીય યુવતી પર અમદાવાદમાં ગેંગરેપ | Avadhtimes\nHome ગુજરાત વેલેન્ટાઈન-ડેની રાતે મુંબઈની ૧૯ વર્ષીય યુવતી પર અમદાવાદમાં ગેંગરેપ\nરાજ્યમાં મહિલાઓ અને યુવતીઓ પર ગેંગરેપ અને યૌનશોષણના કિસ્સાઓ વધતા જાય છે. ત્યારે મુંબઈની યુવતી પર અમદાવાદમાં ગેંગરેપ થતાં ખળભળાટ મચી જવા પામ્યો છે. મુંબઈની ૧૯ વર્ષીય યુવતીને વેલેન્ટાઈન ડે નો દિવસ ભારે પડી ગયો છે. વેલેન્ટાઈન ડેના દિવસે મુંબઈની ૧૯ વર્ષીય યુવતી પર ગેંગરેપની ફરિયાદ અમદાવાદ નારોલ પોલીસ સ્ટેશનમાં નોંધાઈ છે. વેલેન્ટાઈન ડેની રાતે મુંબઈની ૧૯ વર્ષીય યુવતીને કેફી પીણું પીધા બાદ યુવતી સાથે સામૂહિક દુષ્કર્મની ઘટના બની છે, જેની ફરિયાદ યુવતીએ નારોલ પોલીસમાં નોંધાવી છે. નારોલ પોલીસ મથકે મહિલા સહિત ૩ સામે ફરિયાદ નોંધાઈ છે.\nહાલ નારોલ પોલીસે ગુનો નોંધી આગળની તપાસ હાથ ધરી છે. ઘટનાની મળતી માહિતી પ્રમાણે, અમદાવાદમાં મુંબઈની ૧૯ વર્ષીય યુવતીને કેટરીંગના કામ માટે બોલાવવામાં આવી હતી. યુવતીને ઓર્ડર મળતા તે મુંબઈથી અમદાવાદ આવી પણ હતી. જે દિવસે તેની સાથે દુષ્કર્મ થયો તે દિવસે વેલેન્ટાઈન ડે હતો. મુંબઈની યુવતીને જોઈને વેલેન્ટાઈન ડેની રાતે હવસખોર ત્રણ શખસોના મનમાં હવસનો કીડો સળવળ્યો હતો અને તેમને યુવતીને ફસાવવા માટે કેફી પીણું પીવડાવ્યું હતું અને બાદમાં યુવતી સાથે દુષ્કર્મ કર્યો હતો.\nત્રણ આરોપીને આ બદકામમાં એક મહિલાએ પણ સાથ આપ્યો હોવાનું સામે આવ્યું છે. આ ઘટના બાદ વિસ્તારમાં અરેરાટી વ્યાપી ગઈ હતી. મુંબઈની ૧૯ વર્ષીય યુવતીએ પોતાના પર થયેલા બદકામને લઈને નારોલ પોલીસ સ્ટેશનમાં ફરિયાદ નોંધાવી હતી. ફરિયાદમાં તેણે પોતાની સાથે બનેલી તમામ હકીકતનું સવિસ્તાર વર્ણન કર્યું હતું. અહીં તે શેના માટે આવી હતી? બળાત્કાર આચરવામાં કોનો હાથ હતો? તે તમામ સવાલના જવાબ પોલીસને આપ્યા હતા. ત્યારબાદ નારોલ પોલીસે એક મહિલા સહિત ૩ આરોપી વિરુદ્ધ ગુનો નોંધ્યો હતો અને આગળની તપાસ હાથ ધરી હતી.


ક્યારેય કશું છૂટતું નથી ! બધું મળી જ જતું હોય છે. - ContentMan\nસુરત હંમેશા મને કશુંક આપે છે. ક્યારેક કર્મની તાકાત તો ક્યારેક બે વણમાંગી મીઠી શીખ.\nસમય: 5:55 PM, સુરત રેલવે સ્ટેશન.\nભીડમાંથી અવાજ આવ્યો.\n“અરે, બેસ ને! એમ કેમનો ઊભો છે. હજુ તો વાર છે.”\nમેં ઘડિયાળમાં જોયું. ડબલ ડેકર અવવાને માંડ પાંચેક મિનિટની વાર હતી. તેમના ચહેરા પર આટલી શાંતિ? આખુંયે પ્લેટફૉર્મ બે-પાંચ વધુ ધબકારે ધબકી રહ્યું હોય. રિઝર્વેશન હોવાં છતાં ચિંતા રહેતી હોય. છતાં તેમને કશું જ નહોતું.\nમેં વળી કહ્યું, “અરે, આવવાની તૈયારી છે.”\n“…. (એક આછી સ્માઈલ સાથે) એ તો હવે આવે છે. બેસ બેસ.”\nઅચાનક આટલા લોકોમાં કોઈક બોલાવે, શાંતિથી બેસવા કહે… અને તમે કન્વિન્સ પણ થાઓ.\nહું બેઠો. તેમની સામે જોયું. વર્ષોના કામનો થાક અને તેટલો જ વળી ઉત્સાહ. ઠહેરેલ આત્મ.\n“હેય! પલિદ. વ્હોરામાં હોય.”\n“બોલો. કહો ત્યારે…આ બેઠો.”\nવિન્ટેજ સ્ટોરીઓ સાંભળવાની મજા જ અલગ હોય છે. એ હંમેશા એક શાંતિ, સૂકુન લઈને આવતી હોય છે.\nમારી ટેવ મુજબ સ્ટ્રેનજર્સ સાથે વાત કરવામાં જે કિક છે તે બીજે કશે નથી. મેં પૂછ્યું, “અમદાવાદ? કે સુરત? ક્યાં રહેવાનું?”\n“અમદાવાદ. મારી ડ્યૂટી ચાલુ છે ને!”\n“તમારી ઉંમર ઘણી હશે.”\n“એઇટી વન. એડવોકેટ તરીકે 52 વર્ષ થયાં. સ્ટેનોગ્રાફર છું. મારી વાઈફ પણ .. મારા જોડે જ 49 વર્ષથી છે. એ પણ મારી સાથે જ .. એક જ ઑફિસ.”\n“શું વાત કરો છો? આટલી ઉંમરે પણ બંને વ્યક્તિ આટલું કામ કરો છો?”\n“તો ઑફિસ …?”\n“સ્કૂટર છે ને… અમે બંને કેટલાંયે વર્ષોથી તેના પર જ.. કાલુપુર રહેવાનું.. ને વર્ષોથી એક જ બોસને ત્યાં નોકરી. અમદાવાદની દરેક ઋતુ, હર એક પરિસ્થિતિ અને બધા જ સુખદુઃખ માણ્યા છે. મજાનું છે બધું… ઠીક છે… ચાલ્યા કરે છે. ક્યારેય ઉતાવળ નથી હોતી. કશું છૂટતું નથી. બધું મળી જ જતું હોય છે.”\nછેલ્લાં શબ્દો ખૂબ ઊંડી છાપ છોડી ગયા.\nફૂલીની એ ટ્રોલી પર બેઠાં બેઠાં ભીડમાં નિરાંતનો પાઠ શીખ્યા. હંમેશા ઉતાવળને બદલે થોડોક પોરો ખાઈને પછી બેઠાં થવું એ વધુ હિતાવહ છે.\n“…ચાલ.. ઊભો થા. આવી ગઈ માસી..”\n“મારે તો C6 છે. તમારે કયો કૉચ છે?”\n“C5. અને, મળવાની મજા પડી.”\nમેં જવાબ ન આપ્યો, કે ન આપી શક્યો એ ખ્યાલ નથી રહ્યો. હું બસ તેમની કૉફી બૅગને જોઈ રહ્યો. બસ, એ પાંચેક મિનિટ દિવસની શ્રેષ્ઠ હતી. મારે કહેવું હતું કે, તમને મળીને ખરેખર તો મને વધુ આનંદ થયો. પણ, એ વાતને જીભના ટેરવે દબાવીને રાખવાની મજા પડી. ‘ધ સિક્રેટ લાઈફ ઓફ વૉલ્ટર મિટ્ટી’ની માફિક. કશુંક એવું વીણતું રહેવું જોઈએ કે જેનાથી સ્મરણોનો ઘડો ફૂટે ત્યારે આખાયે જીવનની કમાણી નીકળે.\nકેવા લોકો હશે આ? એક જ ઘરેડમાં પચાસ-પચાસ વર્ષો વિતાવી દીધા. છતાં, તેમને કશું બીજું નથી જોઈતું. કોઈ ગિલ્ટ નથી કે નથી કોઈ ઈચ્છા. આજે આપણે દર સેકન્ડે એન્ટરટેઇનમેન્ટ જોઈએ છે. છતાં, પીડાઈએ છીએ. એકલતાથી, નિષ્ફળતાથી. દુનિયાને આગળ વધતી જોઈને ડરીએ છીએ. બધું કેવું કોન્ટ્રાસ છે નહીં?\nકે પછી કોન્ટ્રાસ જ હોય બધું? આપણને ક્યાંક અજુગતું લાગતું હશે.\nસમય બહુ ઓછો મળતો હોય છે! ખરેખર?\nપૃથ્વી અને ધરતી વચ્ચેનું પુસ્તક : જીવન !\n“ક્યારેક અમારી દોસ્તીની દુકાન આમ કંઇક ખુલતી, દિવસના અંતે સંબંધની મજબુતાઈનો વકરો ગણતા..!”


Businessman saves kitten stuck in his Mercedes car after6hours|મુંબઈ: બિલાડીને બચાવવા સુરતના એક બિઝનેસમેને દાવ પર લગાવી મર્સિડિઝ કાર\nBusinessman saves kitten stuck in his Mercedes car after6hours\nમર્સિડિઝના એન્જિનમાં ફસાયેલી બિલાડીને બચાવવા એન્જિનિયર્સ કરી ભારે જહેમત / મુંબઈ: બિલાડીને બચાવવા સુરતના એક બિઝનેસમેને દાવ પર લગાવી મર્સિડિઝ કાર\nDec 04, 2018, 11:42 AM IST\nમર્સિડિઝ કારમાં ફસાયેલી બિલાડીને બહાર કાઢવામાં આવી\n* સુરતના બિઝનેસમેને મર્સિડિઝ કારના એન્જિનમાં ફસાયેલી બિલાડીને સુરક્ષિત બહાર કાઢી\n* મર્સિડિઝના એન્જિનર્સની ભારે જહેમત બાદ બહાર કાઢવામાં આવી બિલાડી\nસુરત: એક તરફ ચારે બાજુ હિંસા હિંસા અને માત્ર હિંસા જ જોવા મળી રહી છે. ત્યારે બીજી તરફ માનવતાનો એક એવો ચહેરો સામે આવ્યો કે જ્યાં એક બિલાડીનો જીવ બચાવવા માટે એક બિઝનેસમેને કરોડો રૂપિયાની મસિર્ડિઝને દાવ પર લગાવી દીધી. સુરતના બિઝનેસ મેન જયેશભાઈ ટેલરને જ્યારે જાણ થઈ કે તેના એન્જીનમાં એક બિલાડી ફસાઈ ગઈ છે. તો તેને આખે આખુ એન્જિન ખોલાવી નાખ્યું અને બિલાડીને સુરક્ષિત રીતે બહાર કાઢી હતી.\nજયેશભાઈનો પરિવાર સુરતથી મુંબઈ સિદ્ધિવિનાયકના દર્શન કરવા માટે આવ્યા હતા\nજયેશભાઈ ટેલર સુરતથી મુંબઈ દીકરીના અમેરિકાના વીઝા અને સિદ્ધિવિનાયકનાં દર્શન માટે આવ્યા હતા. જે દરમિયાન તેની ગાડી મુંબઈની સાયન હૉસ્પિટલ પાસે પહોંચી ત્યારે તેને કારમાંથી બિલાડીનો રડવાનો અવાજ આવ્યો હતો. જેથી તરત જ જયેશ ટેલરે કારને ત્યાં જ રોકી દીધી હતી. જયેશભાઈની સાથે તેમની દીકરી, પત્ની અને તેમનો નાનો ડૉગી પણ હતો. બિલાડીના રડવાનો અવાજ સાંભળીને ડૉગી પણ ભસવા લાગ્યો હતો. જયેશભાઈ અને તેમના પરિવારે કારમાંથી ઊતરીને કારની બધી બાજુ ચેક કરી પરંતુ બિલાડી દેખાઈ નહોતી. પરંતુ બિલાડીના રડવાનો અવાજ આવતો હતો.\nમર્સિડિઝના એન્જિનમાં ફસાયેલી બિલાડીને બચાવવા એન્જિનિયર્સ કરી ભારે જહેમત\nઆખરે જયેશભાઈ મુંબઈમાં મર્સિડીઝ કારનો શોરૂમ ક્યાં છે એની તપાસ કરી અને ત્યાંના મેકૅનિકોને કાલિનાથી સાયન બોલાવ્યા. પરંતુ તેઓ પણ બિલાડીને શોધવામાં નિષ્ફળ રહ્યા હતા. અંતે તેઓ કારને ટો કરીને કાલિના શોરૂમમાં લઈ ગયા. જ્યાં એન્જિનિયર્સ તેની અર્થાગ મહેનત બાદ કારનુ એન્જિન ખોલી નાખ્યું અને બિલાડીને સહિ સલામત રીતે બહાર કાઢવામાં આવી હતી. આમ આ આખી પ્રક્રિયામાં6કલાક જેટલો સમય લાગ્યો હતો.


પૂર્વ નાણાં પ્રધાન અરુણ જેટલીની હાલત નાજુક, AIIMS પહોંચ્યા કેન્દ્રીય મંત્રી જિતેન્દ્ર સિંહ - GSTV\nપૂર્વ નાણાં પ્રધાન અરુણ જેટલીની હાલત નાજુક છે. દિલ્હીની એઈમ્સ હોસ્પિટલમાં વિપક્ષ અને વિપક્ષી નેતાઓ સતત તેમની મુલાકાત લઈ રહ્યા છે. અરુણ જેટલીને લાઇફ સપોર્ટ સિસ્ટમ પર મૂકવામાં આવ્યા છે. અરૂણ જેટલીની હાલત જાણવા કેન્દ્રીય પ્રધાન જિતેન્દ્ર સિંહ હોસ્પિટલ પહોંચ્યા છે.\nમોડી સાંજે જેટલીને જોવા માટે સંરક્ષણ પ્રધાન રાજનાથ સિંહ પણ એઈમ્સ હોસ્પિટલ પહોંચ્યા હતા. તે જ સમયે, વડા પ્રધાન નરેન્દ્ર મોદી અને અમિત શાહ પણ અરૂણ જેટલીની તબિયત વિશે જાણવા એઈમ્સ જશે.\nઆ પહેલા દિલ્હીના મુખ્ય પ્રધાન અરવિંદ કેજરીવાલ પણ તેમને જોવા માટે એમ્સ પહોંચ્યા હતા. અરવિંદ કેજરીવાલે અરૂણ જેટલીના પરિવાર સાથે વાતચીત કરી હતી.\nવિશ્વ હિન્દુ પરિષદના રાષ્ટ્રીય પ્રવક્તા વિનોદ બંસલે ટ્વીટ કર્યું\nઅરૂણ જેટલીને9ઓગસ્ટના રોજ ઓલ ઈન્ડિયા ઇન્સ્ટિટ્યૂટ ઓફ મેડિકલ સાયન્સિસ (એઈમ્સ) માં દાખલ કરવામાં આવ્યા હતા અને ત્યાં તેમની સારવાર ચાલી રહી છે. સારવારની સાથે, તેમના માટે આશીર્વાદનો સમયગાળો પણ ચાલુ છે. શનિવારે અરૂણ જેટલીની ઝડપી રિકવરી માટે હવન કરવામાં આવ્યું હતું.\nવિશ્વ હિન્દુ પરિષદના રાષ્ટ્રીય પ્રવક્તા વિનોદ બંસલે ટ્વીટ કર્યું છે કે, “દેશના જાણીતા ન્યાયશાસ્ત્રી, રાજકારણી અને ભૂતપૂર્વ કેન્દ્રીય પ્રધાન અરુણ જેટલી ભગવાનને જલ્દી સ્વસ્થ થાય તેવી શુભેચ્છાઓ આપે છે.” તે જ સમયે, જેઓ શનિવારે અરુણ જેટલીની સ્થિતિ જાણવા માટે મુલાકાતોનો દોર સતત ચાલુ રહ્યો હતો.\nઅરુણ જેટલીની હાલત જાણવા કેન્દ્રીય ગૃહમંત્રી અમિત શાહ, કેન્દ્રીય આરોગ્ય પ્રધાન હર્ષ વર્ધન અને રેલવે પ્રધાન પિયુષ ગોયલ એઈમ્સ પહોંચ્યા હતા. અરૂણ જેટલીની હાલત પર ડોકટરો સાથે પણ વાત કરી હતી.\nવિરાટ કોહલી માટે આજની તારીખ ખુબ જ મહત્ત્વની છે, જાણો શા માટે


મૈત્રી મિલનોત્સવ કાર્યક્રમ યોજાયો : સન્માન - Sanj Samachar\n23 March 2019 06:14 PM\nજૈન સોશ્યલ ગુ્રપ્સ ઈન્ટ૨નેશનલ ફેડ૨ેશન-સૌ૨ાષ્ટ્ર ૨ીજીયન ા૨ા : જૈન સોશ્યલ ગ્રુપ-૨ાજકોટ-૨ોયલના પ્રમુખ નિલેશ કોઠા૨ીને મેમ્બ૨શીપ ગ્રોથ એવોર્ડ અપાયો\n૨ાજકોટ, તા. ૨૩\nવિશ્ર્વની સૌથી મોટી જૈન સંસ્થા-જૈન સોશ્યલ ગ્રુપ ઈન્ટ૨નેશનલ ફેડ૨ેશનના સૌ૨ાષ્ટ્ર ૨ીજીયન ા૨ા સૌ૨ાષ્ટ્રના ૮,૦૦૦ દંપતિ સભ્યો માટે મૈત્રી મિલનોત્સવનું આયોજન આ વર્ષ્ો ૨ાજકોટના નિ૨ાલી િ૨સોર્ટ ખાતે થયું.\n૨ાજકોટ જૈન સોશ્યલ ગ્રુપ ૨ાજકોટ-૨ોયલને વર્ષ્ા ૨૦૧૮-૧૯ દ૨મ્યાન મેમ્બ૨શીપમાં સૌથી વધુ વૃધ્ધિ ક૨વા બદલ હાઈએસ્ટ મેમ્બ૨શીપ ગ્રોથના એવોર્ડથી નવાજવામાં આવ્યું. ચાલુ વર્ષ્ા જેએસજી ૨ાજકોટ ૨ોયલના પ્રમુખ નિલેશભાઈ કોઠા૨ી અને તેમની ટીમએ ગ્રુપની મેમ્બ૨શીપમાં ૨પ ટકાની વૃધ્ધિ ક૨ી નવું કીર્તિમાન સ્થાપિત ર્ક્ય. કા૨ોબા૨ી સભ્યોની મહેનતને બિ૨ાદતા પ્રમુખે જણાવ્યુ ં કે ટીક્વર્કથી અને ઉતમ કાર્યક્રમો ા૨ા ગ્રુપની લોકપ્રિયતામાં ઉત૨ોત૨ વધા૨ો થતા આ કીર્તિમાન મેળવી શક્યા.\nઆ કાર્યક્રમમાં આંત૨૨ાષ્ટ્રીય પ્રેસિડન્ટ અજીત લાલવાણી કમલકુમા૨ સાંચેતી, નિલેશભાઈ કામદા૨, અતુલભાઈ, પૂર્વ આંત૨૨ાષ્ટ્રીય પ્રેસિડન્ટ સુ૨ેશભાઈ કોઠા૨ી, હ૨ેશભાઈ વો૨ા તેમજ અન્ય હોદેદા૨ો અને સૌ૨ાષ્ટ્ર ૨ીજીયનના ચે૨મેન ૨ાજેશભાઈ શાહ, સેજલભાઈ કોઠા૨ી તેમજ ૨ીજીયનના તમામ હોદેદા૨ો સાથે સૌ૨ાષ્ટ્રભ૨માંથી અનેક ગ્રુપના પ્રમુખ હોદેદા૨ો તેમજ બહોળી સંખ્યામાં સભ્ય-દંપતિઓ ઉપસ્થિત ૨હયા હતા.\nઆ વર્ષ્ો ૨ોયલ ગ્રુપને જીવદયા નોબલ વર્ક માટે પણ બહુમાન મળેલ છે. દ૨ેક સ્પર્ધામાં ૨ોયલના ગ્રુપના મેમ્બર્સ ા૨ા ભાગ લેવામાં આવેલ અને તેઓને અનેક એવોર્ડ / સર્ટીફીકેટથી સન્માન ક૨વામાં આવેલ ૨ોયલ કમીટી મેમ્બર્સ નિલેશ એચ. કોઠા૨ી, હિમાંશુ સી. કોઠા૨ી, અનીષ્ા વાધ૨, પ્રશાંત એ. સંઘવી, એન.એ.દોશી, મેહુલ એચ. શાહ, જીજ્ઞેશ કે. મહેતા, પિનાકીન જે. શાહ, વૈભવ એ. સંઘવી, ભાવિન જી. ઉદાણી, પ્રકાશ સી. કોઠા૨ી, ઉમેશ કે. શેઠ, અમીત પી. તેજાણી વગે૨ે ઉપસ્થિત ૨હયા હતા.


જપમાં એકાગ્રતા | Dharma no sakshatkar | QnA\nપ્રશ્ન: જપ કરતી વખતે મન દોડાદોડ કરે છે, તો તેને એકાગ્ર કરવા માટે શું કરવું જોઈએ ?\nઉત્તર: મનની સાચી એકાગ્રતા તો ત્યારે જ થઈ શકે કે જ્યારે મન સાત્વિક થાય, અથવા તો દૈવી સંપત્તિથી સંપન્ન બની જાય, અથવા તો જ્યારે ઈશ્વરના પ્રેમથી ઉભરાઈ જાય-એવી યોગ્યતાની કમી હોવાથી જ, મન સ્થિર, એકાગ્ર અથવા તો શાંત થઈ શકતું નથી. એટલે એકાગ્રતાની ફરિયાદ દૂર કરવા માટે, એ યોગ્યતાને પેદા કરવાની તથા વધારવાની જરૂર છે.\nપ્રશ્ન: એ વાત તો બરાબર છે. પરંતુ જપ કરતી વખતે મનને વશ કરવામાં મદદ મળે તેવાં બીજાં કોઈ સાધનો છે ખરાં ? એવી કોઈ પદ્ધતિ કે ક્રિયા જે એકાગ્રતાને માટે ઊપયોગી થઈ શકે, તેની સૂચના મળી શકશે ?\nઉત્તર: જપ કરતી વખતે મનને વશ કરવામાં મદદ મળે તેવી પદ્ધતિ કે પ્રક્રિયા પૂછતા હો, તો તે આ રહી:\nપહેલી પદ્ધતિ શ્વાસ સાથે જપ કરવાની છે. આસન પર બેસીને જપ કરતી વખતે શ્વાસની ગતિનું ધ્યાન રાખો, અને એની સાથે જપ કરો. શ્વાસને ધીરે ધીરે અંદર લો તથા તે વખતે એક મંત્ર બોલો, ને શ્વાસને બહાર કાઢતી વખતે બીજો મંત્ર બોલો, તે રીતે કોઈ પણ પ્રકારની ઉતાવળ વિના, ધીમે ધીમે શ્વાસોશ્વાસની ક્રિયા સાથે મંત્રના જપ કરવાનું ચાલુ રાખો. મંત્ર નાનો હોય તો તો હરકત જ નથી, પરંતુ જો મોટો હોય તો તેના વિભાગ કરીને તેના જપ કરો. એમ કરવાથી ઘણી સરળતા થશે.\nબીજી પદ્ધતિ વાચિક જપ કરવાની છે. જપ કરતી વખતે તદ્દન મૂંગા રહેવાને બદલે, બહુ જોરથી નહિ, પણ તમે જ સાંભળી શકો એ રીતે, બોલીને જપ કરો. બોલીને થતાં જપ એટલા બધા વેગથી ના થવા જોઈએ, કે અસ્પષ્ટ અથવા અશુદ્ધ બની જાય. જે બોલીએ તે સમજપૂર્વક અને શુદ્ધ રીતે બોલવું જોઈએ. વાચિક જપની એ પદ્ધતિથી પણ મનને એકાગ્ર થવામાં મોટી મદદ મળે છે.\nત્રીજી પદ્ધતિ જપ સાથે ધ્યાન કરવાની છે. જેના જપ કરો તેના રૂપનું ધ્યાન પણ કરતા રહો. એમ કરવાથી અર્ધુ મન જપમાં અને અર્ધુ મન ધ્યાનમાં રોકાઈ રહેશે અને એકાગ્રતા સહેલી બનશે.\nચોથી પદ્ધતિ નિરંતર જપ કરવાની છે. જ્યારે જ્યારે અવકાશ મળે ત્યારે, અથવા અવકાશ કાઢીને પણ, મંત્રના જપ કરવાની ટેવ પાડો. એમ કરવાથી મનનો એક પ્રવાહ હંમેશા જપમાં રસ લેતો થઈ જશે. ને મનમાં એક જાતનું સંસ્કારોનું પડળ બંધાશે, જે મનને અંતર્મુખ કરવામાં મદદ કરશે.\nપ્રશ્ન: જપ કરતી વખતે સંખ્યાનું ધ્યાન રાખવાની જરૂર ખરી ?\nઉત્તર: હું એવું નથી માનતો. જપ કરતી વખતે જે સંખ્યાનું ધ્યાન રાખવાનું વિધાન છે, તે તો જપ નિયમિત, ચોક્કસ અને એકસરખા થાય તે માટે છે. એવું વિધાન ન હોય તો કોઈ આજે હજાર જપ કરે, કાલે સો સો કરે, અને પરમ દિવસે પ્રમાદી બનીને બિલકુલ ના કરે. એવી રીતે જપની પાછળ કોઈ નિશ્ચિત ધોરણ ન રહે. આ હેતુને ધ્યાનમાં રાખો તો સમજાશે કે સંખ્યાને બદલે સમયનું ધ્યાન રાખીએ તો પણ ચાલી શકે છે. એટલે રોજ આટલા હજાર જપ કરવા છે એવું નક્કી કરવાને બદલે રોજ આટલા કલાક જપ કરવા છે એવું યે નક્કી કરી શકાય. લાભ એ થશે કે સંખ્યા પૂરી કરવા માટે આજે જે ઉતાવળથી કે જેમતેમ જપ કરવામાં એવે છે, તેને બદલે શાંતિપૂર્વક ને ધીરેથી જપ થશે. કેમ કે એમાં સંખ્યાનો હિસાબ કોઈને ય નહિ આપવાનો હોય, ફક્ત એકાગ્રતા જ જાળવવાની રહેશે.\nપ્રશ્ન : જપ કરતી વખતે માળા રાખવી કે નહિ ?\nઉત્તર : શરૂઆતના તબક્કામાં માળા રાખશો તો ઠીક થઈ પડશે. અથવા તો મદદરૂપ થશે, માળા ચંચળ મનને વશ કરવામાં ફાળો આપશે. એ ઉપરાંત, નિયમિત રીતે અમુક ચોક્કસ સંખ્યાના જપ કરવાનો નિયમ પણ એથી જળવાઈ રહેશે. એ સંખ્યા પૂરી નહિ થાય ત્યાં સુધી તમે જપ કરશો જ. એવી રીતે તમારા પર એક પ્રકારનું નિયંત્રણ રહેશે. પછી આગળ વધ્યા પછી માળાની આવશ્યકતા નહિ રહે. માળા રાખશો તોય ઠીક ને નહિ રાખો તો ય ઠીક. એકાગ્રતાની સિદ્ધિ થયા પછી એ હકીકત બહુ મહત્વનો ભાગ નહિ ભજવે. માળા સાધ્ય નથી, પરંતુ મનને વશ કરવાનું ને સંખ્યા ગણતરીનું તથા નિયમબદ્ધતાનું સાધન છે એટલું યાદ રાખો તો આ પ્રશ્ન નહિ રહે.\nપ્રશ્ન : જપ કરતાં કરતાં મન એકાગ્ર ના રહેતું હોય તો પણ જપ કરવા ?\nઉત્તર : મનને એકાગ્ર કે સ્થિર કરવા માટે તો જપ કરવામાં આવે છે. જો પહેલેથી જ મન એકાગ્ર થઈ જાય તો તો પછી બાકી શું રહ્યું ? મનને વશ કરવું એ કાંઈ રમત નથી. તેને માટે સતત ને નિયમિત ધીરજ, ખંત તથા ઉત્સાહપૂર્વકનો પુરુષાર્થ જોઈશે. જપ એને માટેનું એક સચોટ ને સરળ સાધન છે. માટે મન સ્થિર રહેતું ના હોય તો પણ તેને છોડી દેવાની જરૂર નથી. સર્વ પ્રકારની નિરાશાને ખંખેરી કાઢીને, પ્રમાદને વશ થયા વિના જપ કરતા જ રહો. જે સત્કર્મ થઈ ગયું છે તેનું ફળ વહેલું મોડું મળશે જ. તે મિથ્યા નહિ થાય એ વાતમાં વિશ્વાસ રાખો. જપ કરતી વખતે જો મન બહારના વિષયોમાં દોડાદોડ કરતું હોય, તો આંખ બંધ કરવાને બદલે ઉઘાડી આંખે જપ કરવાની ટેવ પાડો, સામે ઈષ્ટદેવની મૂર્તિ કે છબી રાખો. એથી સ્થિરતાને સાધવામાં મદદ મળશે. કોઈ પણ સંજોગોમાં નાહિંમત તો ના જ બનો.


જ્ઞાની પુરુષ ‘દાદા ભગવાન’ ભાગ-૨ by દાદા ભગવાન - Book - Read Online\n1,005 pages6 hours\nપ્રસ્તુત ગ્રંથ જ્ઞાની પુરુષ ભાગ-૨ માં પરમ પૂજ્ય દાદા ભગવાનના હીરાબા સાથેના લગ્ન જીવન દરમિયાન એમની અદભુત વીતરાગ દશા સાથે આદર્શ વ્યવહારનો સંપૂર્ણ ચિતાર મળે છે. પરમ પૂજ્ય દાદાશ્રીને હીરાબાનો સંયોગ થયો ત્યારથી લઈને હીરાબાનો વિયોગ થયો ત્યાં સુધીના એમના ગૃહસ્થ જીવનની વાતોનું પરમ પૂજ્ય દાદાશ્રીના જ શબ્દોમાં પ્રસ્તુત ગ્રંથમાં સંકલન થયું છે. જેમાં આપણને એમનો આદર્શ વ્યવહાર, દરેક વ્યવહારમાં પોઝિટિવ દ્રષ્ટિ, એમની એડજસ્ટમેન્ટ લેવા નીકળાઓ, બોધ કળાઓ તેમજ એમની નિર્મોહી, મમતારહિત, દુઃખના પ્રસંગોમાં ભોગવટારહિત દશા અને છેવટની વીતરાગ દશા જાણવાને માણવા મળશે.એમની એક ફેર ભૂલ થયા બાદ એ પ્રસંગનું તારણ કાઢી ફરીએ ભૂલોમાંથી કાયમ માટે બહાર નીકળી જવાની દ્રષ્ટિ તેમજ સામાને સોટકા નિર્દોષ જ જોઈ અને પોતાના દોષો ખોળી કાઢી તેમાંથી મુક્ત થવાની એમની તમન્ના ખુલ્લી કરે છે. સમજણના સાંધા વડે મતભેદોથી મુક્ત થતા થતા હીરાબા સાથે સંપૂર્ણ મતભેદ વગરનું જીવન જીવ્યા, જેની આખી સફર આપણને અત્રે જાણવા મળશે. આ કાળના લોકોનું મહાન પુણ્ય જ ગણાય કે જ્ઞાનીપુરુષ નું ગૃહસ્થ જીવન જોવા મળ્યું.સઘળા એડજસ્ટમેન્ટ સાથે વ્યવહારમાં આદર્શપણાની ઉણપ કોઈ ખૂણે જણાતી નથી. પ્રસ્તુત ગ્રંથનું અધ્યયન આપણા વ્યવહારને આદર્શ બનાવી વિના અડચણે મોક્ષમાર્ગ પૂરો કરવામાં સહાયભૂત બની રહે એ જ અંતરની પ્રાર્થના.\nPublisher: Dada Bhagwan Aradhana TrustReleased: Jan 21, 2019ISBN: 9387551229Format: book\nજ્ઞાની પુરુષ ‘દાદા ભગવાન’ ભાગ-૨ - દાદા ભગવાન\nA. M. Patel to 'Dada Bhagwan'\nસંકલન : દીપક દેસાઈ\nપ્રકાશક : શ્રી અજિત સી. પટેલ\nદાદા ભગવાન આરાધના ટ્રસ્ટ\nદાદા દર્શન, ૫, મમતાપાર્ક સોસાયટી,\nનવગુજરાત કોલેજ પાછળ, ઉસ્માનપુરા,\nફોન : (૦૭૯) ૩૯૮૩૦૧૦૦\n© All Rights reserved - Deepakbhai Desai\nTrimandir, Simandhar City, Ahmedabad-Kalol Highway,\nAdalaj, Dist.-Gandhinagar-382421, Gujarat, India.\nNo part of this book may be used or reproduced in any manner whats ever without written permission from the holder of the copyrights.\nપ્રથમ આવૃતિ : નવેમ્બેર, ૨૦૧૮\nભાવ મૂલ્ય : ‘પરમ વિનય’ અને\n‘હું કંઈ જ જાણતો નથી’, એ ભાવ !\nદ્રવ્ય મૂલ્ય : ૧૫૦ રૂપિયા\nમુદ્રક : અંબા ઓફસેટ B-99, ઈલેક્ટ્રોનીક્સ GIDC, ક-૬ રોડ, સેક્ટર-૨૫,\nફોન : (૦૭૯) ૩૯૮૩૦૩૪૧\nજૂન ૧૯૫૮ની એ સમી સાંજનો છએક વાગ્યાનો સમય, ભીડમાં ધમધમતાં સુરતનાં સ્ટેશન પર બેઠેલા એ.એમ.પટેલ રૂપી દેહમંદિરમાં ‘દાદા ભગવાન’ સંપૂર્ણપણે પ્રગટ થયા અને કુદરતે સર્જ્યું અધ્યાત્મનું અદ્ભૂત આશ્ચર્ય ! એક કલાકમાં એમને વિશ્વદર્શન લાધ્યું ! ‘આપણે કોણ ? ભગવાન કોણ ? જગત કોણ ચલાવે છે ? કર્મ શું ? મુક્તિ શું ?’ ઈ. જગતનાં તમામ આધ્યાત્મિક પ્રશ્નોનાં સંપૂર્ણ ફોડ પડ્યા.\nએમને પ્રાપ્તિ થઈ તે જ રીતે માત્ર બે જ કલાકમાં, અન્યને પણ પ્રાપ્તિ કરાવી આપતાં, એમના અદ્ભૂત જ્ઞાનપ્રયોગથી ! એને અક્રમ માર્ગ કહ્યો. ક્રમ એટલે પગથિયે પગથિયે, ક્રમે ક્રમે ઊંચે ચઢવાનું. અક્રમ એટલે ક્રમ વિનાનો, લિફ્ટ માર્ગ ! શોર્ટકટ !\nતેઓશ્રી સ્વયં પ્રત્યેકને ‘દાદા ભગવાન કોણ ?’નો ફોડ પાડતા કહેતાં કે, ‘‘આ દેખાય છે તે ‘દાદા ભગવાન’ ન્હોય, અમે તો જ્ઞાની પુરુષ છીએ અને મહીં પ્રગટ થયેલા છે તે દાદા ભગવાન છે, જે ચૌદલોકના નાથ છે, એ તમારામાંય છે, બધામાંય છે. તમારામાં અવ્યક્તરૂપે રહેલા છે ને ‘અહીં’ સંપૂર્ણપણે વ્યક્ત થયેલા છે. હું પોતે ભગવાન નથી. મારી અંદર પ્રગટ થયેલા દાદા ભગવાનને હું પણ નમસ્કાર કરું છું.’’\nપરમ પૂજ્ય દાદા ભગવાન (દાદાશ્રી)ને ૧૯૫૮માં આત્મજ્ઞાન પ્રગટ થયું. ત્યાર પછી ૧૯૬૨ થી ૧૯૮૮ સુધી દેશ-વિદેશ પરિભ્રમણ કરીને મુમુક્ષુ જીવોને સત્સંગ તથા આત્મજ્ઞાનની પ્રાપ્તિ કરાવતાં હતાં.\nદાદાશ્રીએ પોતાની હયાતીમાં જ આત્મજ્ઞાની પૂજ્ય ડૉ. નીરુબેન અમીન (નીરુમા)ને આત્મજ્ઞાન પ્રાપ્તિ કરાવવાની જ્ઞાનસિદ્ધિ આપેલ. દાદાશ્રીના દેહવિલય બાદ પૂજ્ય નીરુમા તે જ રીતે મુમુક્ષુ જીવોને સત્સંગ તથા આત્મજ્ઞાનની પ્રાપ્તિ નિમિત્ત ભાવે કરાવતા હતા.\nઆત્મજ્ઞાની પૂજ્ય દીપકભાઈ દેસાઈને પણ દાદાશ્રીએ સત્સંગ કરવા માટે સિદ્ધિ આપેલ. વર્તમાનમાં પૂજ્ય નીરુમાના આશીર્વાદથી પૂજ્ય દીપકભાઈ દેશ-વિદેશમાં આત્મજ્ઞાન નિમિત્ત ભાવે કરાવી રહ્યા છે.\nઆ આત્મજ્ઞાન મેળવ્યા બાદ હજારો મુમુક્ષુઓ સંસારમાં રહીને સર્વ જવાબદારીઓ પૂરી કરતાં પણ મુક્ત રહી આત્મરમણતા અનુભવે છે.\n‘સંસાર કાજળ કોટડી’ વદેલ સહુ જ્ઞાનીઓએ પૂર્વે;\nનિર્લેપ રહી સ્થાપ્યો દાદાશ્રીએ દાખલો અધ્યાત્મક્ષેત્રે !\nસંપૂર્ણ ટેસ્ટેડ થઈ, નિર્દેશ્યું આદર્શ વ્યવહારજ્ઞાન;\nસંસારી છતાં અસંસારી પદની, પૂર્ણ ઝળકે છાંટ !\nજીવન રંગમંચે ભજવ્યું નાટક હૂબહૂ પત્ની સંગ;\nસંગ-પ્રસંગે તારણ, પ્રેમ-વૈરાગના અનેરા રંગ !\nકર્યું વ્યતિત જીવન ‘હીરાબા’ સંગ ક્લેમ રહિત;\nઅંતે નવાજ્યા ‘બા’એ પણ, ‘દાદા ભગવાન’ કહી !\nદીધી હામ સર્વ સંસારીઓને મોક્ષ દોટ કાજે;\nઆત્મજ્ઞાન સંગ બોધ-જ્ઞાનકળાની લહાણ સાથે !\nસાધકના ફાંફા, પત્ની સાથે સમભાવે નિકાલ કાજ;\nઅર્પશે આ ગ્રંથ, અદ્ભુત દાદાઈ કૂંચી ભંડાર !\nન ભૂતો-ન ભવિષ્યતિ દાદાનો અસામાન્ય સાંધો;\nન જડશે કોઈ શાસ્ત્રે છૂટવાની આ અપૂર્વ વાતો !\nગૃહસ્થી વેશે વીતરાગતા, વર્તીને વર્તાવનાર;\nઅસંયતિ પૂજા, અગિયારમું આશ્ચર્ય ધીટ કળિકાળે !\nઅહો ! અનુભવ સિદ્ધ પ્રસંગો, વર્ણવાયા જ્ઞાની સ્વમુખે;\nછૂટવાના ધ્યેયી કાજે, આ ગ્રંથ જગને સમર્પણ !\nઅક્રમમાર્ગે સંસારીઓને પણ મોક્ષમાર્ગ પમાડનાર આ કાળના અગિયારમા આશ્ચર્ય સમાન પરમ પૂજ્ય ‘દાદા ભગવાન’ (દાદાશ્રી) જાણે એક અનોખું ઉદાહરણ પ્રસ્થાપિત કરવા તથા આપણા જેવા અનેક પૂર્વે ચૂકી ગયેલા, રખડી મરેલા, કળિચોળિયા, સંસારી દશામાં રહેનાર જીવોને મોક્ષમાર્ગ નિર્વિઘ્ને પૂરો કરાવવા અર્થે જ જાણે પોતે સંસારી વેશે ના પ્રગટ્યા હોય !\nક્રમિકમાર્ગે સર્વ જ્ઞાની ભગવંતો ‘સર્વસંગ પરિત્યાગ’ ગ્રહણ કરી પોતાની આત્મદશાની પૂર્ણાહુતિ સાધતા હોય છે. જેથી એ લોકોનું દામ્પત્યજીવન અને એ સઘળા હિસાબોમાંથી છૂટવાની બોધકળા કે જ્ઞાનકળાઓ તો કેમ કરીને જોવા-જાણવા મળે ? જ્યારે આ ગ્રંથમાં અક્રમવિજ્ઞાની દાદાશ્રીએ પોતે સંસારમાં ધર્મપત્ની ‘હીરાબા’ સાથે રહી જીવનપર્યંત એટલે કે પોતાને જ્ઞાન થતા પહેલાથી લઈને જ્ઞાન થયા બાદ જ્ઞાની દશામાં રહીને કેવી રીતે એમની સાથે ફાઈલનો સમભાવે નિકાલ કર્યો તે વિસ્તારપૂર્વક જાણવા મળે છે, જે આપણું અહોભાગ્ય જ ગણાય ! આ પુસ્તક વાંચતા સહુને જ્ઞાની અક્ષરદેહ થકી તાદ્રશ જ થશે અને જાણે આપણે દાદાશ્રીના આ પ્રસંગો આપણી આંખ સમક્ષ જોઈ રહ્યા હોય એવો જ અનુભવ થશે.\nપ્રસ્તુત ગ્રંથમાં દાદાશ્રીના હીરાબા સાથેના લગ્નજીવન દરમિયાન એમની અદ્ભુત વીતરાગદશા સાથે આદર્શ વ્યવહારનો સંપૂર્ણ ચિતાર મળે છે. જે સર્વે મહાત્માઓને અઢળક બોધકળાની ચાવીઓ અર્પશે અને ચીકણી ફાઈલોના સમભાવે નિકાલ માટે એક નવો જ દ્રષ્ટિકોણ અર્પી આવરણ ભેદક બનશે ને ‘ફાઈલોનો સમભાવે નિકાલ કરવો’ એ આજ્ઞાની સમજણના કેટલાય પગથિયા સહેજમાં ચડાવી દેશે.\nપંદર વર્ષે લગ્નવેળાએ જ વૈરાગ્યમય વિચારધારા તો આવા કો’ક વિરલ જ્ઞાનીને જ હોય ને ! લગ્નની ચોરીમાં, મોહથી વ્યાપ્ત વાતાવરણમાં ‘આ મંડાપાનું ફળ તો રંડાપો આવશે’ની વિચારધારા પ્રગટનાર પુરુષની અપૂર્વતા ક્યાંથી છાની રહે ? વળી લગ્ન થયા પછી ઘેર છોકરા અને છોકરીના જન્મ અને મરણ પ્રસંગે સમદ્રષ્ટિ રાખી પેંડાની વહેચણી કરી કહ્યું કે ‘આ તો મહેમાન આવ્યા’તા તે ગયા.’ પોતાના બાળકો માટે આવી મમતા રહિત દ્રષ્ટિ ધરાવનાર આવા મમતા રહિત પુરુષ આપણને ક્યાં જોવા મળે ? અને તેઓ કહેતા કે ‘અમને કોઈ દહાડો કોઈ કોઈનો છોકરો થયો હોય એવું લાગ્યું જ નથી. આ રિલેટિવ સગાઈઓ જ જાણી છે, આ આત્માની સગાઈ ન્હોય !’\nલગ્ન બાદ નાની ઉંમરમાં હીરાબા સાથે અમુક વર્ષો સુધી અણસમજણ અને પાટીદારિયા ક્ષત્રિય લોહીના કારણે થયેલી નાની-નાની અથડામણો અને એમાંથી બોધ લઈને પોતે કેવી રીતે બહાર નીકળી ગયા એની વાતો દાદાશ્રી નિખાલસતાથી ખુલ્લી કરે છે. જે એમની એક ફેર ભૂલ થયા બાદ એ પ્રસંગનું તારણ કાઢી ફરી એ ભૂલમાંથી કાયમ માટે બહાર નીકળી જવાની દ્રષ્ટિ તેમજ સામાને સો ટકા નિર્દોષ જ જોઈ અને પોતાના દોષો ખોળી કાઢી તેમાંથી મુક્ત થવાની એમની તમન્ના ખુલ્લી કરે છે.\nસમજણના સાંધા વડે મતભેદોથી મુક્ત થતા થતા થતા હીરાબા સાથે સંપૂર્ણ મતભેદ વગરનું જીવન જીવ્યા, જેની આખી સફર આપણને અત્રે જાણવા મળશે. જેમાં એમના બેનમૂન આંતરિક અને બાહ્ય એડજસ્ટમેન્ટની ઝાંખી અને એમની ઉચ્ચ કોટીની અંતરદશા એમના જ શબ્દો દ્વારા છતી થશે, જે વાંચતા દાદાશ્રી પ્રત્યે હૃદયમાંથી અહોભાવ સર્યા વગર રહેશે નહીં અને અંતર પોકાર્યા વગર રહેશે નહીં કે ‘આપણા દાદા મહાન છે !’\nજેમના જીવનનું લક્ષ્ય જ કેવળ આત્મપણે વર્તવાનું હોય, તેમને સહેજે ધણીપણે વર્તવાનો મોહ તો નહીંવત્ જ હોય ને ! એ દશા ખુલ્લી કરતા દાદાશ્રીના શબ્દો છે કે ‘જે દેશમાં છેલ્લી દશા મરણ હોય તો ત્યાં વર્ચસ્વને શું કરવું છે ? જ્યાં કાયમનું જીવન હોય ત્યાં વર્ચસ્વ હોય !’ આવા પ્લોટોની માલિકી છોડી બ્રહ્માંડના માલિક થઈ અનંત સમાધિ સુખ ભોગવનારને આ અન્ય સુખ તૃણવત્ લાગે એમાં નવાઈ પણ શું ?\nદાદાશ્રીની પોતાના ગૃહસ્થજીવનમાં મતભેદ ટાળવા માટેના એડજસ્ટમેન્ટની અનુભવ સિદ્ધ મૌલિક રીતો, જેમ કે હોમ (રસોડું)- ફોરેન (ધંધો) ડિપાર્ટમેન્ટની વહેંચણી અને ત્યારબાદ એકમેકમાં ડખો નહીં, ચલણ છોડી દઈ ઘરમાં ગેસ્ટ તરીકેનો વ્યવહાર, પત્નીની ખાવા બાબતે કે અન્ય કોઈ ખોડ કદી ન કાઢી પોતાની મર્યાદામાં રહેવું, લગ્ન વખતે બ્રાહ્મણ દ્વારા સાંભળેલ વાક્ય ‘સમય વર્તે સાવધાન’નું એમના પ્રેક્ટિકલ જીવનમાં મતભેદ પડતી વખતે સાવધાની રાખી મતભેદ પડતો અટકાવવો, ઈત્યાદિ પ્રસંગો દ્વારા અહીં વિસ્તારપૂર્વક જાણવા મળશે. જેમાં એક-એક મતભેદના પ્રસંગને તેઓ કેટકેટલી સમજણના પ્રકાશથી છેદી શક્યા છે એ દેખી શકાય છે અને એમની સમજણની અથાગતાની થોડી ઝાંખી જોવા મળે છે.\nસઘળા એડજસ્ટમેન્ટ સાથે વ્યવહારમાં આદર્શપણાની ઉણપ કોઈ ખૂણે જણાતી નથી. દરરોજ હીરાબા પૂછે કે ‘શું શાક લાવું ?’ અને દાદાશ્રી કહે, ‘જે ઠીક લાગે તે.’ આમ વિનયસભર વ્યવહારની ગોઠવણી કરેલ. તેમજ સમજણપૂર્વક વિષયનો વ્યવહાર બંધ થયા બાદ કાયમ એમને ‘બા’ તરીકે જ સંબોધ્યા છે. એમના માટે લાગણીઓ ખરી પણ લોકો જેવી નહીં. દાદાશ્રી કહે છે કે આ લોકોને તો લાગણીઓ નથી પણ આસક્તિ જ છે. જે ચઢ-ઉતર થયા કરે, જ્યારે અમારી લાગણીઓ પરમેનન્ટ હોય એટલે કે વધે નહીં, ઘટે નહીં એવી, એટલે કે પ્રેમ જ ! રિયલ ભાવે પણ પ્રેમ અને રિલેટિવ ભાવે પણ પ્રેમ ! હીરાબાને તેઓશ્રી કહેતા કે અમે પરદેશ ગયા હતા ત્યાં તમારા વગર અમને ગમતું નહોતું. તમામ બંધનોથી મુક્ત થયેલા એવા મુક્ત પુરુષનો કેવો શુદ્ધ નાટકીય વ્યવહાર ! છતાં જ્ઞાની પુરુષનો એક ગુણ, ‘એક આંખમાં કડકાઈ અને એક આંખમાં પ્રેમ’નું અદ્ભુત સમતોલન પણ તેઓના વ્યવહારમાં હંમેશાં રહ્યું છે.\nલગ્ન વખતે આપેલ પ્રોમિસ જીવનભર નિભાવવાની સિન્સિયારિટી અને મોરાલિટી આલેખતો પ્રસંગ પણ દાદાશ્રીના વ્યવહાર શુદ્ધિની યશકલગીમાં એક ઓર પીંછાનો ઉમેરો કરે એવો છે. જેમાં જ્ઞાનીની સિન્સિયારિટી અને મોરાલિટી વ્યવહારમાં પણ કેવી હોય તેનું દર્શન થાય છે.\nદાદાશ્રીના ધર્મપત્ની થવાનું સૌભાગ્ય સાંપડનાર હીરાબાની પુણ્યૈય પણ કેવી ગજબની ! સરળ-સીધા-સાદા અને ભલા-ભોળા હીરાબા કળિયુગી રંગથી અસંગ હોય એવા કળિયુગના સતી સમ જીવન જીવ્યા છે. દાદાશ્રીએ હીરાબાને ‘કબીર પત્ની’ સમ કહી એમના ગુણોને બિરદાવ્યા છે. દાદાશ્રીને જગત કલ્યાણ કાજે મુક્ત કરી આ જગત પર એમણે કરેલા ઉપકારને પણ વિસરવા યોગ્ય નથી.\nછેલ્લે બાની માંદગીના સમયમાં એમને અશાતા વેદનીય ના રહે અને શાંતિથી દેહ છૂટે એ કાજે દાદાશ્રી એમની દરરોજ વિધિઓ કરતા અને કહેતા કે આ જ અમારી એમના માટેની સેવા છે, બીજી દેહથી સેવા તો અમારાથી થાય એમ નથી પણ અમે આ રીતે સેવા કરીશું. આ શબ્દોમાં એમને દેહથી સેવા કરવાની અસમર્થતા પાછળ એમનો રહેલો ખેદ પણ એમની સિન્સિયારિટી દેખાડે છે. એમણે કરેલી વિધિઓના ફળ સ્વરૂપે હીરાબા સહેજ પણ અશાતા વેદનીય વગર સમાધિ મૃત્યુ પામ્યા !\nહીરાબાનો દેહ છૂટ્યો ત્યારથી અગ્નિસંસ્કાર અપાયા ત્યાં સુધી દાદાશ્રીની સંપૂર્ણ વીતરાગ, દેહાતીત દશા વ્યવહારમાં સહુ કોઈને જોવા મળી હતી. જેનો થોડો ચિતાર અહીં એમની સાથે ત્યારબાદ થયેલા સત્સંગ રૂપે આપણને મળે છે, જેમાં દાદાશ્રી કહે છે કે અમને એ વખતે સમયે સમયે સમયસારનું જ્ઞાન હાજર રહ્યું હતું.\nએમની દ્રષ્ટિએ ‘બળવાની વસ્તુ બળી ને ના બળવાની રહી ગઈ. એ તો કાયમના છે. મારા જ્ઞાનમાં કોઈ જીવતું-મરતું જ નથી.’ આવી અસામાન્ય અધ્યાત્મ દ્રષ્ટિધારક આવા પ્રસંગે અસરમુક્ત તો સહેજે રહે જ ને !\nઆ કળિકાળમાં ‘અસંયતિ પૂજા’ નામનું ધીટ્ આશ્ચર્ય સર્જાયું. ગૃહસ્થ વેશે જ્ઞાની પ્રગટ્યા. એ તો આ કાળના લોકોનું મહાન પુણ્ય જ ગણાય કે જ્ઞાની પુરુષનું ગૃહસ્થ જીવન જોવા મળ્યું. આવા મહાન જ્ઞાનીના ગૃહસ્થ જીવન વિશેની સંપૂર્ણ વિગતો એમના જ સ્વમુખે જાણવી એ પણ એક અનેરો લહાવો છે.\nદાદાશ્રીને હીરાબાનો સંયોગ થયો ત્યારથી લઈને હીરાબાનો વિયોગ થયો ત્યાં સુધીના એમના ગૃહસ્થ જીવનની વાતોનું દાદાશ્રીના જ શબ્દોમાં પ્રસ્તુત ગ્રંથમાં સંકલન થયું છે. જેમાં આપણને એમનો આદર્શ વ્યવહાર, દરેક વ્યવહારમાં પોઝિટિવ દ્રષ્ટિ, એમની એડજસ્ટમેન્ટ લેવાની કળાઓ, બોધકળાઓ તેમજ એમની નિર્મોહી, મમતા રહિત, દુઃખના પ્રસંગોમાં ભોગવટા રહિત દશા અને છેવટની વીતરાગ દશા જાણવા ને માણવા મળશે.\nસામાન્ય જીવન પ્રસંગોમાં અસામાન્ય રીતે જીવી જાણનાર આ મહાવિભૂતિની બહારના અલૌકિક વ્યવહાર સાથે અંદરની વીતરાગદશા આ હળાહળ કળિયુગમાં એમની જ પોતાની વાણીમાં શબ્દશઃ પ્રકાશિત થાય છે. તો ચાલો, એમના યશોગાન ગાઈ તેઓ જે રીતે આ સંસાર વ્યવહારમાં રહીને પણ સંપૂર્ણ મુક્ત દશા અનુભવી શક્યા, તે દશા તરફની પ્રગતિના પગરણ માંડીએ અને આ સંસાર સાગરમાંથી આ દીવાદાંડીનો આધાર લઈ છૂટી જઈએ એ જ હૃદયની પુનઃ પુનઃ પ્રાર્થના !\nદાદાશ્રીને મહાત્માઓ એમના જીવન વિશે જુદા-જુદા સમયે જુદા-જુદા પ્રશ્નો પૂછતાં અને દાદાશ્રીએ એ સર્વે પ્રશ્નોના જવાબ જેમ છે તેમ એમના દર્શનમાં જોઈને આપ્યા છે. એ સર્વેનું સંકલન અત્રે કરવામાં આવ્યું છે. વાચકને દરેક ચેપ્ટર વાંચતા-વાંચતા કદાચ એવું લાગે કે એ જ વાત કે શબ્દોનું પુનરાવર્તન થયા કરે છે, પરંતુ દાદાશ્રીએ પોતાના જીવનપ્રસંગો જુદા જુદા સત્સંગોમાં વર્ણવ્યા છે અને દરેક વખતે નવા જ દ્રષ્ટિકોણથી વાત રજૂ કરી છે. પરિણામે દાદાશ્રીની એક જ પ્રસંગને કેટલી બધી રીતે જોવાની દ્રષ્ટિ હતી અને કેટલી બધી વિચારણા એક જ બાબત પર કરી શકતા હતા, તે જાણવા મળે છે. જે અનુભવની ચાવીઓ રૂપી એમની બોધકળા આપણને પણ આપણા જીવનપ્રસંગોમાં સહાયરૂપ બની રહેશે. આ સંકલનમાં જો ક્યાંક ક્ષતિ ભાસે તો એ સંકલનકર્તાની જ ક્ષતિ ગણી ક્ષમ્ય કરશો. દાદાશ્રીના જીવન પ્રસંગોની પાછળ સૂક્ષ્મ બોધ છૂપાયેલો છે અને એ બોધ પાછો આદેશાત્મક નહીં પણ ઉપદેશાત્મક છે. એ બોધને આપણે જેમ છે એમ સમજીને આત્મસાત કરવાનો પ્રયત્ન કરી કૃતાર્થ થઈએ.\nપ્રસ્તુત ગ્રંથનું અધ્યયન આપણા વ્યવહારને આદર્શ બનાવી વિના અડચણે મોક્ષમાર્ગ પૂરો કરવામાં સહાયભૂત બની રહે એ જ અંતરની અભ્યર્થના.\n~ દીપક દેસાઈ\nપરમ પૂજ્ય દાદાશ્રીના જીવનચરિત્ર શ્રેણીનો બીજો ભાગ એટલે કે જ્ઞાની પુરુષ ભાગ-૨, આ ગ્રંથમાં દાદાશ્રી એમના ધર્મપત્ની હીરાબા સાથે પરણ્યા ત્યારથી તે આખું જીવન સાથે વિતાવ્યું ને છેલ્લે હીરાબાનો દેહવિલય થયો ત્યાં સુધીના સર્વ પ્રસંગોને આવરી લેવામાં આવ્યા છે. પોતે આદર્શ ગૃહસ્થ જીવન જીવ્યા એમાં પણ ભૂલચૂક થયેલી. પ્રકૃતિ પ્રમાણે એડજસ્ટમેન્ટ લેવા પડેલા. તે કેવા એડજસ્ટમેન્ટ, કેવી પરિસ્થિતિમાં અને શું હેતુપૂર્વક પોતે હીરાબાની સાથે લીધેલા, તે વિગતો એમના જ શ્રીમુખે ખુલ્લી થયેલી છે, તે અત્રે ગ્રંથમાં સંકલિત થઈ છે. ખરેખર એમનું જીવન ચરિત્ર જાણવા જેવું છે અને પોતે સમજણપૂર્વક સામી વ્યક્તિને-વાઈફને જુદી જુદી પરિસ્થિતિમાં એડજસ્ટ થયા, તે સમજણ આપણા જીવનમાં ઉતારવા જેવી છે.\n દાદા - હીરાબાના લગ્ન\n[1.1] પરણતી વેળાએ\nલોકો સત્સંગમાં એમને બધું પૂછતા, તેમાં આધ્યાત્મિક-ધાર્મિક તેમજ વ્યવહારિક બાબતો પણ પૂછતા. એમને તો નિરાવરણ દશા, તે જેમ છે તેમ વૈજ્ઞાનિક ફોડ પાડી દેતા. લોકોએ તો એમના જીવનની અંગત વાતો પણ પૂછી છે. તે પણ એમણે અત્યંત સરળતાથી બધી જ વિગતો જેમ છે તેમ ખુલ્લી કરી દીધી છે.\nએમના જીવનમાં નાનપણથી શું બન્યું તે જાણવાની લોકોને ઉત્સુકતા હોય જ ને એમને એ વાતો જણાવવામાં કશો સંકોચ પણ નહોતો. કારણ કે પોતે દેહની સાથે પાડોશીની જેમ રહેતા. પરાયા વ્યક્તિની વાતો જણાવતા હોય તેમ પોતાની બધી વાતો કહી નાખી છે.\nએમના કુટુંબની વાત લોકોએ પૂછી, તો એમણે કહી દીધું કે મારે એક છોકરો ને એક છોકરી બે હતા પણ નાની ઉંમરમાં ગુજરી ગયેલા. બ્રધર-ફાધર-મધર પણ ઑફ થઈ ગયા હતા. હવે હું અને મારા વાઈફ હીરાબા અમે બે રહ્યા છીએ.\nતેઓ પરણ્યા ત્યારે એમની ઉંમર પંદર વર્ષની હતી ને હીરાબા તેર વર્ષના હતા. એ જમાનાને અનુરૂપ એમને એટલી ઉંમરે જ પરણાવી દીધા હતા.\nદાદાશ્રીની વિશેષતા એ છે કે તેમને પ્રસંગો પૂછે તો યાદ કરવું ના પડે, એમને ઉપયોગ મૂકાય ને દેખાય, જેમ છે તેમ પ્રસંગો બનેલા દેખાય. વ્યક્તિઓ, આજુબાજુ કોણ હતા, શું બન્યું હતું, તે વ્યક્તિઓની માનસિક સ્થિતિ, અહંકાર-બુદ્ધિ બધું આરપાર જોઈ રહ્યા હોય એમ વાતો કહી દેતા. પ્રત્યેક વ્યક્તિમાં શુદ્ધાત્મા જોવાનું તો ક્યારેય ચૂકતા જ નહીં.\nલગ્ન પ્રસંગે સાસુને ખૂબ વહાલ આવવાથી એમને કેડમાં ઘાલીને ઊંચકી લીધેલા અને બીજી બહેનોને જણાવ્યા કરતા કે જુઓ, અમારા જમાઈ ! કેવા રૂપાળા છે ! લાડવા જેવું તો મોઢું છે, ગોળ ! સાસુને તો જમાઈ રૂપાળા લાગે જ ને !\nદાદાશ્રીના મધર ઝવેરબાયે રૂપાળા હતા. તેથી એમના બન્ને દીકરા પણ એવા જ રૂપાળા હતા. નાના બાળકને જુએ તો લોકોને નાનું બાળક ગમે, એને બોલાવે, રમાડે. પોતે પોતાની પ્રકૃતિને નાનપણથી ઓળખી ગયેલા કે નાનપણમાં લોકો એમને બોલાવે તો પોતે માન ખાઈ લેતા. રૂપનું કારણ અંદરખાને માલ સારો તેથી. દાદા ઓગણ્યાએંસી વર્ષેય રૂપાળા લાગતા, પણ તે જ્ઞાની દશાના તેજને લઈને !\nદાદાશ્રીને હીરાબાય રૂપાળા મળ્યા. ચામડી પોચી પોચી, ગુલાબની પાંદડી જેવી, શરીરેય ગુલાબી ! મોટી ઉંમરના થયા તોયે શરીર-હાથ ગુલાબી જ, શરીર નિરોગી તેથી !\nહીરાબા બોલે ખરા કે ‘હું તો રૂપાળી, દાદા શામળા’ પણ દાદા કોઈ વખત ગમ્મત ખાતર કહે કે ‘હું શામળો, તમે ગોરા.’ તો બા પાછું કહે, ‘ના, તમે તો કૃષ્ણ ભગવાન જેવા રૂપાળા. આવા દીકરાને ઝવેરબાએ જન્મ આપ્યો. એ અજાયબી કહેવાયને !’\nતે જમાનામાં લગ્ન વખતે વરરાજાના કપડાં ડ્રેસવાળાને ત્યાંથી ભાડૂતી લાવતા. દાદાશ્રી પોતાનું કહે છે, અમે તો ફોરેનના કાપડમાંથી કપડાં અને લાંબો કોટ સિવડાવેલો. પાછું ફાધરે સોનાના દાગીના પહેરાવેલા ! પરણાવતી વખતે નવો સાફો પહેરાવેલો. પાલખીમાં બેસાડીને લઈ ગયેલા. ધામધૂમથી વરઘોડો નીકળેલો, વિક્ટોરિયા ફેટનમાં, બેન્ડવાજા સાથે ! પોતાનેય મહીં દેખાડવાનો અહંકાર હોય, મોહ હોય. લોકો મને જુએ, મારો સાફો જુએ !\nલગ્ન પહેલા હીરાબાને જોયેલા ? મોસાળમાં જાય ત્યારે ત્યાં જોયેલા અને રૂપાળા લાગ્યા. એટલે લગ્ન માટે વાત આવી ત્યારે મહીં સહમતી થઈ ગયેલી.\nએ જમાનામાં ત્રણ હજાર રૂપિયાની પૈઠણ (દહેજ) લીધેલી. એ જમાનામાં ખાનદાન ઘરના છોકરા માટે આવી પૈઠણ આપતા. કારણ કે છોકરાની પાસે મિલકત ભલે નથી, પણ આ ઘરમાં તો કકળાટ જ નથી, કોઈને દુઃખ આપતા નથી, ખાનદાન કુળ છે, ચોરી-લુચ્ચાઈઓ નથી, કોઈને ફસવે નહીં, હલકા કામ ના કરે. એટલે ખાનદાન ઘર તેથી પૈઠણ આપે.\nસ્ત્રી અને પુરુષ લગ્ન કરે ત્યારે રૂપિયાની રમત રમાડે. તે વખતે પુરુષે મનમાં નક્કી કરેલું હોય કે આપણે વહુને જીતવા ના દેવી. એટલે પરણ્યા ત્યારથી જ આ બે વચ્ચે ભાંજગડ પડવાની શરૂઆત થાય ! દાદાશ્રી કહે છે, અમે ચૂંટીઓ ખણીને રૂપિયો જીતેલા. વહુ રૂપિયો લે તો બધાની વચ્ચે આબરૂ જાય ને !\nહીરાબા જાતે જ કહેતા કે સાસુ ઝવેરબા મને સારા મળ્યા હતા. મારા કરતાય એ સારા હતા. અને જેઠાણી દિવાળીબા કઠણ સ્વભાવના મળેલા.\nહીરાબા કહેતા કે દાદા તો પરણ્યા ત્યારથી ઓછું સાંભળતા હતા. એમનું બધું કાનનું તેજ આંખોમાં આવી ગયું છે.\nહીરાબાને પૂછેલું, દાદા નાનપણથી રમતો કઈ રમતા ? ત્યારે કહે, ‘ગિલ્લીદંડા, લખોટીઓ રમતા.’\nદાદા સાથે હીરાબા સિનેમા જોવા પણ ગયેલા, નાટકેય જોયેલા. હોટલમાં ચા-ભજિયા, જલેબી ખાવાય ક્યારેક ગયેલા.\nદાદા નાનપણથી ધોતિયું ને ખમીસ પહેરતા. લેંઘો નહીં પહેરેલો. ધોળો લાંબો કોટ પહેરતા, દિવાળી હોય ત્યારે. બાકી આમ ભૂરો રંગીન ટૂંકો કોટ પહેરતા. દાદા ચાર-પાંચ જોડી કપડાં સિવડાવતા. અને બા જાતે ટિનોપોલ નાખીને ધોઈને ઉજળા રાખતા.\nદાદા નાનપણથી ટાઢા પાણીએ નહાતા. ત્યારે તો શરીર સારું હતું ને !\nભાદરણ ગામની વાત આવે તો હીરાબા ખુશ ખુશ થઈ જાય. કોઈ આવ્યું હોય ભાદરણ ગામનું તો એમનું હેત ઉભરાતું.\n[1.2] ફેંટો ખસ્યો ને આવ્યો વિચાર\nમહાત્માઓ પ્રશ્ન પૂછતા કે પરણતી વખતે શું બન્યું હતું, તો તે બધું વર્ણન બોંતેર-પંચોતેર વર્ષે પોતે કરેલું છે. લગ્ન વખતે ચોરીમાં બેઠા હતા ત્યારે વહુ જોવાની ઈચ્છા થયેલી. તે જોવા ગયા, પણ ફેંટો પહેરાવેલો ને ઉપરથી ફૂલના ભારે વજનવાળા ખૂંપ ચઢાવેલા, તેથી ફેંટો નીચે ઊતરી આવેલો. તે વાઈફ બાજુમાં હોવા છતાં દેખાયા નહીં બરોબર. તે ફેંટો ખસેડીને જોવાનો પ્રયત્ન કર્યો પણ ભારે એટલે પાછું ખસી જાય ને હીરાબા દેખાયા નહીં.\nએમનું બ્રેઈન તો વૈજ્ઞાનિક હતું, પરિણામનો વિચાર હરેક બાબતમાં આવે. તે ઘડીએ એમને વિચાર આવ્યો કે આ લગ્ન તો કરીએ છીએ, પણ છેવટે બેમાંથી એકને રાંડવું પડશે. ડેવલપ્ડ મગજ હોય તો જ આવા વિચાર આવે ! લગ્ન વખતે તો કેવું પૈણ ચઢ્યું હોય ! કેટલો બધો મોહ વ્યાપેલો હોય ત્યારે એમને વૈરાગ્યનો વિચાર આવેલો. તે વખતે લોકો મોહના આનંદમાં હતા, પોતે અહંકારના આનંદમાં હતા છતાં ત્યાં આવો વિચાર આવ્યો કે કાં તો એમને રાંડવું પડશે, કાં તો મારે રાંડવું પડશે. પૈણવા આવ્યા તે મોહ તો ખરો, પણ જોડે વૈરાગ પણ આવ્યો ! છેવટે સરવૈયું તો આ જ આવશે !\nનાનપણથી એમની પ્રકૃતિનો આ ગુણ કે દરેક બાબતમાં આનું પરિણામ શું આવશે, એ ખ્યાલમાં આવે. પહેલેથી કશામાં રુચિ જ નહીં એટલે આ પરિણામની સમજ પહેલેથી બહુ હતી. એટલે લગ્ન થતી વખતે થયું કે બેમાંથી એકે તો રાંડવાનું છે જ. રાંડવાનો બિઝનેસ સહન થઈ શકશે, તેથી શાદી કરેલી. આ તો દરેક અવતારમાં સ્ત્રી અને પુરુષ, જાનવરમાં, દેવોમાં, મનુષ્યમાંય, તોય આ લગ્નનો મોહ છૂટતો નથી, એ જ માયાને !\nલગ્ન વખતે એમને પોતાને આ દુનિયા ઉપર જબરજસ્ત વૈરાગ્ય આવી ગયો હતો. છતાં ભરેલો માલ, તે પરણવું પડેલું. પરણવાનો માલ ભર્યો હતો તેથી હિસાબ આવ્યો, નહીં તો સાધુ-બાવા થાત તો એય ભરેલો માલ, એય એક જાતનો મોહ જ છે ! લગ્ન એય મોહ જ છે. દાદાશ્રી કહે છે, અમે લગ્ન એ મોહ પસંદ કરેલો. સંસારમાં રહીને ટેસ્ટ એક્ઝામિનેશન પાસ કરાય ને ! પેલું બાવા થવું એ તો કસરતશાળામાં મનને મજબૂત કરવા જવાનું અને પાછુ અહીં તો આવવું જ પડે !\nજન્મથી મરણ સુધીની ક્રિયા બધી ફરજિયાત છે, પ્રકૃતિના નચાવ્યા નાચવાનું. લગ્ન એય ફરજિયાત છે. બાકી ધણીમાંય કલ્પિત સુખ છે ને સાચું સુખ, સનાતન સુખ આત્મામાં છે. એ આવ્યા પછી ક્યારેય જાય નહીં.\nદાદાશ્રી કહે છે, લગ્નના પ્રસંગો-વ્યવહારના પ્રસંગો તમેય પતાવો છો ને હુંયે પતાવું છું. તમે તન્મયાકાર રહીને પતાવો છો ને હું એનાથી જુદો રહીને પતાવું છું. સીટ બદલવાની જ જરૂર છે ! આ તો પોતાનો મોહ તન્મયાકાર કરે છે. બાકી જે તન્મયાકાર નથી રહેતા ને, તે સંસારને વધુ ઉપકારી છે, સ્વ-પર ઉપકારી છે !\n[1.3] બુદ્ધિના આશયમાં હીરાબા\nનાનપણથી જ વૈરાગ્ય ભારે હતો છતાં પરણવાનું કેમ ઉદયમાં આવ્યું ? એને માટે દાદાશ્રી કહે છે કે ‘અમે પહેલા કોઈ અવતારમાં ભાવના કરેલી, બુદ્ધિના આશયમાં લાવેલા કે વાઈફ આવી હોવી જોઈએ. મારા સામા ના થાય, મને મુશ્કેલીમાં ના મૂકે.’ કુદરતનો નિયમ છે કે પોતાની પુણ્યૈ વપરાઈને પોતાના બુદ્ધિના આશય પ્રમાણે ભેગું થાય. દાદાશ્રીના આશયમાં હતું કે ‘રૂપાળી જોઈશે. હાઈલેવલના કુટુંબવાળી તો બહુ હોશિયાર હોય, તે મને હઉ દબડાવે. તેથી મને ભગવાન જેવા માનતી હોય એવી જોઈએ. બહુ ડેવલપ થયેલી નહીં હોય તો ચાલશે, હું ડેવલપ કરી દઈશ. મને અનુકૂળ આવે એવી સ્ત્રી જોઈએ. ઓછું ભણેલી હશે તો ચાલશે.’ એટલે અમારા ધાર્યા પ્રમાણે હીરાબા એવા જ આવ્યા !\nનાનપણમાં ગામમાં એમણે જોયેલું કે પાંચ-છ ધોરણ ભણેલી બાઈઓ ઘરમાં ક્લેશ કરાવી નાખે. ત્યારથી એમણે નક્કી કરેલું વિપરીત બુદ્ધિવાળી બૈરી ના જોઈએ. ગામડાની સીધી-સાદી-ભોળી, નિર્દોષ હોય એવી જોઈએ. તે હીરાબા એવા જ મળ્યા !\nશરૂઆતમાં મિત્રમંડળમાં એમની પત્નીઓ જોઈ, તે પોતાના પતિ સાથે સિનેમામાં જોડે આવે, બીજી વાતોચીતો કરે. ત્યારે દાદાને પોતાની પત્ની સાથે સરખામણી થઈ કે મારે આવી ગામડાની કેમ આવી ? પણ ભાઈબંધો એમને કહેતા કે તમારા જેવો સુખિયો કોઈ નથી. હીરાબા કશું સામું બોલતા નથી, તમે કહો ‘ચા’ તો તરત આપી જાય. તે પછી એમને સમજાયેલું કે ‘જેમ દોરવણી આપીએ એમને, તેમ એ ચાલે. મતભેદ નહીં, તે અમારે બહુ સારો મેળ પડ્યો. જેવું ટેન્ડર ભરેલું, તેવા મળ્યા. ધર્મના કામમાં હીરાબાએ ક્યારેય ડખોડખલ નથી કરી.’\n દીકરો ને દીકરી, મહેમાન આવ્યા ને ગયા\nબાળક પોતાને ત્યાં જન્મે ત્યારે મા-બાપને કેવો ઉમંગ હોય ! અને જ્ઞાનીની દ્રષ્ટિ કેવી ! બાળકો જન્મ્યા તો મહેમાન આવ્યા છે, એમ કહી મિત્રમંડળને પેંડા ખવડાવ્યા. શાદી કરી એટલે મહેમાન તો આવે ને ! જેમ દૂધીનું બી રોપ્યું તો પાંદડે પાંદડે દૂધી બેસવાની એમ બાળકને માટે પોતે માનતા હતા.\nબાબો જન્મ્યો ત્યારે તો મિત્રોને પેંડા ખવડાવ્યા પણ બે વર્ષ પછી બાબો મૃત્યુ પામ્યો ત્યારે પહેલા પેંડા ખવડાવ્યા, ને પછી ફોડ પાડ્યો કે મહેમાને વિદાય લીધી. મિત્રોએ કહ્યું કે આવું કરાતું હશે ? અરે, ગેસ્ટ આવ્યા ત્યારે આનંદ કરવાનો અને ગેસ્ટ જાય તોયે આનંદ ! ‘બાબો મૃત્યુ પામ્યો’ કહેત તો મિત્રોને દુઃખ થઈ જાત. ભલે ઉપલકનું દુઃખ પણ તેય કોઈને દુઃખ ના થવું જોઈએ એવી એમની ભાવના !\nપછી બેબીબેન જન્મ્યા ત્યારે આવું જ કર્યું. આ તો ભ્રાંતિ હોય ત્યાં સુધી જન્મે તો ખુશી ને મરે તો દુઃખી થાય. આ તો પોતે સમજીને બેઠા હતા કે આ દેહ આપણો થતો નથી, તો દેહના છોકરાં આપણા શી રીતે થાય ? આ તો હિસાબ હતો તે ચૂકતે કરીને જતા રહેવાના. ફાધર, મધર, બ્રધર બધા ગયા. પોતાનો દેહ પણ રહેવાનો નહીં. આત્મા સાથે સાચી સગાઈ, કારણ કે આત્મા એ કાયમનો માટે ! બાકી કોઈ છોકરો કોઈનો થતો જ નથી. આ તો ઋણાનુબંધના આધારે છોકરો થાય, બાપ થાય. પછી રાગ કે દ્વેષના હિસાબ ચૂકતે કરીને ચાલવા માંડે. આ તો મોહને લઈને દેહને પોતાનો માને છે તેથી છોકરો પોતાનો મનાય છે. બાકી આ રિલેટિવ સગાઈ તો બધું ટેમ્પરરી એડજસ્ટમેન્ટ છે ! આ તો બધા ગેસ્ટ છે. કોઈ કોઈનો બાપ હોય નહીં, કોઈ કોઈનો છોકરો હોય નહીં. આ વ્યવહારથી છે બધું. વ્યવહાર એટલે સુપરફ્લુઅસ.\nબેબી માંદી હોય ને ડૉક્ટર કહે, જીવવાની નથી, છતાં આપણે ઠેઠ સુધી બચવાની છે એમ માનીને પ્રયત્નો કરવા ને મૃત્યુ પામે પછી વ્યવસ્થિત કહેવું. પણ સુપરફ્લુઅસ, અંદર હાર્ટને અડે નહીં અને મન-બુદ્ધિ બધાને ટચ થાય ! આવી ગોઠવણી જ્ઞાન પહેલાયે એમને સમજણપૂર્વક થતી !\nઆપણે આપણા છોકરાના બાપ થયા. ત્યારે આપણા ફાધર આપણને છોકરો કહેતા હોય ! બાપ થનાર માણસ કોઈનો છોકરો હોઈ શકે ?\nદાદાશ્રી કહેતા, અમને બાળકો હોત તો સારી રીતે ઉછેરત, પરણાવત. બાકી અમને બાપ થવાનું ગમતું જ નહોતું. એટલે દ્વેષ-તિરસ્કાર નહીં, પણ આપણી દુકાનમાં જે આવ્યા એ ઘરાક ને જતા રહ્યા તો એય ઘરાક !\nછોકરાં જતા રહ્યા તો છૂટ્યા એવું લાગે ? ત્યારે દાદાશ્રી કહે છે, ‘‘અમે બંધાયેલા જ નહોતા, તો છૂટ્યા ક્યાંથી ? આ તો અમને ‘ગેસ્ટ આવ્યા ને ગેસ્ટ ગયા’ એવું લાગેલું !’’\nએમને છોકરાં નહોતા તો લોક ફરી પરણાવવા માટે તૈયાર થયેલા. પણ પોતે ના પાડેલી. આ તો છોકરાંને શું કરવાનું ? આ કુદરતી રીતે બન્યું, નહીં તો માંગતાવાળા છોડે કે ? હિસાબ હોય તો આવે. હિસાબ વગર શી રીતે આવે ? મોટામાં મોટો પુણ્યશાળી એ કહેવાય કે જેને ઘેર છોકરાં ના હોય. કારણ કે ગયા ભવમાં ચોપડા ચોખ્ખા કરીને આવેલા હોય !\nઆ બાબા-બેબી ફેમિલીમાં જન્મે છે, તે પોતપોતાનું વાપરવાનું લઈને જ આવે છે. મા-બાપે તો ખાલી વહીવટ જ કરવાનો હોય છે. આ તો બાપા બોલે કે મેં આમ તમને ભણાવ્યા, આમ પરણાવ્યા, આમ ખર્ચા કર્યા, તે બધું ઈગોઈઝમ જ છે !\nદાદાશ્રી કહેતા કે છોકરાં આવે ને જાય. અમને હતા કે ગયા, મારે મન બન્ને સરખું જ હતું. જગતની વાસ્તવિકતા જાણતા નથી, તેથી ‘હું બાપ છું, મારો છોકરો છે’ એવું લઈ બેઠા છે. ગીતામાંય ખુદ કૃષ્ણ ભગવાને અર્જુનને કહ્યું જ છે ને કે ‘હે અર્જુન ! હું ને તું બન્ને કેટલાય અવતારથી છીએ જ.’ આ તો ઘણા અવતારથી ડેવલપ થતો થતો આવે ત્યારે આવું સરવૈયું સમજાય કે આ ઋણાનુબંધના હિસાબ છે બધા ! તો પછી મોહ ના થાય.\nદાદાશ્રીનો હિસાબ હતો તે એક બાબો ને એક બેબી બે જ આવ્યા. હિસાબ ના હોય તો કોણ આવે ? એ પોતાના હિસાબ લઈ લે પછી કેસ પૂરો થઈ જાય. હિસાબ છે તેથી આવ્યા. તેથી લોક ઊંચકીને બાબાને રમાડે. કાં તો રાગ હોય તો છોકરો થઈને આવે ને કાં તો દ્વેષ હોય તો વેર વાળવા માટે આવે. ચોપડામાં કશું લેવાદેવા ના હોય તો આવે જ નહીં આપણે ત્યાં.\nએટલે વીસ વર્ષની ઉંમરે દાદાશ્રીને એવું લાગતું હતું કે આ મહેમાન આવ્યા છે તે જાય છે, તો એનું દુઃખ શું કરવાનું હવે ? ને જો એ ના જવાના હોય તો આપણે સારી રીતે રાખીએ અને જવું હોય તો છૂટ ! આટલી નાની ઉંમરે મમતા નહોતી, માત્ર અહંકાર હતો ! કેટલાય ભવથી સિલક ભેગી કરતા કરતા આવેલા ! વાસ્તવિકતા શું છે એ જ્ઞાન પહેલેથી જ હતું.\nપોતાના છોકરાં છે કે નહીં, તે કેટલીય રીતે જ્ઞાનની દ્રષ્ટિએ સમજીને મુક્ત રહ્યા પોતે.\nછોકરાં હોય તો રમાડે, હાથમાં ઝાલે પણ મહીં મમતા નહીં. મારા છોકરાં એવું રાખેલું નહીં, છોકરાં હીરાબાના. આ તો કોણ આવ્યા, કોણ ગયા ? ફરી પાછા ક્યાં મળશે ? ભેગા થયાય હોય, આમ બીજા રૂપે આવે. પોતે કેટલાયના છોકરા થયા હોય, અને પોતાને આવા કેટલાય છોકરા થયા હશે ! બાકી કંઈ લેવાય નહીં ને દેવાય નહીં. જાગૃતિમાં એવું દેખાય કે મને ટાઢ વાય તો એ ઓઢે તો મારે ચાલે ? ના, મારે ઓઢવું પડે. તો પછી એ મારે શું કામનો ? પછી મમતા જ ના રહે ને ! આવું બધું જ્ઞાન એમને પ્રગટ રહ્યા જ કરે ! પહેલેથી વર્તન જ્ઞાની જેવું જ હતું ! મોહ જ નહીં કોઈ જાતનો !\nજગતના લોકોના મોહ-મમતા એમને દેખાય. છોકરો મરી ગયો ત્યારે રડે. જો તું રડીને બંધ ના થવાનો હોય તો રડ્યા કર. પણ આ તો પાછો હસે થોડીવાર પછી ! સંસારના લોકોનો રાગ દેખાયા કરે એમને !\nહીરાબા રૂપાળા હતા, તેથી બાળકો જન્મ્યા તે પણ રૂપાળા હતા. છોકરા-છોકરીને ઊંચકવાનું મન થાય પણ મહીં મોહ નહીં બિલકુલેય ! મોહ તો હીરાબા ઉપરેય નહીં ! ફક્ત મધરના સુંદર ગુણોને લઈને મધર પ્રત્યે જરા મોહ ઉત્પન્ન થયો હતો !\nજો છોકરો પોતાનો હોય તો એને કલાક ટૈડકાવો, તો પોતાનો થશે કે નહીં એ ખબર પડી જશે.\nબુદ્ધિના આશયમાં જેવું લાવેલા તેવું જ છોકરા માટે થયું. આ વળી જંજાળ શી તે ? છોકરામાંય સુખ માનેલું નહીં.\nહીરાબાને છોકરો-છોકરી મૃત્યુ પામ્યા ત્યારે દુઃખ રહેલું. દાદાશ્રી સમજી ગયેલા કે આ નાનપણમાં જાય છે તે હિત થાય છે. મોટા થયા પછી તો હિસાબ હોય તે ચૂકવવા પડશે. કારણ કે કળિયુગમાં ઘરના માણસો પૂર્વના વેરથી ભેગા થશે. હીરાબાને પૂછેલું કે ‘એ મોટો થઈને દારૂ પીને આવશે, એ તમને ગમશે ?’ ત્યારે કહે, ‘એ તો ના ગમે.’ પછી હીરાબા અનુભવથી સમજી ગયેલા કે બધાના છોકરાં બહુ દુઃખ દે છે.\nજ્ઞાન થતા પહેલા હીરાબા કહેતા કે છોકરાં છે નહીં, ઘૈડપણમાં સેવા કોણ કરશે ? દાદાશ્રી કહેતા કે છોકરાં નહીં હોય તો ચાકરી કરનારા વધારે લોકો મળશે. અને ખરેખર એમની ઘણાં મહાત્માઓએ સેવા કરેલી. પુણ્ય તો જોર કરે ને !\nહીરાબાને પૂછેલું કે તમારા બાબાનું, બેબીનું નામ શું હતું ? નાના હતા ત્યારે કેવા હતા ? કેવડા થયા ત્યારે ગયા ? તો બાએ કહેલું કે દીકરો બે વરસનો થયેલો, એનું નામ મધુસૂદન, બહુ રૂપાળો હતો. આખો દહાડો રમતો અને હસ્યા કરે એવો ! બેબીનું નામ કપિલા હતું. એય બહુ રૂપાળી હતી. એ છ મહિના સુધી જ રહી.\nદાદાશ્રી પોતાના આદર્શ વ્યવહારની વાતો કહેતા કે અમારે છેલ્લા પિસ્તાળીસ વર્ષોથી ઘરમાં મતભેદ પડ્યો જ નથી. રોજ જોડે રહેવાનું છતાં મતભેદ નહીં, એવું સુંદર જીવન ! પાડોશી જોડેય મતભેદ નહીં. આજુબાજુ પૂછવા જાવ તો લોક કહે, ‘ના, કોઈ દહાડો એ લઢ્યા જ નથી. કોઈ દહાડો બૂમ પાડી જ નથી. કોઈ દહાડો કોઈની જોડે ગુસ્સે થયા નથી. એ તો ભગવાન જેવા છે.’ અને હીરાબાને પૂછે તો કહે કે ભગવાન જ છે ! મિત્રો જોડેય મતભેદ નહીં, તો વાઈફ જોડે તો મતભેદ હોતો હશે ? ધીસ ઈઝ માય ફેમિલી. બીજા લોકો ઘરની વ્યક્તિઓને ‘માય ફેમિલી’ કહે પણ ત્યાં જઈએ તો ત્યાં જમતી વખતે જ કચકચ ચાલતી હોય. પોતાનું ફેમિલી એટલે એમાં કશો ડખો ના હોય. હીરાબા સાથે અમારે મતભેદ બંધ થઈ ગયા, કારણ કે અમે ‘માય ફેમિલી’ કહેતા. માય ફેમિલીમાં વિચારભેદ હોય, પણ ભાંજગડ હોય નહીં, ક્લેશ તો ના જ હોય.\nદાદાશ્રી કહે છે કે અમે બધાને આત્મસ્વરૂપે જોઈએ છીએ, તેથી અમને જુદું ના લાગે. સામો અવળું-સવળું બોલે તોયે જુદું ના લાગે. કારણ કે અમે વન ફેમિલી રીતે જોઈએ બધાને. હીરાબાને છોડી બેઠો એટલે આખી દુનિયા મારી ફેમિલી થઈ ગઈ, નહીં તો એમને એકલાને ફેમિલી તરીકે રાખીને બેઠો હોત તો શું થાત ?\nલગ્ન જીવનના શરૂઆતના વર્ષોમાં મતભેદ હતો. હીરાબાને કહેતા કે તમે આમ વાપરો છો, તમે વધારે પડતું આમ કરો છો. તમને આ ફાવતું નથી, તમે એટિકેટમાં રહેતા નથી. તેઓશ્રી કહેતા કે સિનેમા જોઈને એટિકેટવાળું થઈ ગયેલું અમારે, તેથી એમની એટિકેટ ખોળું. પણ પછી પોતાની ભૂલ સમજાઈ. અણસમજણ કાઢી નાખી, એટલે પછી બધી ભાંજગડ મટી ગઈ. પચ્ચીસમે વર્ષે ડખોડખલ વધારે હતી, તે ધીમે ધીમે ઓછી થતા થતા તેત્રીસમે વર્ષે ખલાસ થઈ ગઈ.\nડખોડખલનું કારણ પોતાની અણસમજણ, પોતે બૈરીના ધણી થઈ બેઠેલા. પછી ભૂલ સમજાઈ કે પોતે ધણી નથી, આ તો પાર્ટનર છીએ. પછી રસોડાનું કામ, ઘરનું કામ એમણે સંભાળવાનું, બહારનું કમાવવાનું કામ મારે સંભાળવાનું. મારા કામમાં તમારે ડખલ નહીં કરવાની અને તમારામાં મારે ડખલ નહીં કરવાની. એમ પોતપોતાના ડિવિઝનની વહેંચણી કરી નાખેલી પછી મતભેદ વગરનું જીવન થઈ ગયું.\nલોકો તો સત્સંગમાં કંઈ વાતો નીકળે તેના કનેક્શનમાં દાદાશ્રીને પૂછી કાઢે, તમે તમારી વાઈફ રિસાયેલી હોય તો મનાવી શકો ? ત્યારે દાદાશ્રી કહે છે કે અમારે છેલ્લા પિસ્તાલીસ વર્ષથી મતભેદ જ નથી. બાકી ગમે તેવી પરિસ્થિતિ હોય તો અમે રિસાયેલાને મનાવી શકીએ.\nબીજા લોકો ધણીપણું બજાવે ને તમે બજાવો એમાં ફેર ? ત્યારે દાદાશ્રી કહે છે, ધણીપણું બજાવવું એટલે ગાંડપણ. પછી અંધારામાં કેટલા ભેદ હોય ? છતાં કહે છે કે અમે ધણીપણું બંધ કર્યા પછી ફરી મતભેદ પડવા દીધો નથી. પડ્યો હોય તો વાળી લેતા આવડે અમને. કારણ કે અમારી દાનત ખોરી નથી, વાળી લેવામાં કદી સંસારી ચીજ આપણે એમની પાસેથી પડાવી લેવી હોય તો ખોટું. આપણે તો એમનું મન સ્વચ્છ કરવા માટે વાળી લઈએ છીએ.\nપરણ્યાના શરૂઆતના વર્ષોમાં બહુ રોફ મારેલા. તેથી હીરાબાને બહુ સહન કરવું પડેલું. તે દહાડે કડકાઈ બહુ તેથી હીરાબા કહેતા કે દાદા તો તીખા ભમરા જેવા છે. પછી સમજણ આવી તે પછી એ ભૂલો ફરી થવા દીધી નથી.\nઅણસમજણથી હીરાબાને લઢેલા ખરા. નાની નાની બાબતમાં, કઢી ખારી થઈ હોય તો ભાંજગડ થાય. ક્યારેક સાણસી લઈને ફેંકેલી હઉ. આમ પોતાની બધી ભૂલો સત્સંગમાં ખુલ્લી કરી દેતા. અણસમજણનો કોથળો, આવું તે કંઈ શોભે ? પાટીદારિયા લોહી ને અણસમજણ બે ભેગું થાય તેથી આવા મતભેદો પડેલા. પછી સમજાયું કે આ તો ભૂલ થઈ રહી છે, ઘરના માણસને દુઃખ કેમ અપાય ? લૌકિક જ્ઞાન સાંભળેલું ‘બૂધે નાર પાંસરી’, તે બધી ઘોર અજ્ઞાનતા છેવટે ગઈ ને હીરાબા સાથે સુધારી લીધું. પછી કેટલાય વર્ષથી મતભેદ પડેલો નહીં.\nપોતે વાઈફના ધણી નથી, ખરેખર પાર્ટનર છે. ધણી તરીકે હક્ક-દાવો ના બજાવાય, સમજાવી-સમજાવીને બધા કામ કરવા જોઈએ !\nધણીપણાની સત્તા વાપરવાની નથી. બીજા આપણને ધણી કહેશે, એ પદના લાભ ભોગવો પણ સત્તા વાપરવાની નથી. સત્તા જાણીને ભોગવવા માટે છે. ધણી થવામાં વાંધો નથી, ધણીપણું કરવામાં વાંધો છે !\nદાદાશ્રી કહે છે કે આંતરિક મતભેદો મટાડવાનો કોઈ ઉપાય છે ? પછી જાતે શોધખોળ કરી કે આનો ઉપાય આપણે પોતાનો મત જ કાઢી નાખો, તો મતભેદ પડે જ નહીં. મારો મત જ નહીં, તમારા મતે મારો મત.\nઆપણો મત ના મૂકવો સામા ઉપર. સામાને પૂછવું કે આ બાબતમાં તમારે શું કહેવું છે ? એ એનું પકડી રાખે તો આપણે પોતાનું છોડી દઈએ. કયે રસ્તે સામાને દુઃખ ના થાય એ જોવું. આપણો અભિપ્રાય સામા ઉપર ઠોકી બેસાડવો નહીં, સામાનો અભિપ્રાય આપણે લેવો.\nદાદાશ્રી એક વિશેષ વાત કહી જાય છે કે પાછલી જિંદગી અમે હીરાબાના કહ્યા પ્રમાણે ચાલ્યા છીએ, મતભેદ પડે નહીં એટલા માટે !\nપોતે પચ્ચીસ વર્ષના હતા ત્યારે જે લાઈફ હતી ઝઘડા-તોફાનવાળી, તે બહુ વિચારી વિચારીને, શોધખોળ કરી કે આની પાછળ કૉઝિઝ શું છે, કેમ આમ થાય છે ? છેવટે પાંત્રીસ વર્ષે બધા તોફાન બંધ થઈ ગયા. તે પછી ઈઠ્યોતેર વર્ષની ઉંમર સુધી કોઈ મતભેદ પડ્યો નથી.\nજ્ઞાન તો પચાસ વર્ષની ઉંમરે થયેલું. તે પહેલા જ્ઞાન નહોતું, પણ બુદ્ધિકળાઓ બહુ સારી આવડે. તે બુદ્ધિથી પૃથક્કરણ કરી લે કે આમાં શું હોવું ઘટે ને શું નહીં ? જેથી કરીને આ મતભેદ ના થાય. ઘરના માણસોને લડે એ બાયલો કહેવાય. ઘરના માણસો આશ્રિત છે, ખીલે બાંધેલા છે, એને લડે એનો અર્થ જ શું ? હીરાબાને લગ્ન પછી લડેલા, તે પચ્ચીસ-અઠ્યાવીસ વર્ષની ઉંમરે સમજણ આવી ત્યારે અરેરાટી છૂટી ગઈ. તેના પ્રતિક્રમણો કરેલા પોતાની ગરજે, કારણ કે પોતે મોક્ષે જવું છે !\nવાત સાંભળી કે ‘નબળો ધણી બાયડી ઉપર શૂરો.’ તે પોતાને થયું કે હું નબળો ! મેં આમની ઉપર આવી શૂરવીરતા કરી ! પોતાની જાતને તપાસી જોવાની કે પોતે નબળો છે કે નહીં ? પછી અમારે મતભેદ પડ્યા નથી. અમે કોઈને કચડેલું જ નહીં, એ સિદ્ધાંતને માનતા આવેલા ઘણા કાળથી. પોતાની સત્તામાં આવ્યો, હાથ નીચે આવ્યો તેનું રક્ષણ કરવું.\nપુરુષે મોટું મન રાખવું પડે. સ્ત્રીઓને મોટું મન ક્યારે થાય ? કે આપણે બહુ મોટું મન કરીએ ત્યારે એય પછી મોટું મન કરે. તે વળી આપણા કરતા વધારે વિશાળ કરે ! જો આપણે મન સંકુચિત કરીએ તો એ તાળા જ વાસી દે. એમને દેવી તરીકે જોશો તો આપણે દેવ થઈશું.\nએક બેને દાદાશ્રીને પૂછેલું કે પુરુષ પ્રભુત્વવાળો સમાજનો અંત ક્યારે આવશે ? દાદાશ્રીએ કહ્યું કે કાં તો બહેનો તમે ડહાપણવાળી થાવ અથવા કાં તો ભાઈઓ ડહાપણવાળા થાય. બેમાંથી એક ડહાપણવાળો થાય તો અંત આવે. હીરાબા ડહાપણવાળા જ હતા, જેમ તેમ ટૈડકાવીને અમે એમને બગાડેલા. કારણ કડકાઈ ખરી ને ! પાછું હું એમને, એ પોતે કર્તા છે એવું જાણું ને હું પોતાની


મારૂં વીતેલું વર્ષ - Parsi Times\nમારૂં વીતેલું વર્ષ\nGujarati, Special Issues March 16, 2019March 15, 2019 મીનુ ભાથેના\nનવરોઝની સાંજે ઘરના બધાજ કામ આટોપી નિરાંતે રોશનીએ અહુરમઝદને દિવો કરતા પોતાના ગયા વર્ષના નવરોઝથી લઈ આજના નવરોઝના દિન સુધી પોતાના ભૂતકાળને વાગોળતી હતી. થોડી વાર પછી તેણે એક કોરો કાગળ અને કલમ લઇને લખવા માંડ્યું.\nમારૂં વીતેલું વર્ષ-\nગયા વર્ષે મારૂં ઓપરેશન થયું, અને મારું ગર્ભાશય કાઢી નાખવામાં આવ્યું, આ ઓપરેશનને કારણે મારે ઘણો વખત સુધી પથારીવશ રહેવું પડ્યું.\nઆ જ વર્ષે મારી ઉમર સાઈઠ વર્ષની થઇ જતા, મારે મારી માનીતી નોકરી છોડવી પડી. આ પ્રકાશન-કંપનીમાં મેં લગાતાર ત્રીસ વર્ષ ગાળ્યા હતા.\nઆ જ વર્ષે મારે મારા પિતાજીના મૃત્યુનો આઘાત પણ સહન કરવો પડ્યો, અને આ જ વર્ષે મારો દીકરો એની મેડીકલની પરીક્ષામાં નાપાસ થયો, કારણ એનો કાર અકસ્માત થયો હતો. હાથ-પગમાં પ્લાસ્ટર સાથે તેણે કેટલાયે દિવસો સુધી હોસ્પિટલમાં રહેવું પડ્યું હતું. અમારી કાર સાવ ખતમ જ થઇ ગયી, તે નુકસાન તો પાછું અલગ જ.\nઅંતમાં રોશનીએ લખ્યું નહે અહુરમઝદા, કેટલું ખરાબ વર્ષ વીત્યું મારૂં!થ\nકાગળમાં આટલું લખ્યા પછી, રોશની આંખો બંધ કરીને ત્યાં જ પોતાના વિચારોમાં ખોવાઈ ગઈ.\nથોડી વાર પછી રોશનીનો ધણી કુરૂશ તેની રૂમમાં આવ્યો, તો તેણે પોતાની પત્નીને વિચારોમાં ગરકાવ જોઈ. તેને કોઈ જાતની ખલેલ પહોચાડ્યા વિના, પાસે ઉભા ઉભા તેણે પોતાની પત્નીનું લખાણ વાંચ્યું.\nલખાણ વાચ્યા પછી તે ચુપચાપ ત્યાંથી નીકળી ગયો.\nથોડીવાર પછી તે જ્યારે પાછો રૂમમાં આવ્યો, ત્યારે તેના હાથમાં એક કાગળ હતો, જે તેણે પોતાની ધણીયાણીના તાજા-લખાણની બાજુમાં હળવેથી મૂકી દીધો. અને ફરી પાછો ત્યાંથી છાનોમાનો બહાર આવી ગયો.\nથોડીવાર પછી રોશનીએ પોતાની આંખ ખોલી, તો બાજુમાં એક બીજો કાગળ પડેલો જોયો. તે પોતાના ધણી કુરૂશના અક્ષરો સારી રીતે ઓળખતી હતી. તેણે વાંચવા માંડ્યું,\nગયા વર્ષે આખરે મને મારા ગર્ભાશયમાંથી મુક્તિ મળી, જેને કારણે પાછલા ઘણા વર્ષો મારે પીડામાં વીતવા પડ્યા હતા. હા, ગયા વર્ષે આ માટે મારું ઓપરેશન થયું, અને તે સફળ પણ રહ્યું.\nગયા વર્ષે જ તાઝી-માઝી તંદુરસ્ત અવસ્થા સાથે હું સાઈઠ વર્ષની થઈ અને તેથી, નોકરીમાંથી નિવૃત્ત થઇ. હવે પછી મારો સમય હું વધુ ઘરમાં મારા પૌત્ર પૌત્રી સાથે ગાળી શકીશ, જેમને આજના સમયમાં તેના મા-બાપ કરતા મારી વધુ જરૂર છે. તેમની સાથે વધારે સમય પસાર કરી હું તેમનામાં વધારે સારા સંસ્કારોનું રોપણ કરી શકીશ.\nગયા વર્ષે જ મારા પૂજ્ય પિતાજી પંચાણું વર્ષની વયે, કોઈ પણ લાંબી બીમારી, કે પીડા ભોગવ્યા વિના, શાંતિપૂર્વક પોતાની જીવન-યાત્રા પૂર્ણ કરી પ્રભુના ઘરે સિધાવ્યા. ગયા વર્ષે જ પ્રભુએ મારા વ્હાલા દીકરાને નવી જીંદગી બક્ષી. અમારી કાર નષ્ટ થયી ગયી ભલે, પરંતુ મારો દીકરો કોઈ પણ જાતની કાયમી ખોડ-ખાંપણ વિના સહી સલામત છે.\nઅંતમાં કુરૂશે લખ્યું હતું -સ્ત્રહે અહુરમઝદ, ગયું વર્ષ ખુબ જ સારી રીતે વીતી ગયું, જેનો હું તારો આભાર માનું એટલો ઓછો છે.થ\nજોયું તમે? ઘટનાઓ તો એ ની એ જ હતી, પણ દ્રષ્ટિકોણ જુદા જુદા હતા. જો આપણે એ વાત ધ્યાનમાં રાખીએ, કે આનાથી વધુ પણ ઘણું થઇ શક્યું હોત, તો આપણું મંતવ્ય ચોક્કસ બદલવાનું. અને જરૂરથી આપણે પ્રભુને આભારવશ થશું, તેમ જ ખુદને માનસિક-પીડા પણ ઓછી થશે.\nઆપણા રોજીંદા વ્યવહારમાં આપણે એ વાત ધ્યાનમાં રાખવી જોઈએ, કે જીવનની ખુશીઓ આપણને પ્રભુના આભારવશ નથી બનાવતી, પણ તેને આભારવશ થવામાં આપણને ખુશી જરૂર પ્રાપ્ત થાય છે. આપણા જીવનમાં કાયમ એવું કંઇક તો જરૂર થતું હોય છે જેને માટે આપણે પ્રભુનો આભાર માનતા રહેવું જોઈએ જેનાથી આપણને મનની શાંતિ મળે છે.\n16 March 2019 Issue, Gujarati maru vitelu varas, Parsi News, Parsi Times, Volume 08 – Issue 48\nAbout મીનુ ભાથેના\nView all posts by મીનુ ભાથેના →\nહોળી રંગબેરંગી રંગોનું પર્વ!


latest world news thailand woman died video game mobile phone charging gh ap – News18 Gujarati\nચેતવણીરૂપ કિસ્સોઃ પતિએ જન્મદિવસે આપેલો સ્માર્ટફોન બન્યો મોતનું કારણ, મોબાઈલ ગેમ રમતી પત્નીનું મોત\nથોડા દિવસ પહેલા પત્નીના જન્મ દિવસે પતિએ ફોન લઈ આપ્યો હતો. પત્નીને વીડિયો ગેમ રમવું ખૂબ જ પસંદ હતું, પરંતુ તેના આવા ભયંકર પરિણામ આવશે તેવું વિચાર્યું પણ નહોતું.\nLast Updated : May 12, 2021, 17:27 IST\nPhone Addiction: શું તમને પણ વારંવાર ફોનના ભણકારા વાગે છે? આ રીતે દૂર કરો મોબાઈલનું વળગણ\nબેંગકોકઃ ઘણા લોકોને રાત્રે સૂતી વખતે બાજુમાં મોબાઈલ ચાર્જમાં (mobile charge) રાખી મુકવાની આદત હોય છે. આ આદત અંગે ઘણી વખત ચિંતા વ્યક્ત કરવામાં આવી છે. આવી આદત ધરાવતા લોકો માટે ચેતવણીરૂપ કિસ્સો સામે આવ્યો છે. થાઈલેન્ડમાં (thailand) 54 વર્ષના વૃદ્ધાનું વીજ શોક લાગતા મોત થયું હોવાનું સામે આવ્યું છે. આ શોક તેમનો નવો ફોન ચાર્જ થઈ રહ્યો હતો, ત્યારે લાગ્યો હોવાનું પ્રાથમિક તારણ નીકળ્યું છે. આ મહિલાનું નામ યુએન સાઈનપ્રસર્ટ હતું. તે પૂર્વોત્તર થાઇલેન્ડના ઉડોન થાની પ્રાંતના રહેવાસી હતા. થોડા દિવસ પહેલા તેમનો જન્મદિવસ (birthday) હતો. જેથી તેમના પતિ પ્રાઈવન સાઈનપ્રસર્ટ (54)એ તેને ભેટ સ્વરૂપે સ્માર્ટફોન (smartphone) આપ્યો હતો.\nડેઇલી મેઇલના ન્યુઝ રિપોર્ટ્સ મુજબ પતિને પત્નીનો મૃતદેહ તેની પથારી પર મળ્યો હતો. તેના હાથ ઉપર દાઝ્યાના નિશાન હતા. આ નિશાન વીજ પ્રવાહના કારણે પડ્યા હોવાનું ફલિત થાય છે. મૃતક મહિલાના પતિએ આ ભયંકર ઘટના અંગે વેબસાઈટને કહ્યું હતું કે, તે મોટાભાગે પોતાના ફોનમાં વીડિયો ગેમ રમીને સાંજ વિતાવતી હતી. પરંતુ ફોન ચાર્જ કરતી વખતે ગેમ રમવાથી આવા ભયંકર પરિણામોની અપેક્ષા નહોતી.\nવિગતો મુજબ ફોન ચાર્જ થતો હતો, ત્યારે યુએન પથારીમાં સૂતી હતી. સ્વીચ બોર્ડમાં ભરાવેલો ચાર્જ કેબલ તેના હાથ ઉપર હતો. આ સમયે પતિ ફિશપોન્ડ માટે ગયો હતો. રાત્રે ઘરે આવ્યા બાદ તેણે પત્ની બેભાન અવસ્થામાં જોઈ હતી. પત્નીના હાથમાં દાઝ્યાના નિશાન હતા.\nતબીબી ટીમ દ્વારા તેને ફરીથી જીવાડવાના પ્રયત્નો કરાયા હતા. જોકે, મૃતદેહ મળ્યો તેની ચાર કલાક પહેલા જ મહિલાનું મૃત્યુ થયું હતું. પત્નીના મોતથી દુઃખી પ્રાઈવને કહ્યું કે, જ્યારે તેમણે પોતાની પત્નીને ઉઠાડવાનો પ્રયત્ન કર્યો, ત્યારે કોઈ હલચલ ન થતા તેમને કઈંક અઘટિત થયું હોવાનું લાગ્યું હતું.\nઆ દંપતીને બાળકો નથી. થોડા દિવસ પહેલા પત્નીના જન્મ દિવસે પતિએ ફોન લઈ આપ્યો હતો. પત્નીને વીડિયો ગેમ રમવું ખૂબ જ પસંદ હતું, પરંતુ તેના આવા ભયંકર પરિણામ આવશે તેવું વિચાર્યું પણ નહોતું.\nમીડિયા અહેવાલ મુજબ મહિલાના જમણા હાથ પરના ઇલેક્ટ્રિક શોકના ઉઝરડા છે. પરિવારને તેના મૃત્યુ પાછળ કોઈ મેલી રમત અથવા શંકાસ્પદ સંજોગો મામલે શંકા નથી તેવું એક પોલીસ અધિકારીનું કહેવું છે. લેફ્ટનન્ટ કોલોનલ માંગકોમ ચોમકોટે કહ્યું હતું કે, પોસ્ટ મોર્ટમ કરવા માટે મૃતદેહને હોસ્પિટલ ખસેડાયો છે. જેનાથી મોતનું કારણ જાણી શકાશે.\nFirst published: May 12, 2021, 16:11 IST\nTags: Mobile phone, Smart phone, Thailand, Video Game